
Ovaj izbor iz poezije hrvatkih pjesnika iz Hrcegovi- 
ne namijenjen je prije svega najširem krugu čitatelja 
hercegovačkog kraja, a potom svim ljubiteljima poezije. 
Namjera mi je da se našim čitateljima po prvi put pru- 
ži zbirka izabranih pjesama njihovih predaka i zemlja- 
ka koje predstavljaju najzrelije plodove pjesničkog srca 
i uma. Tako će se moći najbolje upoznati s pjesničkim 
stvaralaštvom svoga kršnog zavičaja, što će ujedno pri- 
donijeti oživljavanju spomena onih naših pjesnika koji 
su u svome narodu zaboravljeni; ujedno će se tako naj- 
bolje pokazati koliki su oni doprinos dali hrvatskoj poezi- 
ji. 

Istina da se u tužnoj zemlji Hercegovoj malo pjes- 
nikovalo, a mnogo i dugo robovalo, kmetovalo i glado- 
valo, tako da je ova naša pokrajina vrlo kasno ušla u knji- 
ževnost u odnosu na ostale naše krajeve. I na primjer, 
dok se u Bosni lijepo razvila franjevačka književnost još 
početkom 17. stoljeća, u Hercegovini nije bilo uopće ni- 
kakvog književnog rada sve do zadnjih desetljeća turske 
vladavine. To i jest glavni razlog da nemamo zamašniju 
pjesničku baštinu. 

Smještena na razmeđu Istoka i Zapada kao most koji 
povezuje dvije civilizacije, Hercegovina je bila pozornica 
krvavih buna, nemira i ustanaka i u njoj je vladalo stal- 
no ratno stanje. Nigdje se turska sila nije u tolikoj mje- 
ri i okrutnosti ispoljavala kao na ovome pograničnom i 
nemirnom području. Ubojstva, pljačke, paleži i zlostav- 
ljanje kršćanske raje bili su svakodnevna pojava. Već u 

prvom naletu Turci su srušili sve franjevačke samosta- 
ne, crvke i ostale spomenike starije kulture. Preživjeli fra- 
njevci pobjegli su u Kreševo i u Dalmaciju, odakle su 
povremeno dolazili, izlažući se najvećoj opasnosti, kako 
bi održali kakav-takav vjerski život hercegovačkog puka. 
Mnogi stanovnici Hercegovine prelaze na islam i često pos- 
taju veći i gori mučitelji kršćanske raje od samih Turaka. 
Oni su kao zulumćari stalno obilazili hercegovačka sela, 
pljačkali i otimali sve što su nalazili i nikad im nije bilo 
dosta. 

Pored tako teškoga i ropskoga života, hercegovačka 
raja morala je trpjeti mnogo glad i neimaštinu. U ovoj 
zemlji sve do nedavno gladovalo se i živjelo od danas do 
sutra. Goli krš, vrletne gudure, suša i bezvodica, siromaš- 
tvo i oskudica obradive zemlje nametali su na hercego- 
vačkom prostoru i pojedincu i kolektivu tešku i tvrdu 
borbu za opstanak. Nesigurnost i nestalnost pratili su 
oduvijek život ovoga naroda. Živeći u tako teškim uvje- 
tima više stoljeća, naši ljudi morali su prihvaćati svako- 
dnevnu realnost i nisu mogli zapasti ni u kakvo roman- 
tično i pjesničko sanjarenje. 

I naravno, u tako teškim i nepovoljnim prilikama nije 
bio moguć nikakav kulturni i književni rad. Narod je bio 
u cjelini nepismen. Ono malo školovanih franjevaca mog- 
li su se jedino baviti održavanjem vjerskog života, kao 
i pravoslavni svećenici u svome puku. Ali ipak, ni tada 
nije vladalo potpuno duhovno mrtvilo. Tada je dolazilo 
do izražaja narodno stvaralaštvo koje se najsnažnije ma- 
nifestiralo u narodnoj pjesmi. Cjelokupni život i rad na- 
roda. bio je ispunjen pjesmom; pjesma ga je održala. A 
poslije svakodnevnog teškog rada, kad bi se spustila crna 
noć, u seljačkim potleušicama odjekivale su gusle i ju- 
načke davorije u kojima su najčešće pobjeđivali naši ju- 
naci — uskoci i hajduci. Tako su narodna pjesma i gusle 
bile najjače oružje za očuvanje narodne svijesti i ime- 
na. 

Međutim, kad je riječ o razvitku umjetničkog pjes- 
ništva, želim istaknuti da se u Hercegovini rano stala 
razvijati muslimanska književna tradicija. Poznato je vi- 
še pjesnika koji su pjevali na turskom i perzijskom je- 
ziku. Tako je još u 16. stoljeću bio poznat pjesnik.Mos- 

tarac Derviš-paša Bajezidagić, a u 17. stoljeću drugi Mos- 
tarac Medžazija i još neki manje poznati. A prvi musli- 
manski pjesnik koji je pjevao na materinjem jeziku bio 
je Mostarac Zirai, čije se ime spominje u jednoj posla- 
nici iz godine 1737. Iz kasnijih vremena poznati su još 
muslimanski pjesnici iz Hercegovine: Omer Humo, na- 
rodni prosvjetitelj iz Mostara, Abdual Riđanović, Hamza 
efendija Puzić i drugi. Ti pjesnici su pjevali pod utjeca- 
jem orjentalne književnosti i narodne pjesme. 

Prvi hrvatski pjesnici iz Hercegovine bili su: fra Lov- 
ro. Šitović Ljubušak i fra Grga Martić; prvi je djelovao u 
Dalmaciji početkom 17. stoljeća, a drugi u Bosni kao poz- 
nati pjesnik ilirac. 


Međutim, počeci hrvatske i srpske književnosti veza- 
ni su za jedan značajan povijesni događaj. Godine 1833. 
Sultan je odijelio Hercegovinu od Bosne i postavio Ali- 
-pašu Rizvanbegovića, zvanog Stočevića, za hercegovačkog 
pašu i vladara. On je upravljao Hercegovinom devetnaest 
godina, a to znači do 1851., kada je na zapovijed Omer- 
paše Latasa ubijen. Ali-paša je bio pretjerano ambicio- 
zan vladar i želio je da od Hercegovine stvori Misir. Dob- 
ro se slagao s pravoslavnim i katoličkim crkvenim pogla- 
varima, odobravao im izgradnju novih crkava i škola, ali 
je istodobno bio veliki mučitelj jadne hercegovačke raje. 
U vrijeme njegove vladavine franjevci Hercegovci odijelili 
su se od Bosne i iz Kreševa došli u Hercegovinu (1844) i 
naselili se na Široki Brijeg. Tada turski sultan daruje 
zemljište za izgradnju crkve i samostana u Mostaru i da- 
je znatnu novčanu pomoć u tu svrhu. Gradi se i biskup- 
ski dvor i prva pučka škola. Tako je Mostar postao sje- 
dište hercegovačkog vezira, pravoslavnog vladike i kato- 
ličkog biskupa. 

I eto u takvim uvjetima počinje kulturni i književni 
rad u Hercegovini. Tada franjevci i pravoslavni svećeni- 
ci u vjerskim okvirima, svaki na svoj način, počinju kul- 
turno-prosvjetni i književni rad. Javljaju se prvi pisci i 
kod Hrvata i Srba: fra Rafo Barišić, fra Petar Bakula, 
fra Andeo Kraljević, fra Franjo Milićević; Serafin Šola- 
ja, Nićifor Dučić, Prokopije Čokorilo i Joanikije Pamu- 
čina. Tada u Mostaru niču prve škole, kulturna društva i 
čitaonice. Ali najveći kulturni događaj bio je otvaranje 

prve tiskare u Mostaru godine 1872. Tiskara je poslana iz 
Beča, a njom je rukovodio fra Franjo Milićević uz pomoć 
Marka Šešelja iz Mostara. Ako se zna da je u toj tiskari do 
godine 1878. tiskano četrdesetak izdanja raznih knjiga i 
kalendara, onda se može zaključiti da je ona odig- 
rala golemu ulogu u kulturnom razvitku Hercegovine. 
Mnogo je tome doprix:o fra Franjo Milićević, koji je go- 
dine 1878. morao privremeno istupiti iz franjevačkog re- 
ma i otići u šibensku biskupiju samo da bi sačuvao tis- 
aru. 


Eto to su bili skromi počeci književnog rada u Her- 
cegovini. Pisci su bili crkveni ljudi i prednost su imale 
vjerske knjige. Pisalo se i u stihu i u prozi. Doduše, i to 
sve što je napisano još je uvijek daleko od književnosti 
u pravom smislu riječi. A nekoliko pjesama iz toga vre- 
mena koje su ušle u ovaj izbor imaju danas samo knji- 
ževnopovijesnu vrijednost. Napisane su narodnim dese- 
tercom koji je bio vrlo blizak i popularan u narodu. 


U četrdesetgodišnjem razdoblju austrougarske oku- 
pacije nije se mogao slobodno razvijati književni rad ni 
kod Hrvata ni kod Srba u Hercegovini. Nova okupator- 
ska vlast podređuje sve svojoj kolonijalnoj politici: kul- 
turu, školstvo, vjerske zajednice, književnost i ekonomi- 
ju. Što je najteže, Austro-Ugarska oduzima našim naro- 
dima pravo da se nazivaju svojim narodnim imenom, ne- 
go im Kallay nariva bosansku narodnost i jezik. Ispolja- 
vanje javno bilo kakvog rodoljublja i osjećaja pripadnos- 
ti svome narodu proglašava se antidržavnim i antidinas- 
tičkim činom. Uspostavlja se birokratsko-policijski režim 
koji strogo kontrolira cjelokupni javni život. Isto tako 
okupatorska vlast ne rješava ni goruće agrarno pitanje, 
nego ga ostavlja otvorenim kako bi uvijek mogla koris- 
titi podršku muslimanskih veleposjednika i feudalaca za 
sprovođenje svoje kolonijalne politike. Tako se kmetstvo 
produžava! Istina, okupatorska vlast gradi ceste i željez- 
nice, ali se u Hercegovini produžava gladovanje isto kao 
i u doba turske uprave. Dok građanska klasa živi dosta 
dobro, seljaštvo je bijedno i zaostalo. Franjevce kao glav- 
ne nosioce hrvatske tradicije crno-žuti vlastodržci ne trpe 
nego ih progone i na njihovo mjesto dovode svjetovno 
svećenstvo koje nema nikakva korijena u narodu. Šikani- 


8 


raju se i premještaju učitelji koji su nacionalno svjesni 
i ističu se na kulturnom uzdizanju svoga naroda. Oni mo- 
raju pisati pod pseudonimom kako bi izbjegli progone i 
kazne. Isto tako u školama je onemogućeno svako na- 
cionalno odgajanje. 

Takvoj okupatorskoj politici najžežći otpor pružili 
su i Hrvati i Srbi u Mostaru. Oni su odmah shvatili oku- 
patorske namjere i suprostavili im se upravo kulturnim 
i književnim djelovanjem, ističući što više svoju proš- 
lost kako bi tako sačuvali svoju narodnu individualnost. 
Zato je bilo patriotska dužnost u to vrijeme svih školo- 
vanih ljudi, jednako Hrvata i Srba, da daju svoj obol 
kulturi. Zato se javlja čitav niz učitelja koji pišu nešto, 
ponajčešće iz prošlosti svoga naroda. Razumljivo je da 
se tada nije mnogo pazilo na umjetničku vrijednosti o- 
noga što se piše, nego je bilo glavno da se podiže narod- 
ni duh i svijest. 

Za hercegovačku regiju značajna je pojava prvih no- 
vina u Mostaru. Uz pomoć biskupa fra Paškala Buconji- 
ća pokreće don Franjo Milićević, koji se vratio iz Dalma- 
cije, književno-poučni list »Hercegovački bosiljak«. Prvi 
broj izišao je 1. rujna 1883. U petom broju don Franjo 
je otvorio političku rubriku pa je list zabranjen. No ub- 
rzo urednik dobiva dozvolu i list nešto preuređen izlazi 
pod novim imenom »Novi hercegovački bosiljak«, koji već 
slijedeće 1885. prerasta u politički list pod imenom »Glas 
Hercegovca«. Prvih pet godina list je zastupao ilirsku 
ideju, ali je onda prešao na pravašku stranu. Ovaj jedi- 
ni politički list za Hrvate u Herceg-Bosni odigrao je go- 
lemu ulogu u osvješćivanju hrvatskih masa. Dosta je to- 
me pridonio urednik lista don Franjo Milićević, koji se 
lavovski borio s okupatorskim vlastodržcima koji su svim 
sredstvima pokušavali da onemoguće izlaženje lista. To 
im i polazi za rukom polovicom godine 1896. kada na pri- 
jevaru oduzimaju bolesnom don Franji uredništvo »Glasa 
Hercegovca« i tiskaru. 

Tek koncem 19. stoljeća austro-ugarska vlast dozvo- 
ljava upotrebu hrvatskog i srpskog imena. To očito pot- 
vrđuje da Kallay nije uspio u svojoj asimilatorskoj i ko- 
lonijalnoj politici; morao je otići i ostaviti sve probleme 
iza sebe neriješene. Tada nastaju u Hercegovini prva kul- 

turna i pjevačka društva i kod Hrvata i kod Srba. Godi- 
ne 1898. pokreće Ivan A. Milićević, mostarski književnik 
i bratić don Franje Milićevića, novine »Osvit« i okuplja 
veći broj franjevaca i pučkih učitelja. 

Javlja se čitav niz pisaca: Ivan Zovko, Ante Jukić, Sto- 
jan Rubić, fra Radoslav Glavaš, Nikola Buconjić i drugi. 
Srpski književnici osnivaju književni časopis »Zoru« u 
kojoj surađuju poznati pjesnici: Aleksa Šantić, Jovan Du- 
čić, Svetozar Ćorović, Osman Dikić i drugi. Mostar u to 
vrijeme postaje čuveno književno središte ne samo Her- 
cegovine nego i dalje, što se kasnije nije nikada moglo 
ponoviti. 

Kad je nakon prvog svjetskog rata, godine 1918, os- 
novana nova država Kraljevina Srba, Hrvata i Slovena- 
ca, zavladalo je silno oduševljenje među svim našim na- 
rodima što smo napokon došli do svoje prave narodne 
države. Za njezin osnutak radili su i mnogo pridonijeli 
naši najistaknutiji intelektualci i političari. Pa i naši her- 
cegovački seljaci radovali su se što je jednom zauvijek 
nestalo Turčina i Švabe i svi su bili uvjereni da mora 
biti bolje. Ali ubrzo se pokazalo da u novoj državi ne 
pripada vlast narodu, nego velikosrpskoj buržoaziji koja 
je odmah u početku počela sprovoditi svoj hegemonizam i 
kruti centralizam. Što je najgore, nije riješeno nacionalno 
pitanje, pa je to pogodovalo žestokim stranačkim borba- 
ma i svađama. U duhu integralnog jugoslavenstva i unita- 
rizma svi su narodi proglašeni za jedan narod s više ple- 
mena. Osim toga nije bilo ni socijalne pravde ni nacio- 
nalne ravnopravnosti. Vladajuća klasa nije vodila brige o 
širokim narodnim slojevima. Nastala je prava trka za 
bogaćenjem, s korupcijom, mitom i ucjenama kao sred- 
stvima brze i uspješne zarade. Makedonski i crnogorski 
narodi nisu priznati ni na papiru. Hrvati se osjećaju 
skroz ugroženi i zapostavljeni u političkom, kulturnom i 
ekonomskom pogledu. Golema većina svih naših naroda 
dolazi u opoziciju prema središnjoj upravi u Beogradu, 
Tako je mlada država u sebi od samog početka nosila 
klice svoje propasti. 

Sve se ovo najsnažnije održavalo na Hercegovinu kao 
našu najpasivniju i najsiromašniju regiju, u kojoj se živ- 
jelo uglavnom od proizvodnje duhana. Beogradska upra- 

va monopola donijela je čitav niz zakona koji su teško 
pogađali hercegovačke duhanare. Uvode se kategorije du- 
hana tako da se fini i kvalitetni hercegovački duhan baca 
u najgore kategorije i otkupljuje po najnižim cijenama. 
Za najmanji prekršaj, kao što je zapaliti cigaru ili lulu 
duhana javno, izricane su najteže kazne globe, zatvora i 
oduzimanja dozvole za sadnju duhana. Financi i žanda- 
ri progonili su i ubijali krijumčare duhana i zato dobivali 
pohvale i unapređenja. Tada se u Hercegovini mnogo gla- 
dovalo. Novine su stalno pisale o gladi u hercegovačkim 
selima. Dragutin Domjanić, hrvatski književnik, toliko je 
bio ganut kad je vidio što se jede u Hercegovini te je 
napisao svoju poznatu pjesmu »Molbu« u kojoj moli sve 
ljude da se pomogne gladnim Hercegovcima. Kakvo je 
bilo stanje u to doba, najbolje potvrđuje činjenica da 
stara Jugoslavija kroz 23 godine svoje vladavine nije us- 
pjela prehranu stanovništva skinuti sa dnevnog reda, 

Tako težak i nepodnošljiv život u Hercegovini snaž- 
no se odrazio i u književnosti. Gotovo svi pisci iz Herce- 
govine obrađuju u svojim pripovijetkama i pjesmama 
motive iz svoga rodnog kraja. Većina tih naših pisaca dje- 
luje u većim centrima: Zagrebu, Beogradu i Sarajevu. U 
Zagrebu djeluju ovi hercegovački pisci: Nikola Nika Mi- 
lićević, Antun Branko Šimić, Ilija Jakovljević, Stanko 
Kljajo, Stanislav Šimić, Petar Bakula, Ivan Softa i dru- 
gi. Svi su se oni nalazili pod utjecajem svoga kraja i 
života u njemu, što se snažno odrazilo u njihovim djeli- 
ma. Iz ovoga razdoblja poznati su još pisci iz Hercegovi- 
ne: Jovan Palavestra, Hamza Humo, Alija Nametak, Zvo- 
nimir Remeta, Mak Dizdar i drugi. 


Nadam se da će nakon ovog letimičnog pogleda na 
Hercegovinu, čitatelji lakše i bolje shvatiti život i djela 
naših pjesnika. 

U ovaj izbor, koji nema strogo antologijski karakter, 
uneseni su uglavnom svi hrvatski pjesnici iz Hercegovine 
od najstarijih vremena do početka drugog svjetskog rata. 
Međutim, suvremeni hrvatski pjesnici iz hercegovačke re- 
gije nisu ušli u ovaj izbor zbog toga što su obuhvaćeni 
u »Panorami poslijeratne hercegovačke poezije« koju je 
priredio sada već pokojni moj profesor Safet Burina, 
književnik iz Mostara. Isto tako u ovaj izbor nisu ušli ni 

muslimanski pjesnici koji su se afirmirali u hrvatskoj poe- 
ziji kao na primjer: Dželaludin Kurt, Safet Beg Bašagić, 
Mak Dizdar i neki drugi. Izostavljeni su također i oni hr- 
vatski pjesnici koji su vezani samo jednim dijelom svoga 
žvota i rada za Hercegovinu: Silvije Strahimir Kranjče- 
vić, koji je bio nastavnik Trgovačke škole u Mostaru, 
Stjepan Ilić, pjesnik i urednik mostarske »Učiteljske zo- 
re«, Josip Šebečić, Stojan i Stanko Rubić iz Duvna, Grga 
Karlovčanin i drugi. U tome je dakako ulogu igrao ogra- 


ničeni prostor i ograničene mogućnosti u svakom pogle- 
du. 


Sastavljaču je stalno dolazila na pamet misao: »Ono 
što nije vrijedno da se više nego jedanput pročita, ne zas- 
lužuje uopće da se čita.« Koliko sam god želio, nisam mo- 
gao biti dosljedan navedenoj misli jer sam morao uzi- 
mati u obzir ne samo estetsku vrijednost pjesama nego i 
njihov književno-povijesni značaj. Najveća poteškoća pro- 
izlazila je iz činjenice što su u izboru morali biti zastup- 
ljeni svi pjesnici jednog dugog vremenskog perioda — 
manji i veći — pa je bilo nemoguće primijeniti zajedni- 
čki kriterij za sve pjesnike. Tako se u ovom izboru — 
hoćeš-nećeš — moralo naći i dosta pjesama koje nema- 
ju znatnije umjetničke vrijednosti, ali predstavljaju po- 
jdine pjesnike iz jednog vremenskog razdoblja. Ako se 
tome doda još to da sam želio unijeti u izbor što veći 
broj pjesama koje su tematski vezane za hercegovački 
kraj, onda je razumljivo što je mnogo umjetničkih uspje- 
lih pjesama ostalo izvan ovoga izbora. Inače, pjesnici su 
u ovom izboru uneseni prema godinama rođenja, a izne- 
seni su o njima bio-bibliografski podaci. 

Koliko sam u svome poslu uspio i kako sam ga oba- 
vio, prosudit će najbolje sami čitatelji. No mogu reći da 
je i ova moja knjiga, kao i sve moje prethodno objavlje- 
ne knjige, nastala iz ljubavi prema rodnom kraju i zna 
menitim ljudima koji iz njega potekoše. Kad ne bi bilo 
toga emotivnog momenta, teško da bih ikada napisao i 
jedno slovo. Nailazio sam na silne poteškoće i nerazumi- 
jevanja, ali je ljubav prema svome kraju jača od sve- 
ga! Svjestan sam odmah u početku bio da je poezija da- 
nas za mnoge suvišna i nepotrebna, što najbolje potvrđu- 
je činjenica da se i u našim selima više nikako ne pjeva. 

Živimo doista u materijalnom izobilju kao nikada i u pre- 
obražaju svih vrednota koje su tisuću godina bile na sna- 
zi i po kojima se živjelo. Mnogi se danas ironično pos- 
mjehuju dok samo spomenete: poezija, etika, altruizam... 
jer im izgleda suvišno sve što se ne nalazi u funkciji nji- 
hova osobnog interesa i što im ne donosi materijalnu ko- 
rist. Sve što je plemenito postaje smiješno! Materijali- 
zam, krajnji egoizam i pustolovna želja za uživanjem bez 
ikakvih ljudskih obzira prema onima koji nemaju ni 
najosnovnije za život uzima maha kod mnogih, a što je 
najpogubnije i kod naše inteligencije. Tako je utilitarizam 
mnoge naše inteligente moralno otupio. I izgleda nam da 
je svijet ostario u grijesima i da je nepopravljiv. Pitamo 
se: je li doista sve izgubljeno? 


Pa ipak, unatoč negativnoj percepciji svijeta, ostaje 
nam nada kao jedina daska spasa. Tu nadu nam učvrš- 
ćuje spoznaja da još ima mnogo običnih i malih ljudi 
koji uživaju u ljepoti, istini i pravdi i čije srce je još 
uvijek sposobno osjetiti i tuđe jade i uživati u malenim 
stvarima. Iskustvo nam kazuje da nema sretna i vesela 
života ni za pojedinca ni za zajednicu bez uspostavljanja 
čvrste ravnoteže između materijalnog i duhovnog. Dru- 
gim riječima: da bi čovjek bio sretan i veseo i da bi sva- 
ki dan mogao naći bar mali grumen zadovljstva, pot- 
rebno mu je malo poezije, a ne smije potcijeniti ni lju- 
bav kao vrhovni zakon života. Bez ljubavi će sva ljud- 
ska nastojanja da se ovaj svijet učini boljim i snošljivi- 
jim ostati uzaludna. 


U duhu iznesenih misli, nadam se da će ova zbirka 
pjesama — ovo cvijeće ubrano u hercegovačkoj bašči — 
doći kao duhovno osvježenje i ohrabrenje mnogim na- 
šim zemljacima a i ljubiteljima poezije. Čitajući u slo- 
bodnim trenucima ove pjesme, naši će ljudi osjetiti ne- 
raskidivu ukorijenjenost u rodnu grudu i povezanost s 
njom, uživat će u hercegovačkim krajolicima, u ljepoti 
narodne duše i dražima starinske materinske riječi. Ova 
zavičajna poezija otkrit će čitateljima duhovno bogatstvo 
naših ljudi iz prošlosti, njihovu jednostavnost, skromnost 
i ostale duhovne vrednote bez kojih se ne može sretno 
ni veselo živjeti, ali koje na žalost sve više isčezavaju iz 

našeg naroda i ustupaju mjesto izopačenim »vrednotama« 
potrošačkog društva. 


' Kako je poznato, naša kršna Hercegovina obogaćena 
je hrvatskim, srpskim i muslimanskim pjesničkim stvara- 
laštvom, koje se istodobno razvijalo na hercegovačkom 
prostoru i koje je vezano zajedničkim osobinama te pred- 
stavlja u cjelini hercegovačku poeziju. Pa ipak, mora se 
priznati da sve tri ove poezije nose odlike posebnih knji- 
ževnih tradicija i da se prema tome razlikuju. Samo priz- 
navanjem tih razlika moguće je stvoriti trajnu i sigurnu 
osnovu za međusobnu suradnju i istinsko zajedništvo. 
Zato je prije svega potrebno međusobno poznavanje, poš« 
tivanje i zbližavanje u duhu istinske ravnopravnosti i 
bratske sloge između svih naših naroda i narodnosti. Na- 
dam se da će i ova zbirka hrvatskih pjesama tome dopri- 
nijeti. 


Ružići, u svibnju 1982. Ivan Alilović 

No što će meni, tuđi krov, 

Sloboda tuđeg kraja? 

Tek kod kuće je blagoslov; 

A svoga bez zavičaja 

Je teško živjet, teže još umrijet, 

Jer svaka ptica svome 
jatu leti. 


Matoš 


TRAGOM NARODNOG DESETERCA 


FRA LOVRO ŠITOVIĆ — LJUBUŠAK (Ljubuški 1682 
— Šibenik 1729) je jedan od najstarijih franjevačkih pi- 
saca hercegovačkog podneblja, potječe iz muslimanske 
obitelji. Kao dječak pobježe iz Ljubuškog u Vrgorac i 
franjevci ga krstiše i primiše u svoje učilište u Zaostro- 
gu. Školovao se u Našicama i u Italiji. Bio je čuveni pro- 
povjednik i profesor filozofije u Makarskoj, Splitu i Ši- 
beniku. Sudjelovao je kao ispovjednik u oslobođenju Si- 
nja i Imotskoga. Bavio se i književnim radom, a pisao 
je na latinskom i hrvatskom jeziku. Najpoznatije je nje- 
govo djelo »Pisma od pakla, navlastito od paklenoga og- 
nja« (Mleci 1727). Iako ovo djelo nema znatnije umjetnič- 
ke vrijednosti, značajno je kao prvo djelo napisano na- 
rodnim desetercom. Šitović je dakle prvi naš pisac koji 
je dobro uočio značaj i vrijednost narodnog deseterca, te 
se može reći da je preteča Grabovca i Kačića-Miošića. O- 
sim toga, značajno je još napomenuti da je Šitović prvi 
nazvao hrvatski jezik pravim imenom iako je tuđinska 
mletačka vlast to strogo zabranjivala. 

IZ »PISME OD PAKLA« 


U Makarskoj premda je pisana, 
Vazda želim da bude pivana: 
Karstianskom dragomu narodu, 
Ki po svitu jošter živi gredu. 


I karstianam i još karstianicam, 

I didičkim i još divičicam, 

Razumi se onizime pukom 

Ki govori hrvatskim jezikom. 


Makarska 1727. 

FRA GRGA MARTIĆ (Rastovača kraj Posušja 1822 
— Kreševo 1905) rodio se u uglednoj seljačkoj obitelji, 
školovao se kod franjevaca u Kreševu, Požegi i Zagrebu 
i postao svećenik-franjevac. Služio u nekoliko mjesta u 
Bosni, a najviše se zadržao kao župnik u Sarajevu, gdje 
je ujedno obavljao dužnost katoličkog agenta u Medžlistu 
— turskoj skupštini. Zastupao je kod turskih vlasti i bra- 
nio ne samo katolike nego i pravoslavne i muslimane, pa 
su ga svi jednako cijenili i štovali. 


Martić je rano propjevao pod utjecajem narodne 
pjesme. Još kao bogoslov u Zagrebu prihvaća Gajeve ilir- 
ske ideje i objavljuje prve pjesme u Danici ilirskoj i 
Vrazovu Kolu. Poznate su mu pjesme iz toga vremena: 
Pozdrav Danici, Plač od Bosne i još neke. ' 


Najznačajnije njegovo djelo su »Osvetnici«, u kojem 
je prikazao povijesne događaje u Bosni i Hercegovini odu- 
ševljavajući naše narode za oslobođenje ispod turskog 
ropstva. To njegovo djelo izišlo je u sedam svezaka: »Ob- 
renov«, »Luka Vukalović«, »Boj turski i crnogorski«, Hi- 
ko i Zelić«, »Ustanak u Bosni i Hercegovini od godine 1876 
do 1878«, »Hadži-Lojina krajina«, »Posjednuće Bosne i 
Hercegovine po cesarskoj kraljevskoj vojsci god. 1878«. 
Napisao je još čitav niz prigodnih pjesama, koje je izdao 
pod imenom »Posvetnici«. Značajno mu je djelo »Zapam- 
ćenja« — fra Grgini memoari, koje je zabilježio Janko 
Koharić, a za tisak priredio povijesnik Ferdo Šišić. 

Fra Grga je zaslužan za razvitak školstva u Bosni i 
Hercegovini. Kao pjesnik Ilirskog preporoda iz Herceg- 
Bosne, isticao je slavensku solidarnost među svim južno. 
slavenskim narodima, 

NIJE KRIVO.... 


Nije krivo oružje krvavo, 

Pa ni ljudi nisu krivi hudi; 
Već je zloba i nemilost kriva, 
Od ljudskog okorjela gnjeva, 
Što ih prije Abelova kletva, 
Ter se mraze i nemilo raze; 

A da nije starih zadjevica, 

Ne bi bilo novih pozledica; 

O! da Bog da, ne bilo im traga, 
Nek se ljudi sklanjaju među se, 
Kano drvlje jedan do drugoga, 
Pa nek žive jedan uz drugoga, 
Zajimljući jedan u drugoga, 
Bratskog hara i ljubavna čara — 
Da im zloba neće tvorit kvara. 

OJ! O PIJEVNI.... 


Oj! pjevni mi sjerotinjo vilo, 
Oslovi mi teške popijevke, 

Od junaka i oružja ljuta, 

Od mejdana i mrtvijeh glava, 
Od mejdana i zadanih rana, 
Koje no ti preboliti ne ću... 
Take pjesme nisu vele drage, 
Al reda je pjevati jih, vilo, 

I pomenut narašćaju svome, 
Nek se znadu kobni događaji, 
Neka pamte naši omlađaji, 
Gdje je sretno za družinu bilo, 
Gdje Y dobro, gdje li šćetovalo, 
Gdje li koji vitez upanuo, 
Neka im se za mogilu znade, 
Da jih tvoje opajaju druge, 
Posestrime drage raskajane, 

I žalosne ljube rasplakane 
Da kom koja kadgod na grob dođe 
I donese sjerotana sina, 

Pa pomene babajkova čina. 

Jer to mu je baština jedina, 
Što no mu je ćaća ostavio, 

Za zakletvu i osvetu svetu, 

Ko jabuku zlatnu na ogranku, 
Ko kad grane sunce na uranku; 
Sva se sjaje i svakom odaje, 
Pa se momci utrkuju za nju, 
Koji će je ustr'jelit na granju, 

I ubranu don'jet domu svomu, 
Neka mu je dika i čelenka, 

I u rodu vječna popijevka. 

JUNACIMA 


Braćo moja, slavni mučenici! 
Evo pjevam, što mi grlo daje, 
Dokle još mi krvca hrabrost grije, 
Dok mi srce za megdanom hlepi, 


Dok me za rod topla ljubav krijepi, 


Dok mi moja godi posestrima. 
Ako s vama borio se nisam, 
Jesam vaše zlopatio boli, 

I vaše sam osjeća udese, 

Pa ja pjevah ne što mi je drago, 
Već ja pjevah za diku junačku, 
Jer to negda ostat će pričanje, 

U slavnome našem naraštaju 

Kad njegovih nestane dušmana 
Nek vjekuje popjevka junačka... 
Oj! junaci, pokojne vam duše! 

Uz sva vaša djela neumrla 

I moja se duhom druži vila, 

Nek bi i njoj uspomena bila, 

Vita jelo vini k nebu grane, 

Mili Bože, pokloni nam zdravlje; 
Jelo, grane, da otpočinjamo, 


Zdravlje, Bože, da se spominjemo! 


Iz »Osvetnika« 


PERKANU — GUSLARU 


Pokliknula sa. Čubrena vila 
Više Bukve sela ubavoga, 

Kod Kreševa u po Bosne grada, 
Pokliknula pa je besjedila: 


»Moj Perkane! divni razgovore, 


Eh! nesta te, moja rano ljuta, — 
Nu ne ću te žalit sa udesa, 

Jer je tebi mrijet suđeno bilo, 
No ću žalit sudbinu gusala, 
Gdje ti one ostaniše puste, 

A nikom ih dodat ne imaše 

U sjerotnu zavičaju tvomu, 

Ko bi uz njih knadio popijevke, 
Gdje se sijela sastaju junačka 

I starine davorišu priče, 

I na ime fale zatočnici, 

Koje nije smrt stravila crna 

Mrt za vjeru i za postojbinu, 

Za poštenje u plemenu harnu, 
Čijem no se ponosiše stari, 

Da i njini ponose se sini, 

Te i njine slijede vrline. — 

Al' nu toga jur ne viđam hara: 
Malo ćaćam sličnih odvjetaka, 
Malo kćeri da naliče majkam, 
Veće hrđa u sve udarila, 

Jadi moji! narod se izrađa 

Sa današnjih taštije navada, 

Nit se ima starini štovanja, 

Nit se goji rodko za mejdana, 
Nit ga za tog sinja paše majka — 
Sve udrilo tragom natražnijem, 
Gdje se misli, da naprečno hoda; 
Sve se druži kolu đavoljemu, 
Gdje se vrzu igre nevaljane, 


I potiču pjesme potolasne, 

Ili mrki razgovori grade, 
Il'izvode navade zamamne, 
Pa se gubi nevinovan puče 
Blenuć u te bajke vrtoglavne; 
A u naše kolo nikog nema; 
Sjem što jošter ima guslam glasa, 
Gdje se ključi crvenika vino, 
Il imade za ovcam čobana, 

Po dolinam i vrhovinama, 

Il čigova svadba razgovara, 

Ili služi danu Božićnomu, 

Ili podjelak sl' jepac bogoradi, 
Sve to biti dugovjeko ne će, 
Teke što će bivati sl' jepaca, 
Ali ne će umjet pominjati, 

Što je bilo u vremena stara, 

I mi ćemo očamiti vile, 

I ja ću ti umuknuti pobro! 


HRVATSKOJ MLADEŽI 


Ko kad ljiljan s pupa ocva bio, 
Te po bašči prospe miruh mio, 

Gojitelju svome lijepo prija, 

A on njemu svoju njegu svija; 

Tako otac kad rođenka zgleda, 

Gdje mu buji i istine reda, 

On se jurve ponositim ćuti, 

E mu čedo na dobrobit sluti. 


Il ko težak, kad mu žito klasa, 
Veseo je s plodovita krasa, 

Pa mu prosi blagoslova s neba 
Nadajuć se izobitelju hljeba: 

Ti si slika, o mladeži, eto 

Tom ljiljanu bijelu u proljetu — 
Tomu žitu, koje klasa netom, 

Al će isto uzoriti ljetom. 


Te ko želi gojilac ljiljana, 

Da mu miri preko ljetnih dana, 
I ko ratar žudi hljeba s klasa, 
Isto i rob uhar s tvoga glasa. 
Davor! Indi na trud, slike mlade, 
I znajte, što vam znat valjade: 
Najprvo, što Bog od vas ište, 

Po čemu vas naučanja tište: 


Vjera da vas krijepi u životu, 

Koja svaku priječi grjehotu, 

Da vam pohot srca ne otruje, 

U kome se smrtne kote guje. 
Ćudorednost — to je stožer čvrsti, 

Uz koga se zdravi nauk vrsti, 

Bez nje učnost jest svjetlost bez žara, 


Što cvijet, ko sjaj bez ogrijeva, vara. 

Vijek u djelu nek vas ljubav budi, 

Kom se časte domorodni ljudi, 

I slava ih u potomstvu prati, 
S njima i vaš duh nek okrilati. 
Ko ne želi, ko sam sebi isto, 
Svom narodu srdačno i čisto, 
On griješi i sam suprot sebi, 
Jer nać neće zaklon u potrebi. 


To ti istor, o mladeži mila, 

Sa stančane strune pjevnu vila, 

E vam volju na pregnuće prene, 

I s tom opća sreća naprijed krene, 
Uzdajuć se sved u dobre kobi, 

Da je veće u primakloj dobi 
Došla sudba zatomljenih brata 
Do prosvjete spasonosnih vrata. 

FRA PETAR BAKULA (Batin kraj Posušja 1816 — 
Mostar 1873) svakako je najveći franjevački pisac 19. sto- 
ljeća u Hercegovini. Potječe iz siromašne seljačke obite- 
lji. Početne nauke završava u Kreševu, stupa u franjevač- 
ki red i potom odlazi studirati teologiju u Italiju. Kada 
je završio nauke i postao svećenik-franjevac, ne vraća se 
u domovinu nego ostaje profesor filozofije u Luci sve do 
godine 1846, kada je morao napustiti Italiju zbog jedne 
slobodarske pjesme. U Hercegovini je obavljao razne du- 
žnosti: nastavnika, župnika, graditelja, liječnika (liječio 
je hercegovačkog vezira Ali-pašu) i voditelja francuske 
ljekarne u Mostaru. Mnogo je i putovao po raznim evrop- 
skim zemljama kupeći dobrovoljne priloge za izgradnju 
škola i crkava u Hercegovini. 


Bakula se rano počeo baviti kjiževnim radom; pisao 
je u stihu i prozi. Od njegovih tridesetak djela mogu se 
izdvojiti slijedeća: Šematizam hercegovačke franjevačke 
provincije, (Split 1871), Pravo mudroznanje za svakoga 
čovika, (Split 1869), Politika za svakoga čovika, (Split 
1869), i Četiri dila godine, (1871). Ali najznačajnije je nje- 
govo djelo: Hercegovina za devetnaest godina vezirovanja 
Hali-pašina, (Beč 1863). U zadarskom Narodnm listu izla- 
zili su njegovi članci u nastavcima od 1889. do 1872. pod 
naslovom Razgovor između Đure i Andrije. U tim članci- 
ma Bakula je anonimno iznosio negativne strane turskog 
režima i proricao njegovu skoru propast. 

HERCEGOVINA ZA DEVETNAEST GODINA 
a VEZIROVANJA HALI-PAŠINA 


Uvod 


Moj štioče, brate, prijatelju! 

Ja tvoj bratac, rodom Hecegovac, 
Dobrim srcem vazda tebe ljubim, 
I uz ljubav malen dar ti pružam, 
Moju knjigu ne ko kitu cvijeća, 
Već rukovet trnja i pelina. 

Trnje bode, a pelin je gorak, 
Dar, nemili, istina je prava, 

Da li brate ja krivice nemam 

Što u mome vrtu nesretnome 
Nema ruža ni drugoga cvijeća, 
Travurina, drače i kupine 

U postoši rastu oko mene. 

Po čem molim da se ne uvrijediš 
Mojim darom tako nepristojnim, 
Nego reci: dar je, makar mali, 

I primam ga pod imenom dara, 
Kako mi ga i upravlja ruka: 
Koja, vjeruj, sve ljepote svijeta, 
Od tebe ih ne bi zakratila, 

I sve bi ti dala štob imala. 

Drugo želim da mi ne zavidiš, 
Mog imena što na knjizi nemaš? 
Jer ja nisam zato ime krio, 

Ko iz mraka kad nas kogod smjera, 
Pa se vere i potaje traži, 

Nek se ne zna tko nas je udario. 
Ta današnji mnogi koji pišu, 
Običaj je posve neuredni, 

I zovu se pisci bezimnjaci. 

Njih slijedio dragovoljno ne bi, 
Premda moje ime malo vrijedi, 
Kaza bi ga tebi i drugome, 

Da ja nisam u sužanjstvu tužan, 
Da me ne bi pogubili Turci 

Raskinuli kao janje vuci. 

Primi moje, s plačom, jadne glase, 
I iskazu tako istinitu, 

Kako ono što očima smjeraš, 

A za ime ti ne pitaj mene. 

Ako hoćeš? nu da ti ga kažem: 
Hercegovac moje ime prvo, 
Drugo Sužanj više od tri vijeka, 
Treće Jadan, bez dobra svakoga, 
Tako mi je ime i prezime. 

Tri imena, ili prezimena, 

Svako pose, il zajedno znače 
Niti više, niti što god drugo, 
Nego jednu Kukavicu crnu! 

FRA DON FRANJO MILIĆEVIĆ (Veliki Ograđenik 
1835 — Mostar 1903) potječe iz siromašne seljačke obite- 
lji. Mladi Marijan — to je bilo njegovo svjetovno ime — 
pohađao je pučku školu kod franjevaca u Mostaru, a za- 
tim stupio u franjevački red na Širokom Brijegu. Filo- 
zofske i bogoslovne nauke završava u Italiji, a potom se 
vraća godine 1860. u Hercegovinu i službuje kao župnik 
u raznim mjestima. 


Milićević je još kao student odlučio da se bavi kul- 
turnim radom uviđajući da će tako najbolje pomoći za- 
ostalom puku. Njegovo prvo djelo »Perivoj darovah ne- 
beski« tiskano je u Zagrebu 1867. Iste godine objavlju- 
je u zadarskom Narodnom kalendaru tri pjesme: Tursko 
nasilje, Momak i djevojka i Sunčeva ženidba. 


Godine 1872. otvara uz pomoć austro-ugarskog kon- 
zula i biskupa Kraljevića prvu tiskaru u Mostaru. Iste 
godine pokreće kaledar — godišnjak »Mladi Hercegovac« 
i piše prve školske knjige i početnice za odrasle. Njegov 
književno-kulturni rad prekida austro-ugarska okupacija, 
on istupa privremeno iz franjevačkog reda i prelazi u svje- 
tovne svećenike jer kao franjevac nije mogao dalje vo- 
diti tiskaru. Neko vrijeme nalazio se u šibenskoj bisku- 
piji. Kad se vratio u Hercegovinu, pokrenuo je »Hercego- 
vački bosiljak« — prve novine u Herceg-Bosi. Pošto mu 
je okupatorska vlast zabranila izdavanje lista, on pokre- 
će Novi hercegovački bosiljak, koji godine 1885. mijenja 
ime u »Glas Hercegovine« i postaje jedini politički list 
za sve bosansko-hercegovačke Hrvate. Dolazio je vrlo čes- 
to u sukob s okupatorskom politikom i strogom cenzu- 
rom, koja je sve poduzimala da »Glas Hercegovine« zab- 
rani, što joj je i pošlo za rukom godine 1896. Don Franju 
Hercegovina slavi kao čelik-karakter, istinskog rodolju- 
ba i narodnog prosvjetitelja. 

TURSKO NASILJE 


Jel' na svijetu ikad narod bio 
Koji no je ovako cvilio 

Kako cvili narod sad slovinski, 
Koji no je pod turskom oblasti, 
Komu nitko ne daje pomoći. 
Bijelim danom, niti mrklom noći; 
Svatko mu je leđa okrenuo 
Ko' da nije nikad ni živ bio 
Bogu samo on uzdiže ruke 

Ne bi li mu umanjio muke: 
Njega moli, njemu se utiče, 

Da isprosi milosrđe veće; 

Suze roni od jutra do mraka, 
A od mraka do bijela danka 
Svoje tuge broji i kazuje 

Do nebesa tužan glas se čuje: 
Bože mili, ti pogledaj na nas! 
Od zuluma turskog izbavi nas, 
Turska nam je sila dodijala, 
Ne možemo živjet ni umrijeti; 
Ni danaka Turcim pripraviti, 
Što radimo i što poslujemo 

To sve tužni Turcima dajemo: 
Bijele nam ovce pokrepaše, 
Što ostade Turci izjedoše; 

. Zrak nebeski sprži nam zaijru; 
Zato mnogi nas od gladi mriju; 
Pa ni toga ne bismo žalili 
Kada bismo mirno počivati 

Ne možemo s mirom večerati; 
Ni pokoja našem tijelu dati 
Od Turaka naših zulumćara 
Od murtata Otmanović cara, 
Jer dolaze nigda ne odlaze 


Konjim silnim nemilo nas gaze, 
Jedni pođu, drugi opet dođu, 

I predamo od jutra do noći 
Čekajući kad će Turci doći; 
Još nas vežu i krvnički biju 

I za višu muku nam se smiju: 
Nemoguće pobro ispisati 
Koliko su kršćani prognati! 
Tvrda zemlja, nebo je visoko, 
Sinje more strašno i duboko, 
Zemlja neće, a nebo nas neće, 
To su naše žalosti najveće! 
Bože dobri, ti pogledaj na nas, 
Od zuluma turskog izbavi nas! 


Narodni kalendar, Zadar 1867. _ 

KOLO NARODNIH PROSVJETITELJA 


= -— — : _ = m. vii 5 - H — “.-————& 


ke IVAN A. MILIĆEVIĆ (Mostar 1868 — Sarajevo 1950) 
potječe iz građanske obitelji. Školovao se u Mostaru, 
Splitu, Sarajevu, Beču i Zagrebu; prvi doktor prava iz 
Herceg-Bosne. ages ' 
Milićević je počeo pisati kao srednjoškolac surađuju- 
ći u stričevim izdanjima: Mladom Herčegovcu, Hercego-, 
vačkom bosiljku i Glasu Hercegovca. Studirajući pravo u 
Zagrebu, pristupa Starčevićevoj stranici prava, ulazi u 
uredništvo pravaškog lista Hrvatska, a kad je došlo do 
rascjepa u stranci prava, on prelazi u uredništvo Hrvat- 
skog prava. Okretan i brz na peru, tada piše vrlo zapa- 
Mu ne FA VAI žene članke u zagrebačkim listovima i časopisima. U to 
SU JES dra RA . vrijeme izdaje Milićević sa svojim prijateljem Osmanom 
Ga to Hadžićem zajednička djela pod imenom Osman-Aziz. To 
su djela: Mearif — muslimanski kalenđar, Bez nade, Na 
pragu novog doba, Bez svrhe i Pripovijesti iz Bosne i 
Hercegovine. U tim svojim djelima oni su postavili prob- 
lem iseljavanja bosansko-hercegovačkih Muslimana, zas- 
I tupajući mišljenje da oni moraju ostati na svojoj rod- 
noj grudi. Ujedno su nastojali da svojim djelima pros-. 
vjećuju narod u Bosni i Hercegovini. Osim ovih djela Mi- 
lićević je napisao čitav niz članaka i pripovijesti iz hrvat- 
ske kulturne povjesti. U mladim danima pisao je pjesme 
i objavljivao u raznim listovima i časopisima. Godine 
1897. bio je jedan od osnivača Hrvatske dioničarske tis-. 
kare u Mostaru i pokretač pravaškog lista Osvit, čiji je 
asa MNE Sa ; bio urednik. Kasnije je uređivao poluslužbeni Sarajevski 
DVA NA, SE nei : list. Mnogo je zaslužan za Hrvatsko kulturno društvo 
»Napredak« u Sarajevu. 

NAPITNICA 


Gdje si druže, toči čaše 
Cimskog ima vina. 
Pijmo, pijmo vino j' naše, 
Reci nek živi domovina. 


Zdravo druže, zdravo brate 


Zdravo, zdravo, zemljo naša. 


Anđeli vas neka prate, 
Evo brate prazna j' čaša. 


Puni brate, puni dru, 
Čašu vina a a onoga 
Ne pazimo mi na tugu 

Već veselje društva ovoga. 


Nas je Kurent naučio 
Kako valja vino piti 
Svak je dobro proučio 
Kakav junak valja biti. 


Zdravo slovo sve slobode, 
Zdravo mila domovino, 
Zdravo braćo, zdravo rode 
Cimsko je lijepo vino. 


Tucnimo se braćo moja 
Neka nitko ćud ne mijenja. 
Punaj j'čaša moja, tvoja 
Zbogom braćo, doviđenja! 

Mostar, 1885. 


PUT PO NOĆI 


Topot se moga konja čuje 
I hrzaj kroz noć tiju, 
Više nit vjetrić popuhuje — 
Samo se zvijezde smiju. 
Lagano konj se brdom penje 
Kroz ono cerje vito — 
Sve mi je, — ono isto stijenje 
Rastinje ponosito. 
Kroz mrenu mraka oko speti 
Rašče i drač i golet: 
Srce se steže, bože sveti 
Ne može čuvstvu odoljet. 
Prošlosti slike otvorene — 
O njima kamen zbori, 
Hrvatske slave uspomene 
Pjevaju ceri i bori. 
Mihajla stope, Tomislava 
U kamen utisnute, 
Djedova naših onih lavah 
Krv glasi borbe ljute. 
Strijele lete, buzdohani, 
Mač o mač eno kuca: 
I krvavo nebo zvijezda pani 
A druga još svjetluca. 
A duh se sudbe ozgar smije, 
Milo mu zveku slušat, 
Lovor vijenac sobom krije 
I veli: »Ja ću kušati!« 
Prene me hrzaj konja moga, 
Pogledah nebu gore: 
Danica sjaje, zvijezda mnoga 
Prekrile nebo more. 

U SPOMEN GOSPOĐICI S. T. 


U svijetu za mijenom 
Mjena slijedi — 

Dok smo živi, spominjanje 
Samo vrijedi, 

Ljudsko srce samo time 
Raspolaže, 

U spomenar ljudskih zgoda 
Vijence slaže, 

Da s'ljudi podsjećaju 
Prošla vijeka, 

Ljudskih bijeda, što i odnije 
Vječna rijeka. 

Da se sjete izumrlih 
Ljudskih bića 

Da se sjete njihne duše 
Srca, žića. 

U taj spomen i ti svoje 
Srce metni, 
Pa se kad-kad bar slučajno 
S njime sretni, 
Posveti mu jednu misao — 
Časak. koji — 

To u tvojoj vlasti, volji 
Stalno stoji: 

Živu će mi to bit darak 
Sladak, mio, 

Mrtvu spomen, tvrd, neg bi 
Mramor bio 

Toplije je ljudsko srce 

kamena, 

U srcu je najmilija 
Uspomena; 

Dok smo živi spominjanje 
Samo vrijedi, 

A po smrti — vidjet ćemo 
Što slijedi.... 

Mostar, 1892. 


JA JOŠ LUTAM DRAGA... 


Ja još lutam, draga, bez cilja i puta, 
Još zanesen nisam nigdje prišo, stao, 
Ja još nisam tebe i sve što je bilo, 

A i moju tugu zaboravu dao... 


I tek onda mir će da se.spusti na me, 
Zagušena grud će prestati da grca — 
Kad zgorelu usnu od žedi zapojim 
Krvlju, drago moje, tvoga gadnog srca... 


1893. 

IVAN ZOVKO (Mostar 1864 — Mostar 1900) pot- 
ječe iz ugledne građanske obitelji. Školovao se u Mosta- 
ru, Humcu i Sarajevu i postao narodni učitelj. Službovao 
je u raznim mjestima, a kad je položio nastavnički ispit, 
došao je za nastavnika Trgovinske škole u Sarajevu, gdje 
je ostao sve do prerane smrti. Sušica ga pokosila u 36. 
godini života, jer je inače od djetinjstva bio nježnoga 
zdravlja. 

Književnim radom počeo se baviti još kao đak sara- 
jevske učiteljske škole i objavljivati prve pjesme u »Knji- 
ževnim pupoljcima«. Kasnije je surađivao u mnogim lis- 
tovima i časopisima pod pseudonimom »Mirjanin«. Pisao 
je beletrističke sastavke i zapažene pedagoške članke, ali 
se ubrzo opredjelio za folkloristiku. Nastojao je što dub- 
lje proniknuti u narodnu dušu, koja se najbolje zrcali 
u njegovim duhovnim tvorevinama. Zovko je stoga mno- 
go putovao i obilazio mnoga mjesta u Bosni i Hercegovi- 
ni, razgovarao s narodom i sve što je čuo i vidio zapisi- 
vao je i objavljivao najviše u Zborniku za narodni život 
i običaje. 

Poznata su mu djela: Hercegovke i Bosanske narodne 
pjesme, Dvije islamske pjesme na hrvatskom jeziku, 
Hrvatstvo po narodnoj predaji i običajima u Herceg-Bos- 
ni. Bio je član Jugoslavenske akademije znanosti i um- 
jetnosti u Zagrebu. ' 

Osim toga. Zovko je zaslužan kao kulturni organiza- 
tor i dobrotvor siromašnih đaka i jedan od utemeljitelja 
Hrvatske dioničarske tiskare u Mostaru. U svoje vrijeme 
imao je veliki ugled, ali je na žalost nepravedno odbačen 
i . se njegovo ime ne spominje u bosansko-hercegovačkoj 

ulturi! 

OTKAD MOJOM... 


Otkad mojom biti presta, 
Djevo mila, od tad, znaj, 
Mom životu sreće nesta 
I mog sunca zgasnu sjaj. 


U momo srcu gorka tuga 
Stade kopat tamni grob, 

Sebi nađe vjerna druga — 
I ja postah njezin rob. 


Otad već se ne veselim, 
Uvijek tužim dan i noć, 

Samo, samo mrijeti želim, 
Ne će 1' tuga moja proć. 


A ti sveđer mene mučiš, 
Znadeš mojoj tuzi lijek, 
Al ga ne ćeš da dokučiš, 


Da produžim mlađan vijek. 


SAMO STEBE... 


Samo s tebe teške boli 
Samo s tebe vene grud, 
Samo s tebe sve miline 


Preda mnom se gube svud. 


Samo s tebe kobne boli 
Posvuda me prate vijek, 

Samo s tebe kobno toli 
Progoni me udes prijek. 


Samo s tebe srce puca, 
Samo s tebe hladni već, 

Zadnji njemu časak kuca. 
U grob crni mora leć. 


Zima ide, ginu cvijeti, 
1 mom žiću ide kraj, > 
Jer bez tebe moram mrijeti, 
Ostaviti svijet taj. 


45 


PAMETNO DIJETE 


Kad uhvatim pticu malu, 
U I jep ću je kafez spravit, 
Preda nju ću čiste vode 

I ukusne hrane stavit. 


Kafez ću joj držat čisto, 
Milota će biti prava — 
I tako će uvijek biti 
Moja mala ptica zdrava. 


. Kad je toplo, kafez ću joj 
Objesiti o prozoru, 

Neka gleda sv' jetli danak 
Krasnu noćcu, rujnu zoru. 


A kada je vr' jeme hladno, 
Un' jeću je tad unutra, 
Ali ću je ipak malko 


Iznj' et vanka svakog jutra. 


Po rukam je mučit ne ću, 
Jer to njojzi škodi jako, 
Ta ona je slaba nježna, 
Uginuti može lako. 


Pa vidim li, da je tužna, 
Obiknuti da se ne će, 

A ja ću je, rado pustit, 
Nek veselo opet Ijeće. 


Ta bolje je da je živa, 
Ta i njoj je život mio; 
Ja bih bio baš bez srca, 
Kad je ne bih ispustio. 

MOSTARU 


Mnogo li sam obišao svijeta 

I prešao mjesta i gradova — 

Al ti slična ne nađoj jarana, 

Mostar — grade đul beharski grade! 


Nit ti nađoh tvojijeh has-bašči, 
Kojeno su bulbulistan pravi, 


"Niti li sam igdje mirisao 


Ko u tebi mirisnijeg cvijeća. 


Šta su bašče bagdatskih emira 
I po njima mirte i jasmini, 
Kad nemaju ni polak milina, 
Kojim tvoje obiruju bašče! 


Šta su ruže iz Pestuma drevnog 
Sprema tvojih mirisnih ružica! 
Tvojih ruža ni đulistan nema — 
Za me nema, za drugog ih bilo! 


Pa kad proljet opuči se javljat, 
Ja milina onda tvojih divnih! 
Srce mi se rastapa u grudim 
Kad sveg toga ja se sjetim tvoga. 


Često mi se uznese pameca 
Ter pomislim nije 1' Allah silni 
Za insana, roba svoga — ovdje 
Nekoč eden satvorio milni! 


Ne znam čemu da se više divim: 
Ili tvome mirisnom cvijeću, 

I! po baščam tvojim vodicama, 
Il bulbulim, što poju u gajim! 

Jemin smijem uzet pred svakijem 
Pa se zaklet svijem na svijetu: 

Da je koji bagdatski halifa 

Tvoje divne poznavao krase, 


On bi Bagdat pa i Širaz cvjetni 
Ostavio, teb' muhadžerio, _ 
Pa po tvojim baščam lastovao, 
Lastovao, s vilam vilovao. 


Kad je tako, ni čuda mi nema, 
Što ja tebe ko rođeno djete, 
Silno ljubim. Ta zar kog imade, 
Ko te vidi da te ne izljubi! 


Al ja tebe nad sve, nad sve ljubim, 
Ne sa tvoga cvjeća i bumbula, 

Neg sa tvoga žarkog rodoljublja, 
Rodoljublja slavom ovjenčana! 

PITANJE 


Ama je li ovo onaj, 

Što s' do jučer hvalit znao, 
Da za sreću domovine 

I život bi žrtvavao?! 


Ama je li ovo onaj, . 

Što je vazda govorio, 
Za narodnu da bi sreću 
Sve i svaka prepatio?! 


Ama je li ovo onaj, 

Što s narodnim mučenikom 
Sve do jučer zvati znao: 

I velikim patenikom?! 


A što danas.., vidite ga.. 
Danas sasma drukče misli — 
Znate I' zašto? Jer su i njeg 
Međ gospodu nakvu tisli. 


Sad je nešto i on posto, 

Pa šta narod. . .besmislica! 

Sad mu j' narod sve i svašta, 
Prosta rulja izjelica. 


Svega toga sad se stidi, 
Ko stidio da se ne bi? - 
Trbuh mu je sada prvi, 


Sam sve i sva sad je sebi! 

NIKOLA NINE BUCONJIĆ (Neum Klek 1865 — Sa- 
rajevo 1947) potječe iz ugledne seljačke obitelji. Školo- 
vao se u Stocu i Sarajevu i postao narodni učitelj. Kasni- 
je položio nastavnički ispit i bio nastavnik, školski nad- 
zornik, pjesnik naše prošlosti i pisac hercegovačkog us- 
tanka. Okupatorskoj vlasti nije se svidjelo što Buconjić 
otvoreno ističe hrvatstvo kako bi se suprotstavio izmiš- 
ljenoj »bosanskoj narodnosti i jeziku«, pa je zbog toga 
često premještan i proganjan. 

Buconjić je počeo pisati pod utjecajem Ivana A. Mi- 

lićevića i Ivana Zovke. Prve svoje literarne radove obja- 
vio je u mostarskom »Osvitu«, kasnije je surađivao u tri- 
desetak listova i časopisa i obično se zbog cenzure potpi- 
| sivao: Nine ili Džem — bu — ni. Mnoge događaje i povi- 
jesne ličnosti opjevao je u narodnom desetercu. Objavio 
je čitav niz šaljivih pripovijesti i anegdota u raznim 
| listovima, a najviše u Napretkovu kalendaru. 

Napisao je i izdao slijedeća djela: »Život i običaji 
Hrvata katolika u Herceg-Bosni«, »Povijest ustanka u 
Hercegovini i boj kod Stoca«, »Ljiljanke« — pjesme za 
djecu, »Grof Petar Zrinski i Kristo Frankopan«, »Bitka na 
Krbavskom polju« i roman »Grob do groba«. 

Sva Buconjićeva djela imaju književno-povijesnu vri- 
jednost i pripadaju hrvatskoj učiteljskoj književnosti, 
koja u prvom redu ima nacionalno obilježje, pa tek onda 
| literarno. 

Buconjić se kao i mnogi drugi učitelji-književnici 
prešućuje i ne priznaje se njegov književni i kulturni rad! 


+ 


rokes ete 
Pume ora 

SVOM ZAVIČAJU 


Davno bilo, kad sudbina kruta 
S tvog miljenog maknula me puta 
Izvan tebe da hodim da živim, 
Domovine čaru da se divim. 
Hrvatska mi domovina mila 
Ima raznog blaga izobila, 

I sve ljepše od ljepšeg kraja, 
Al' svejedno duša mi očaja! 

Za nju nema ljepote, miline 
Nigdje nego kad se tebi vine. 
Zavičaju makar nemaš blaga, 
Krš golemi i litica naga, 

Mal' ne sveg'te tako resi stjenje 
Duši mojoj ko drago kamenje. 
Pa gdje kuda smilje i kovilje 

Uz još koje mirisavo bilje, 
Nekada sam s drugovima brao, 
Pa se s njima igra, radovao. 
Još se živo sjećam mnogo puta 
Gdjekog ugla i gdjekoga kuta, 
Kuda smo se nevini i čili 

Jedan drugom u igranju krili. 
Oh, kako se vrta, grmlja, pruća, 
Rodnog praga čađavica kuća 
Duh spominje, pa ga to opaja 
A tim više kad se sjetim žala, 
Divnoga mora i njegovih vala 
Koje more naspram sebi mije 
Obale nam mile Dalmacije, 

Da su njeni rodoljubni sinci 
Hrvatska nam braća Dalmatinci, 
Što na moru na braniku stoje 
Braneći ga ko biserje svoje. 
Radi ovih zavičaja vrli 
Uspomena, duh te ljubi, grli. 

POŠTENO IME 


Sve na svjetskoj što je stazi, 
O tom kaže zakon stari, 
Časom mine i prolazi, 
Vjekovite nema stvari. 
Al' pošteno ljudsko ime 
Traje svuda svako doba, 
Ne titra se sudba s njime. 
Nema smrti, nema groba, 
Što će dragulj svake ruke, 
Makar kako sjaj mu blista, 
Što li blago razne struke 
Kad je ljepše ime često. 
Stog nastoji čovjek pravi, 
Kad mu mrijet već suđeno 
Svom potomstvu da ostavi 
Ime često i pošteno. 

SEKA I BRACO 


Seka bracu pita: 
Koje mu je draže 
Tata ili mama? 

Al pravo da kaže. 
To maloga bracu 
Iznenadi jako, 
Odgovorit seki 

Baš i nije lako. 
Šta bi joj reko? 
Zamisli se živo, 

A mami i tati, 

Da ne bude krivo. 
Mislio se braco 
Kroz vrijeme kratko, 
Onda svojoj seki 
Odgovori slatko: 
»Jednako je drago, 
Pa ih ne bi dao 

Ni za kakvo blago.« 


NAD GROBOM POBRATIMA IVANA ZOVKE 


Nad hladnijem grobom tvojim | 


Pobratime, evo stojim. 

Već je prošlo vrijeme mnogo, 
Prije doći nisam mogo, 

Al oprosti, pobratime, 

Jer u srcu nije time 

Ni u duši uzdrmana 

Naša bratska pažnja davna. 
Negda zdravi, mladi, čili, 
Prkosili mnogoj sili. 

Ko bi onda smio reći, 

Da ćeš rano u grob leći 
Shrvala te bolest kleta 

Smrt te digla s ovog svijeta, 
Prekinula rad ti cio, 

Koj' zasnova ti si bio, 

Da podigneš rodu slavu 

I hrvatsku svijest pravu, 
Nek upozna narod svudi, 
Na hrvatskoj da je grudi. 
Tim se spomen neumrli 
Sebi steko, pobro vrli, 

I dok sunce bude sjati, 
Narod će te spominjati. 
Nemam s kime da se družim 
Kano s tobom svako doba, 
Što ću žalit do svog groba. 

ANTE JUKIĆ — VELJKO OBRADOV (Tuzla 1873 — 
Mostar 1906) potječe iz siromašne seljačke obitelji. Kad 
je završio pučku školu, franjevci ga šalju u Gučju Goru a 
zatim u Pečuh, da izuči za fratra. Budući da nije imao 
smisla za svećenički poziv, napustio je franjevačko učiliš- 
te i u Sarajevu završava učiteljsku školu. Bio je književ- 
no nadaren i kao đak objavljuje pjesme u »Književnim 
poljupcima« — almanahu učiteljske škole u Sarajevu. 


Kao učitelj službovao je najviše u Trebinju i Mosta- 
ru. On je prvi počeo buditi svijest kod narodnog učitelj- 
stva. Osnovao je u Mostaru časopis Učiteljsku zoru i bio 
njezin prvi urednik. Svojim društvenim radom stekao je 
golem utjecaj među prosvjetnim radnicima i bio njihov 
omiljeni prvak. 


Jukić se isticao svojim novinarskim i književnim ra- 
domm. Bio je suradnik raznih listova, a jedno vrijeme je 
uređivao mostarski list »Osvit« i pučki kalendar »Hrvo- 
je.« Napisao je djela: Mome sinu ili iskrica srca moga — 
zbirka pjesama, Martić u hrvatskoj književnosti i dječiji 
igrokaz Ljubav i zloba. Pisao je vrlo uspjele pripovijesti, 
koje su ostale razasute po raznim listovima i časopisima. 


Iako je bio časna ljudska priroda i neobično darovit 
i otvoren, nije mu sreća u životu bila naklonjena. Najpri- 
je mu je umrla životna suputnica iza koje je ostalo dvoje 
siročadi, a potom je i on ubrzo umro od sušice u 33. godi- 
ni života. 

Jukićev književni i kulturni rad nije na žalost još 
vrednovan ni priznat. Pravo je čudo da se njegovo ime 
još uvijek zaobilazi u mostarskom i hercegovačkom kul- 
turnom životu, tako da nijedna škola u Mostaru i Herce- 
govini ne nosi ime ove najistaknutije i najzaslužnije lič- 
nosti u povijesti bosansko-hercegovačkog školstva. 

SUMBUL I ĐULSIJA 


Kud se spremaš, zlato moje, 
Kom ostavljaš, luče svoje, 
Kud ćeš poći Sumbule? 


— Na daleko idem, draga, 
Tjerat džina s kućnog praga, 
U boj idem, Đulsijo! 


Aoj meni, zlato moje. 
Kom ostavljaš luče svoje? 
Kud ću jadna, Sumbule?! 


— Ostavljam te ja, ljubavi, 
A ja idem bojnoj slavi 
Za nju mrijeti, Đulsijo! 


A ko će mi brisat suze, 
Kad ti dušman život uze; 
Kud ću onda, Sumbule? 


Kroz bojište krvno prođi, 
Na junački grob mi dođi, 
Mila moja Đulsijo! 


Gdje ćeš dragi počivati, 
Kako ću ti grobak znati, 
Mirisavi Sumbule? 


— Sačuvaj mi vjeru staru, 


Ostani mi na mezaru: 
Uz Sumbula — Đullsija! 

UGASLA SVIJEĆA 


Na oltaru mog života 
Gorjele su svijeće dvije... 
O ugasloj jednoj svijeći 

I sad bolno srce snije. 


Tinjala je — al za časak 
Drhtala je umirući, 

A ja ostah sam u mraku 
Bolna srca, tugujući — 


Onaj drhtaj svijeće male 
I sad mi je na pameti, 
Sjećajuć se iz grudiju 
Uzdah će se mah oteti — 


. . < Na samrtnom svome času 
Ko da: s Bogom! reče meni, 
A ja grleć pustoš svoju 

Sav se jadan okamenih — 


Đulsijano, srećo moja, 
Gdje si danas, mili raju?! 
Ah znam, bolan, ugasla si 
U tuđemu zagrljaju! 


Al još imam jednu svijeću, 

A ta vječnim plamom plamti: 
Domovino, majko sreće 
Kunem ti se. . . vjeran sam ti! 


I kad bojna truba jekne, 
U red prvi ja ću stati, 
Za te, mila otadžbino, 
Prvi ja ću život dati! 

NEMAM SREBRA. .. 


Nemam srebra, nemam suha zlata, 
Da ga tebi svijem oko vrata, 

Al, što imam ostavit ću tebi, 

Da me, sinko, proklinjao ne bi! 
Ostavit ću ime ti pošteno 
Pradjedova krvlju dobiveno, 
Ostavit ću ponos srca čista, 

Da ti vječno kao alem blista, 

Da se sjetiš babajka ti mila, 

Kad ga bude crna zemlja krila! 
Ostavit ću, što i babo meni, 

Pa to blago u srcu zadjeni: 

Čuvaj, sinko, taj amanet dragi, 
Da te s neba Bog usreći blagi! 
Čuvaj, sinko, i u svakoj tuzi 

Moji svjeti nek ti budu druzi; 
Ako kloneš, — posvjetuj se s njima, 
Za tvog srca kod njih melem ima, 
Sladak melem iz babine ruke, 
Da ti slakša u životu muke. 

Da u svijetu i ti budeš sretan, 

Put u vječnost da ti bude cvjetan! 

GLEDAJ, SINKO! 


Gledaj sinko, čedo milovano, 
Modro nebo zvjezdam obasjano, 
Gle i mjesec išetao bljedi | 
A vjerna ga »večernjica« slijedi; 
Pitaj nebo, pitaj zvjezde sjajne, 
Ko ih stvori bajne, veličajne, 

Pa i mjesec kazat će ti bljedi | 

I zvjezdica što ga vjerno sljedi, 
Da su čeda uma božanskoga! 
Pitaj zemlju i zelenu travu, 

Pa i stidnu ljubičicu plavu 

I slavuja u zelenom gaju, 

Koga slave, koga veličaju, . 
Kome ptice pjesme pripjevaju, 
Sva stvorenja kome se klanjaju? 
Slavuj pjesmom, a cvjetak miruhom 
Crna zemlja krasnim miloduhom, 
Sve ti veli, sve ti glasno zbori, 
Da je biće sve što ovo stvori, 

A to biće — Bog je otac blagi, 

Pa ga slavi, o moj sinko dragi, 
Svaki uzdah nek o Bogu slovi, “ 
Svako djelo da ti blagoslovi! 

POŠTUJ, SINKO, RODITELJE! 


Poslje Boga roditeljka slijedi, 
Što te slatko miluje i gledi, 
Ljuljuka te na mekanom krilu 

I pripjeva pjesmicu ti milu, 
Mednim mlijekom pita te i hrani 
I ljubavlju od zla svakog brani, 
Na grudi te privinula snježne, 
Poljupcima sladi usne nježne. 
Poštuj, sinko, onaj cjelov dragi, 
Kojim život udahnuti blagi, 
Poštuj sinko, da te ljubav njena 
Sretna prati do groba ledena; 

I kad klone bjedna ostarjela, 
Da te tješi tvoja ljubav vrela, 

A kad smrtnu upale joj svijeću, 
U okrilju tvom da nađe sreću, 
Poštuj, sinko, da ti dobro bude 
I da mladi tvoji te ne skude! 


LJUBI JEZIK... 


Ljubi sinko jezik roda svoga, 
Ljubi žarom srca mlađahnoga, 
Po jeziku poznajete svatko, 

Pa il' pjevo ili gorko plako, 

Po njemu si hrvaćansko dijete, 

I baštinik prošlosti nam svete! 
Istom rječju zborila ti mama, 

A riječ njena — to je sladost sama, 
Ista rječca dovede Hrvata 

U dom mili sa hladnih Karpata, 
Istom rječju danas Hrvat slovi 
Ko i nekad slavni pradjedovi! | 
Stoga ljubih jezik pređa slavnih, 
Pun je slasti i spomena davnih, 
Po njemu si čedo majke Slave, 

I baštinik pradjedovske slave. 

OH NE VIŠE!. . . 


Oh ne više!... Trpio sam dosta 
Od kol'jevke već me prati jad, 
Još jedina utjeha mi osta, 

Još jedina na tom sv'jetu nad: 
Grob ledeni i u grobu duša, 
Što mi patnje osjeća i sluša. 


Nekad sretan u omilju žarnom: 

S medih usta žudno sisah slast, 

Na njedarcu snježanom i plamnom 
Rasplamtjela uzburkana strast — 
I od milja ko djete sam plako, 
Misleć jadan: vjek će biti tako! 


A ne znadoh, da su kratki danci 

I da usne uvenut će već, 

S mednim usnam i ljubljeni sanci 
ugasnut će i u grob će leći, 

A za sjećaj minulijeh dana 

Past će suza vrh groba joj rana. 


U toj suzi sva je moja tajna, 

Mog života u njoj leži kob, 

Mrtav živuć sred tog sv'jeta vajna 
Svagdan tražim njezin pusti grob — 
I tuj plačem, suzom rosim cv'jeće, 
Što mi više nikad ocvast neće. 


Oh ne više!... Trpio sam dosta, 
Nikog nemam, da mi stiša bol, 
Jedin osjećaj još mi grobak osta, 
Koga volim, koga ljubim tol — 

I tuj plačuć zovem ljubu rajnu, 
Da mi s oka otre suzu vajnu! 

NIKOLA BUBALO (Ilići kraj Mostara 1883 — Mostar 
1924) je sin siromašnih seljačkih roditelja. Školovao se 
u Mostaru, Požegi i Zagrebu. Zbog materijalnih razloga 
prekinuo studij prava i posvetio se financijskoj struci. 
Službovao je u Sarajevu i Mostaru, a nakon rata obav- 
ljao dužnost knjižničara hrvatske javne knjižnice »Mar- 
tić« u Mostaru. 


Napisao slijedeća djela: »Za školskog odmora« — 
pjesme pod pseudonimomo Niko Slavić, »Put kroz Bosnu 
i Hercegovinu — ilustrirano djelo za esperantiste i »Ključ 
esperanta«, Esperantsko-hrvatski rječnik i neka druga 
djela. Surađivao je u mnogim esperantskim listovima, 
prevodio s hrvatskog na esperanto i obrnuto. 


Bubalo je živio realtivno kratko, ali je svoj život 
ispunio intenzivnim radom. Pripadao je Hrvatskoj puč- 
koj stranci i nastupao kao katolički intelektualac. Sura- 
đivao je stalno u mostarskoj »Narodnoj slobodi« — koju 
su izdavali hercegovački franjevci. 

PROLJETNO VEČE 


Na zalasku sunce 


Nad domaćim krajem 


Cjeliva vrhunce 
Ružičastim sjajem. 


I dok čara teče 
Večernjih dragulja, 
Proljetno se veče 


Kroz gudure šulja ... 


A kad sunce svoje 
Čari nebu skrati, 

Suton se na tvoje 
I pašnjake svrati. 


I ko gavran perja 
Zvjezdasta i sjajna 
Na zemlju se spusti 
Nojca veličajna. . . 


Puna slasti tajne, 
Puna slasti nove 
Dočara nam bajne 


Mladenačke snove. .. 


U toj čarnoj noći, 
Što k užitku zove, 
Često plaču oči — 
Oči pjesnikove. .. 


U SPOMENICU 
(Slavki) 


Procvala si žuđen cv'jete, 
Puna čistih ideala; 

Prva iskra strasti svete 
U oku ti zatreptala. . . 


Duša ti je o ljubavi 

Snila sanke ponajslađe — 
Al ljubavi plamen pravi 
U srcu ti stan ne nađe. 


Vatren pogled oka tvoga 
Kad uljulja u san mene, 
Zima srca ledenoga 

K ledenoj me javi prene! — 

UOKUTI... 


U oku ti zrcali se 

Sve vrline duše tvoje; 
Sve, koje te mladu rese, 
Osvojiše srce moje... 


Sve vrline — sve čuvari 
Anđeli su duše tvoje, 

A lopovi ipak stari 
Ukradoše — srce moje! 


JA SE BOJIM. .. 


Ja se bojim sreće, što je 

Nude tvoje oči, mila — 

Od djetinjstva družeć se s tugom 
Tuga mi je omilila. 


Iza ovog šumnog svijeta, 

Što prinosi sreći žrtvu, 

Ja sam samac u ovom sv'jetu, 
Oživljava prošlost mrtvu. .. 


Stog se nemoj čudit, što mi 
Pjesme nisu sreću vile 
Zbog ljubavi lijuć suze 
Suze su mi omilile. 

PETAR JAKOVLJEVIĆ LJUBUŠAK (Ljubuški 1876 
— Zagreb 1967), potječe iz trgovačke obitelji. Nje- 
gov otac Stjepan doselio se iz Lištice u Ljubuški 
i ubrzo se stao baviti trgovinom. Bio je ugledan čov- 
jek pa je postao kodžabaša — zaštitnik kršćanske 
raje u Ljubuškoj nahiji u tursko doba. Mali Petar završio 
je pučku školu u Ljubuškome, a potom trgovinsku u Sa- 
rajevu. Bio je trgovački zastupnik i vječiti putnik; živio 
je u raznim mjestima i sredinama, ali se stalno vraćao 
svom rodnom mjestu Ljubuškom. Nije imao mnogo smi- 
sla za trgovinu i privlačila ga je više politika i poezija. 
Zanosio se najprije pravaštvom a potom jugoslaven- 
stvom. U zrelim godinama prešao je na starokatoličku vje- 
ru. A kada je tridesetih godina sarajevski profesor Mi- 
ljenko Vidović osnovao novi etički pokret, Jakovljević je 
prihvatio idejnu osnovu toga pokreta i stao ga propagi- 
rati. 

Još u mladim danima počeo je pisati pjesme i objav- 
ljivati ih povremeno u raznim listovima. I pjevao je pre- 
ko pola stoljeća, što je bila njegova unutarnja potreba, 
iako nije bio nadaren za pjesničku umjetnost. Izdao je 
zbirku pjesama »Zvuci s mojih gusala« i pokušao je u 
Zagrebu izdavati list »Beriš« (ime ljubuškog polja). U ru- 
kopisu ostala mu je zbirka pjesama »Etičarke«, za koju 
je napisao predgovor prof. Salih Ljubunčić. Čitav niz tih 
pjesama objavio je u Vidovićevom »Novom čovjeku«. 

Umro je u jednom zagrebačkom staračkom domu! 


71 


MOJ GRAD — LJUBUŠKI 


Mio mi je moj Grad — kao Zemlji Sunce; 
Sve mu stijene ljubim, krše i vrhunce, 
Beriš, i bregove, vrlet i planine, 
Rasadnjake, bašće, pećine, doline. 


Prostire se divan, na strmoj vrleti, 
A opasna hridom, grabom i goleti 
Podno rušnog zida »Šćepanova grada«, 
Gdje je prošlost mnogo bilježila jada. 


Bilježila jada, ne da smo ih htjeli: 
Nego, što smo rodno kamenje voljeli, 
Pa za ljubav svoje Slobode, stijena — 
Branijasmo Grudu od tuđih hijena. 


Volim i djevojke; a kako i ne bi, 
Kada su radišne u kućnoj potrebi — 
I ko drijen zdrave, mile, ponosite, 
Ružinoga ruja, čiste i stasite. 

Volim i seljake, od kog mi je pleme, 
Kroz čije žuljave dlane teče sjeme, 
Čiji plod sve hrani- a — zdrav život daje 
Potomaka čilih, da nam povijest traje. . . 


Ljubuški, 1894. 

VESEO SAM! 


Kad vidljive i nevidne 

na me sile dnevno kreću, 
kad bez srca i bestidne 
podvale mi svud podmeću — 
gordo stojim i ne padam, 
velikom se dobru nadam! 


Dnevnoj borbi žića kratka, 
kad patnjama kraja nema, 
ni izgleda kakva slatka — 
a nova se kušnja sprema, 
neću da se tužim, jadam, 
veso sam i kad stradam! 


Ja čeličim borbom grudi, 

da odolim kušnji vijeka; 
slatki su mi dnevni trudi, 

što ih snosim za čovjeka; 

ako kadgod na čas stradam — 
velikom se dobru nadam! 


Griješio sam svoje doba, 


. proklinjao krutu sudbu, 


dok ne spoznah da tek borba 
diže moral i uljudbu. 
Velikom se dobru nadam, 
veseo sam i kad stradam! 


Zagreb, 29. VI 


. 1927. 

HTIO BIH... 


Htio bih imati jaka čudesna krila, 
Da slabo mi tijelo prenesu u najdalje kraje, 
Uzduž i poprijeko da preletim Božiji svemir — 
I sve snage upoznam, što Bog čovjeku daje. 


Htio bih dostići značaj i srca svih herojskih ljudi, 
Koji osjećaše za ljudstvo toplinom vječnoga Sunca, — 
Božanskom ljubavi zaći kroz mrak i bijedu svijeta, 

Da svak se digne Svijetlu do najčišćeg vrhunca. 


Htio bih uzeti vlast pravednog samodržca, 

Da očinskom brigom i jakom moći na put krenem; 
Od podrumskog sirotnoga gnijezda i prnje 

Do sjajnih dvorova, da spoznaju Jednakosti prenem. 


— To mi nije dato; uži krug me drži; njemu se dajem; 
Srce i duša razboru Uma svojski priklanjam; 
Kroz gustu maglu tračak svijetla pronosim 
I o dalekoj ljepoti svestrane Ljubavi sanjam . 


Beograd, 25. XII. 1927. 

STVARNOST, SNOVI I NADANJA 


JOZO FRA KONSTANTIN JUKIĆ (Posušje 1889 — 
Sarajevo 1943) potječe iz siromašne seljačke obitelji. 
Pučku školu završava u Posušju, gimnaziju u franjevač- 
kom sjemeništu na Širokom Brijegu, filozofiju i teologi- 
ju u Mostaru. Postao franjevac — svećenik godine 1913. 
Služio je kao kapelan i župnik u više hercegovačkih župa 
do godine 1923. kada je napustio franjevački red i prešao 
u starokatolike. 

Književnim radom počeo se baviti kao student teolo- 
gije u Mostaru i objavljivao svoje pjesničke i prozne ra- 
dove pod pseudonimom Hrvatinić. Surađivao u listovima 
i časopisima: Krijesu, Mladosti, Kršćanskoj obitelji, Hr- 
vatskim novostima, Luči i Obitelji. Izdao zbirku pjesa- 
ma »Odjeci« godine 1912. u Rijeci. 

DOMOVINI 


Domajo mila, majko junaka, 
Ljubavlju svetom ljubit te znam, 
Majčino mlijeko, velebna prošlost 
U mom srcu užegli plam. 


Ljubav je u njem vijenac ti splela, 
Zavjeta u njem sveta mi tri: 

Za te se borit, život ti dati, 

Vjeran ti biti krvca dok vri. 


Primi ga, majko, kakav je da je 
Kada ga sina prinosi har, 

Vruće na grudi stavljam ga svoje 
Kao na oltar zavjetni dar. 


SMRT 


Od Adama sveđ jednaka, 
Ogrnuta crnim velom, 
Danju, noći bez prestanka 
Hoda gradom, hoda selom. 


Svud je ravno, svud jednako 


Prijeći polje, kršnu goru 


I ko lupež, tiho, lako 
Došulja se k svakom dvoru. 


Ne poznaje gorkih suza, 
Već se oko vrata bjela 
Obavije kao uza 

I prekine život tijela. 

NIKOLA KORDIĆ (Grljevići 1897 — Ljubuški 1947), 
pjesnik — seljak, potječe iz siromašne seljačke obitelji. 
Pučku školu završio u Čerinu i tri razreda gimnazije na 
Širokom Brijegu. Sudjelovao u prvom svjetskom ratu, iz 
kojega se vratio živ i zdrav, dok njegova dva starija bra- 
ta poginuše na nepoznatom bojištu. Otac mu je umro. Ka- 
ko je ostao jedini muškarac u kući, odlučuje da nikuda 
ne ide s malog očevog imanja i da se bavi težačkim po- 
slovima. Tako je imao prilike da proživi sve muke i ne- 
volje mukotrpnog seljačkog života i rada, što je našlo 
snažnog odraza u njegovim mnogim pjesmama. 

Prvu pjesmu objavio je kao gimnazijalac u Luči, u- 
pravo kao i njegov školski drug A. B. Šimić. U ratu je 
ispjevao zbirku pjesama »Krvavi zvuci«, koja nije nikada 
ugledala svijetlo dana. U početku je pjevao u epskom de- 
setercu, kojega je tijekom vremena usavršio, dajući mu 
svoj ritam i boju. Tako je poput Nazora opjevao staro- 
hrvatske vladare. Izdao je posebnu zbirku »Prvi hrvatski 
kralj«, a u zbirci »Mučenici« opjevao je krvavi događaj 
u Beogradskoj skupštini godine 1928. U zbirci »Otac si- 
rotinje« prikazao je lik fra Didada Buntića, narodnog 
prosvjetitelja, koji je spasio hercegovačku djecu od gla- 
di u ratnim godinama. Također je opjevao mnoge doga- 
đaje svoga vremena. 

Kordić je originalan i snažno se doimlje kao umjet- 
nički stvaralac služeći se modernim stihom. Dvije zbirke 
pjesama posvetio je franjevačkoj prošlosti u Herceg-Bos- 
ni. Ali najbolje Kordićeve pjesme su one u kojima je pri- 
kazao radost i tugu seljačkog života i rada. On je socijal- 
ni pjesnik. Veoma uspjele su njegove pjesme o užasnoj 
eksploataciji hercegovačkih duhanara od strane Beograd- 
skog državnog monopola, koji je hercegovačkim seljaci- 


.ma otimao duhan bud-zašto, dok su oni morali gladovati. 


Te njegove pjesme ostat će kao dokumenat o jednom do- 
ista najtežem i najnepravednijem povijesnom razdoblju 
u Hercegovini. 


81 


HERCEGOVINI 

Kao brižnoj majci 
Nevino čedance 
Prirastao si meni 
Kršu uz srdašce. 


Tvoje gole liti 
Sežu pod oblake, 
Krasne kao pogled 


U drage nam majke. 


Vihori te silni 

Kroz stoljeća mlate, 
A sinove Tvoje 
Sveđer bijede prate. 


Svaka Ti je krvlju 
Nakvašena stopa. 
Roda nam i vjere 
Silnik ne zakopa. 


I sad ponosito 
Litice Ti strše; 
Djeca Tvoja žive 
Miljeni moj krše. 


Stoj i dalje tako, 
Ne plaši se bijesa, 
Poglede nam mami 
Put vedrih nebesa. 


PISMO PRIJATELJU 


Prijatelju! 

Ti misliš, da sam nekakav seljački gazda, 
Da imam stoke i novaca ko šljiva, 

I da u selu živim ko bubreg u loju, 

A varaš se zbilja: 

Svi moji dani prolaze u znoju, 

I moji dani krvavi su vazda. 

Ko i druga braća seljaci 

Motikom kopam odbijena kljuna, 

U džepu nemam nikad deset kruna. . . 
A život opet nije mi bez cilja: 
Vjerujem u preporod naših sela 

I pobjedu načela! 


Noć. 

San ne na ispavane oči šulja. 

U krstima boli. Krv curi iz žulja. 
Moj prijatelju! 

Ja opet nemam odmora ni mira, 
Kad imam samo svijetla i papira: 
U noćnoj šutnji 


Moj stih najljepše zvoni i tutnji. 


Ko lani 

U patnji svi moji prolaze dani. 
Plodove žulja i danas mi grabe, 
Ali ja nisam nade i vjere slabe: 
Vjerujem u svijest i preporod sela 
I pobjedu načela! 


83 


84 


Ispod golih i kamenih brda 

Ko biseri na djevojačkom đerdanu 
U selu kuće poredale se male, 
Skromne 

Ko životni zahtjevi njihovih stanovnika. 
Uzdignute su na nekoliko rožnika, 
Krovovi im od pšenične vlati, 
Vihor ih mlati. 

Na čađavu zidu ispod lise 

Križ i svete slike vise 

Siromašne. 

U njima nema dušeka ni fotelja 
Kao ni u dušama naših seljaka 
Hirova, strasti i ludih želja. 
Kućice drage i uboge, — 

Pod vašim strehama je carstvo 
Siromaštva, ljubavi i sloge! 


BIJEDA U NAŠIM SELIMA 


Sve nam je ljetos uništila suša, 

Pa nijesmo našli ni usijano sjeme. 
Teško je, teško bome: 

Visoko nebo, kamena brda, 

A u bogataša srca bez ljubavi, tvrda. 
— Zar ima smisla jadati se kome? 
— Seljaku danas ne vjeruje nitko 
Na priček žita, novaca u zajam, 


I svi smo zadnju kravu otjerali na sajam. 


Krava je sirotinjska majka, 

A mi smo je morali na vašaru 

U pola cijene dati bezdušnom lihvaru; 
Kad smo joj s rogova skidali uže, 

Niz lice su nam tekle suze, 

Ah, opet smo sretni bili — 

Kupili smo djeci kukuruze. . . 


A sada? — Zima crna, 

Nemamo dinara, ni žita zrna; 

Već smo se jesenas rastali s kravom, 
Ostalo nemamo ništa; 

Jedino imamo čađavi krov nad glavom, 
Četiri prazne u kući ćoše 

I mnogo djece uz ognjišta, 

Koja u traljama drhću, 

I koru kruha prose. . . 

SELJAČKI PJESNIK U GRADU 


Koracam po gradskom trotoaru 
Zamišljen 

U poderanom seljačkom kaputu. 

U izlozima se blistaju svilena odijela 
I raznovrsne lutke. 

Prolaze kraj mene šutke 

U svili gospoda i dame 

I nitko ne haje za me. 


Znam, moje čitali su knjige, 

A danas više posvećuju pažnje i brige 
Novoj sezoni odijela 

Nego siromašnom pjesniku sa sela. 
Prolaze kao da me i ne vide, 

Moga se poderanog kaputa stide. 


BADNJA VEČER U SELU 


U selu je sveto predbožićno veselje: 
Seljaci spremaju doček Kristu Kralju, 
Izmirili su se i stupili k oltaru. 

Majka je skuhala ispisanu pogaču, 
Obijelila kuću, omela čađu s lise, 

I djeci zakrpala halju. 

Za Božićne mise. 

Otac je po starom običaju 

Naložio tri badnjaka od hrasta, 

Po podu prostr'o slame iz plasta 

I pripravio tri posvećene svijeće 

U slavu novorođenom kralju. 

Mali pučkoškolac olovkom na papiru 
Naslikao svetu obitelj i betlemsku špilju. 
Radostan otac promatra sliku 

I divi se dječijem kistu. 

Veseli u uboštvu, ljubavi i miru 
Pjevaju božićne pjesme Kristu. 

SIROMAH 


Na drvlju kora od studeni puca, 

A vijavica diže se i puši. 

Zgrčen, bez riječi, sa strahom u duši 
Siromah prosjak na vratima kuca. 
Patnjama satrt, u traljama, gladan, 

S obrva inje zastire mu oči, 

A smrzloga noga mučno naprijed kroči, 
Ko ljudska srca leden je i hladan. 
Čovjek je ... ali ga neshvaćanja prate, 
I sjene mu se kao more plaše... 
Slobodno uđi nevoljniče brate, 


Večeras gostom zadruge si naše. 
Ne mogu tebe darivati zlatom, 
Al' držat ću te čovjekom i bratom. 


SELJANKA S DRVIMA U GRADU 


Magare u grad stara baka čuška, 
Patnicu jednu goni bijeda strašna; 
Za drva pošla djeci kupit brašna. 
Sarica drhće, vjetar granjem šuška. 


Krik gladne djece u duši je peče, 
Kod brzojavnog zastala je stupca, 
Sirota žudno očekuje kupca, 

A nitko neće ni riječ da joj reče! 


Nevoljna baka i gola i bosa 
Pola već dana mušteriju čeka. 
Miriše parfem, šušti svila meka. 


Prolaze kraj nje začepljena nosa, 
Ko majka čedo dame ljube psiće 
Na drumu ljudsko smrzava se biće. 

SADIMO DUHAN 


Sadimo duhan. 

Duhanu treba ko djetetu njege: 
Uz duhan provodimo dane i noći, 
I čuvamo ga ko u glavi oči. 
Prisiljeni smo ga saditi u kršu, 
Jer usjevi drugi usahnu od žege. 


Strahujemo. 

Posijedile su nam vlasi. 

S duhanom imamo neprilike i brigu: 
Pred očima nam financi uvijek stoje, 
Strukove, nizove i lišće broje 

I sitnice zapišu u »crnu knjigu.« 


Okupamo svaki list duhana u znoju. 


Žalosno. 

Izgubili smo sve pravce stare: 
Zapalit ne smijemo jedne cigare, 

S monopolskim zakonima nema šale, 
Teški su ko batina Ličanina Tale. 


Duhan nam oduze zdravlje i snagu 
I ispi krv skoro svaku kap 


I dotjerao nas je na prosjački štap. 

1934. 


VEČER 


Svršena je večernja molitva 


s preporukama raznim svecima u čast. 


Čeljad posjedala za siniju, 
ubogu večeru jedu u slast. 


Tinja slabo petrouljka u mraku. | 
Večeras je otac dopuštao za siniju, 
djevojčici i dječaku. 

Djeci, u životu nikada nije bio 
crnoga kruha slađi zalogaj, 


večeras je trošna slamara 
njihov raj. 


Na siniju se spustio mir i mrak. 


Počivaju kašike. Zja prazan čanjak. 


Pjeva svaki kut kuće od radosti. 
S ukućanima, djeca na koljenima 
zahvaljuju Bogu 

na daru i milosti. 

VAGA 


Magle i kiše. Zadnje cvijeće vonja. 
Jutros je mutna zora bez rumeni, 
Na vagu idu ljudi zamišljeni, 
Ljetinu gone, kas se čuje konja. 


Kroz selo seljak tugaljivo deka: 
Glavnje se svijetle, vjetar iskre nosa, 
Sve gušća mogla po vršcima kasa, 
Sjetniji ljudi znaju šta ih čeka... 


Od kuće žena pogledi ih prate, 
Postovi mnogi u čast svetog Ante... 
Razbujalo se tisuć dječjih nada... 


Da otac halju donijet će iz grada. 
Šta će im donijet? — Žulj i ljubav žarku, 
Vjeru u Boga i praznu novčarku... 


II. 


Jesenska kiša. Kaljavi puti. 
Kasaju konji, seljaci se smiješe: 
Vaga je »Bit će para« svi se tješe 
Duhan je dobar, ko limun se žuti. 


U kršu našem sve na vagu misli, 
Prolazi radost širom bijelog grada, 
Prodaji dobroj trgovac se nada. 
Počinje otkup; Ljudi ko pokisli. 


Gledaju tužno svoju zlatnu robu. 
Duhana već su magazini puni: 
Nešto za porez, zapljenu i globu, 


Na isplati su prazni obračuni. 
Oblačno nebo. Sijeva i grom tutnji, 
Bol duhanari skrivaju u šutnji. 
1934 

POLAZAK FRANJEVACA U HERCEGOVINU 


I. 


Ni ljeba crnog u tom kršu nema, 
Caruje handžar, dolje sila vlada. 
ProgonA to je zemlja, patnje jada, 

Pa kud se u jad vaša družba sprema? 


Ujaci dragi, u mirisu jela, 

Kreševa lijepa i uz svoju braću 
Tražite valjda hljeba nad pogaču, 
Ili obijest možda u duše vam sjela? 


Tišina sveta dodija vam, je li? 
I strogi život svetog oca Franje? 
Hajdučki život vi bi valjda htjeli 


Provodit tamo? ... Što vas drugo tjera 
U one gladne, neprohodne kraje? 
A jedan šane: »Ljubav, sveta vjera.« 


lI. 


Grobovi tamo naših su djedova, 
U kršu onom naši oci sniju 

I braća naša tamo patno žiju, 
Imi smo s onih vrletnih bregova 


Gledali jakost, slavu Boga Stvorca: 
Zovu nas tamo drage uspomene 
Ljubav i vjera i gole stijene, 

Potreba prijeka bijednog Hercegovca. 


Kresevo drago, s Bogom — do vidova! 
Da sretan dan je ispunjenih snova! 
Žarka nas ljubav — gle — od tebe dijeli; 

Buduće to će pokazati vrijeme. 
Da blagosloveno bude ovo sjeme! 
Kreševo s Bogom, smostane bijeli!« 


III. 


Zamire sunce u zapadnom ruju, 

U tamni veo zemlja noćcu skriva, 
Priroda majka tihim sankom sniva — 
Ujaci naši kroz pusto putuju. 


Neretva šumi i utoku leti, 

U Gvozdu negdje strašno vuk urliče, 
Putuju oci... Svaki od njih kliče: 
Neretvo brza, pozdrav ćeš ponijeti 


Bijednoj nam braći, kršnom zavičaju! 
Reci im: Brzo ujaci će otići 
Vidat rane, duh narodni dići, 


Podizat svete crkve i oltare! 


Neretva brza, Mjesec, zvijezde žare 
Bogaze puste ... Oci koračaju... 

DOLAZAK FRANJEVACA U HERCEGOVINU 


Oh! blagoslovljena dana: 

Sve zapreke prođosmo, 

U zemlju otaca dođosmo, 
Darove nosimo razne: 
Džepove prazne, 

Ljubavi mnogo, vjere i elana. 


Svibanj. 

Njišu se žita vlati šture, 

S nebom se grle litice sure. 
Sreta nas drača i čuča; 


. Za Krista, raju i dom ubav 


U duši žarča plamsa ljubav, 
I nova snaga ključa: 


Svibanjsko sunce žari. 

Na njivi seljak kopa, 

Grči se i troši snagu — 

Za agu... 

Srušene strše crkve i oltari... 

— Spomen nam budi svaka stopa 

I svaki kamen: 

Ljubavi nove raspiruje plamen ... 


Prati nas pozdrava jeka — 
Nevoljne raje kamo smo prošli: 
— Ujaci dragi, dobro došli! 

Fra Nikola vas žudno čeka... 
Miris se širi kadulje i smilja, 

A nama suze sve teku od milja... 

ODLAZAK GLADNE DJECE U HRVATSKU 


Iskupljaju se djeca u Mostaru. 
Kamo se? Zar se staro vrijeme vraća? 
Zar opet naša kršna zemlja plaća 

U djeci danak stambulskomu caru? 
Ne! Glad ih braći preko Save goni. 
Sirena sikće. U vlak žure djeca. 

Do majke majka na peronu jeca. 
Kolesa škriplju, miču se vagoni. 


»Neka vas tuga i briga ne mori«! 
Majkama Didak na rastanku zbori: 
Djecu vam ljubav preko Save čeka: 
Bijeli hljebac i postelja meka... .« 


Mališi zure ... Vlak kroz prodol brza 
Majkama srce od tuge se trza. 


SJENA PETRA SVAČIĆA NARODNOM IZBORU 


Izrode, gledaj krvavu mu desnu: 
Posljednji kralj sam od hrvatske krvi, 
U Gvozdu ja sam borio se prvi, 

Molio nijesam tuđu rulju bijesnu. 


Za Hrvatsku sam domovinu pao, 
Moradoh pasti, jer su skuplja prava 
Naroda moga no krunjena glava. 
Bez muke ti si hrvatstvo izdao. 


Silniku ljubiš skute i koljena, 
Radnike naše blatiš i seljake, 
Judine primaš crne srebrenjake. 


Neka ti usta zamuknu kamena! 
U ime našeg ne govori roda, 
Od srca svoga ne im'o poroda! 

OČAJ SEVER - PAŠE 


— Tamnice ti pune roblja 
Ko zrnje šipci, 
Svilene ti skute ljube 
Podanici. 
Od ljepote hanumine 
Blista ti se dvor, 
Zašto cviliš, Sever-pašo, 
Ko ranjeni bor? 

— Zlo. 
Kao pluća alkohol, 
Ili stablo crv 
Tuga siše moju krv. 
I izjeda srce bol: 

— Utaman. 
Ciganin je Kofoman 
zrake Gospin hram 
I fratarski samostan. 

— Požar, 
Sila moja, puška i handžar 
Uništiti nijesu mogli ' 
Niti fratru, niti raji 
Katolički njihov žar. 
Nu! Opet 
Kao stado na solilo 
U Olovo hrli svijet. 
Uh takva je kob: 
Rajina će stalna vjera 
Živa pašu poslati u grob. 

ANTUN BRANKO ŠIMIĆ (Drinovci 1898 — Zagreb 
1925), pjesnik, esejist i kritik, jedan od prvih a moglo 
bi se reći i posljednjih predstavnika ekspresionističkog 
smjera u hrvatskoj književnosti. Mali Ante Martinov — 
tako su ga zvali njegovi suseljani — proveo je veselo i 
bezbrižno djetinjstvo u imućnijoj seljačkoj obitelji. Puč- 
ku školu završava u Drinovcima, gimnaziju uči kod fra- 
njevaca na Širokom Brijegu, Mostaru, Vinkovcima i Zag- 
rebu, koju u osmom razredu napušta i potpuno se pos- 
većuje književnom radu. Radeći zanosno i mnogo, žive- 
ći bohemskim životom, neshvaćen i zapostavljen, prepuš- 
ten sudbini pjesnika siromaha, oboli rano od sušice i um- 
ri u 27. godini života. (Njegovi suvremenici zabilježili su 
da je umro kao vjernik). 


Šimić se prerano umno razvio, prerano naslutio smrt, 
što je našlo snažan odraz u njegovoj poeziji. Otpočeo 
je pjesnikovati u trećem razredu gimnazije na Širokom 
Brijegu. Surađivao je tada u katoličkim listovima i časo- 
pisma. U tim svojim ranim pjesmama obrađivao je 
zavičajne motive i prikazivao hercegovačke krajolike u 
brojnim varijacijama. Tada se nalazio pod utjecajem A. 
G. Matoša i starijih hrvatskih i srpskih pjesnika. Dola- 
skom u Zagreb potpada ubrzo pod snažni utjecaj gričan- 
ske grupe mladih pjesnika, koji su slijedili Matoša i u 
svemu polazili od hrvatske prošlosti i tradicije. U to vri- 
jeme Šimić surađuje u najuglednijim listovima i časopi- 
sima; piše feljtone i kritičke prikaze. . 


Ali Šimić se ubrzo odriče »matoševstva« i potpada 
pod utjecaj evropskih ekspresionista odričući se svega 
onoga što je ranije mislio o književnosti i životu uop- 
će. Tako on od gorljivog katolika postaje slobodni mis- 
lilac a od tradicionalnog pjesnika postaje ekspresionista. 
Kuša sve tajne života i umjetnosti otkriti uz pomoć eks- 
presionizma, zauzimajući oštar i borben stav protiv sve- 
ga što podsjeća na tradiciju. Kako bi što bolje popula- 
rizirao evropski ekspresionizam u Zagrebu, pokreće on 
kao đak osmog razreda donjogradske gimnazije ekspre- 
sionističku reviju Vijavicu (1917), i zbog toga gubi pra- 
vo na školovanje a ujedno i roditeljsku potporu. Poslije 
četiri broja Vijavice pokreće Juriš (1919). Godine 1920. 

izdaje ekspresionističku zbirku pjesama »Preobraženja«, 
koja sadržajem i formom predstavlja nešto novo i osvje- 
žavajuće u hrvatskoj poeziji. 


No tijekom vremena Šimić sve više napušta i ekspre- 
sionizam i traži svoj vlastiti izražaj u poeziji. Godinu da- 
na prije smrti pokrenuo je časopis Književnik u kojemu 
je ostalo malo tragova ekspresionizma, jedino što je od 
jega i dalje zadržao upotrebu slobodnog stiha. Postigao 
je takvo savršenstvo stiha, preciznost i sažetost kao nit- 
ko prije njega. Bacio je u zasjenak mnoge pjesnike i pos- 
tao uzor mladim pjesničkim generacijama. 

NA KUĆNOM PRAGU 


O majko, došao sam k tebi 
Iz tuđih, dalekih strana — 
Tvoje je ovo dijete 

I srca tvojega grana. 


Odavno ne vidjeh tebe 
Nit kušah cjelove lake; 
Na prsi privij me sada 
Boli me srvaše svake. 


Ti šutić i zureć u me 
Na prag si kameni sjela; 
Lice ti upalo, nujno, 

A kosa sva ti bijela. 


Ti svedjer, majčice, mučiš. 
Možda zaboravi na mene... 
Ja čudan činim se tebi 

I moje oči te snene. 


Al da mi srdašce vidiš. 
Odmah bi poznala svoje 
Mileno gondže, što nekoć 
Lice je ljubilo tvoje. 


Ah, malo pusti smiješka 
Na mene; ... Moje se grudi 
Od nečeg tresu i dršću. 

Kao da spomen se budi. 


— Uniđi u kuću — zboriš 
I s tvrdog ustaješ praga; 
Oh majko, kako je i sad 
Riječ tvoja mila i blaga. 

AH EVO OFET... | HERCEGOVINA 


Ah, evo opet dođoh u naš kraj, Pod zvijezdama su legla brda i poljem niske 

U naše mile, bregovite strane, razbacane kuće 
Gdje žarko sunce jače siplje sjaj 

Na njive, vode i usjeve rane. Iz plave tame stabla strše 


Gdje dom moj stoji uz široki drum Na cesti više nikog nema 
I pred njim stara murva što je davno 


Slušala bijesnih turskih konja šum Cesta stala ; 
I zveket mača u sumračje tavno ... — sa zaronjenom glavom u mrak bezglasne doline 
Dođoh...i moja smirila se duša / U noći stabla maknuti se neće 


Što plakala je u jesenji dan, Tek nebom sporo i bez šuma koračanje zvijezda. 


Kad svuda bješe — vjetar, kiša — tmuša... 


Što snivo sam ga jedne noći zlate. 
A sada?...Ljupki pogledi me prate 
I čini mi se ovo sve ko san. 

SEOSKI ŽIVOT 


U toploj sjeni trešnje, što već žuti, 

Mi sjedimo i mirišemo svjetlost dana. 

Vrt pun je sunca. Sjenke slaze s grana, 

Te tankim, čudnim sagom pokriti su puti. 


Bjelina neka danas i zrak nam se smiju 
Ko zadnji put — jer vrt sve žući biva — 
Dan bio bi ko blagdan, da još zvona liju 


S brežuljka milost zvuka povrh kuća i njiva. 


Gle: dolje se kroz mali prozor kuće vide 
Kukuruzi, što vise u bojama zlata, 

A baka kraj njih viri i kitom lijepih kata 
Otklanja sunce, što joj baš u oči ide. 


I pijevac zapjeva; na prozor maca skoči: 
Dvije zavjese se njišu kao bijela krila. 

I čini se: iza njih neke glede oči, 

I pozivlje nas k sebi neka duša mila. 

RADOST TIŠINE 


U vrtu je sunce. Ljetom diše dan. 

Stari fratar, lica kao s drugog svijeta, 
Bjelokos i kao malko žalostan 

Moleći uz brevir amo tamo šeta. 


Oči su mu tamne. Pogled ima svet 
Poput kakva sveca s crkvenih zidova: 
On zna pola Svetog Pisma napamet 

I goneta tajnu mističnih glasova. 


Sada moli i moli. Poslije molitve će 
Sazvat k sebi malo kokošiju jato 


I posut im stazom žita, što ga za to 
Goji svako ljeto i polijeva ko cvijeće. 


S kokošjih glasova hrt se diže s loga: 
Dotle stari fratar stoji u sredini 

Sklopiv suhe ruke sretan i — sve se čini — 
Da mu duša u tom času gleda Boga. 

SEVDALINKE 


U kafanicama starog našeg grada 
Mladei snažne lole provode svu zimu, 
Tu se slađe živi. I tko mnogo strada, 
Zaboravlja sve u duhanskom dimu. 


Pa dok se ibrici redaju niz stole, 

I crne se kave dime i čudno dišu, 

Jakim glasom mlade popijevaju lole. 
Strasno tijelom kreću. Kose im se njišu. 


Bože, kako naše pjesme skladno zvone — 
Sevdalinke tužne i bone i monotone; 

U njima je tuga zime i smijeh ljeta; 

Jeka naših brda, našeg vjetra glasi. 

Kad u akšam dan se iza kuća gasi, 

I s munare hodže gradu žalost jave, 

Tako lijepo bude: pomole se glave 
Razdraganih bula na pendžere stare: 
Turci na sokaku zastanu i šute 


S dostojanstvom mirnim. Svatko sluša i sluša. 


I sve jače i jače tuguju munare. 
I sve slađe plovi niz sokake žute 
Sevdalinke pjev ko odjek naših dana. 

ODMOR UZ PJEVANJE MLADOG VINA 


U selu veče. Dan je usnuo na vrsima. 
Pred kućom čovjek mirno sjedi i pije 
Dah mlada grožđa, što na dugim trsima 
Ko crno cvijeće pendžer kiti i zrije. 


Prd kućom čovjek sjedi; sanen sluša 

Gdje mlado vino pjeva u starome badnju. 

I gleda: dijete smokve pronese na pladnju, 
Pa zamače kraj kuća, pojata i suša. 


I tako sve polako niz cestu se šulja 

Sat za satom i sporo nestaje u tami. 

Pred kućom čovjeku u sladak sanak ljulja 
Pjev mlada vina, što sve k sebi mami. 

PJESMA 


Svako veče, kad se vraćam 
'"izružnih mjesta, 

mislim: 

u vječnost ode dio mene. 


Pri svakom koraku ja se 

nešto silno bojim, strah me, 
Čujem, kako u svom šumu iza sebe 
ja ostavljam sebe. 


Trčim trčim... 


Mene prima hladna kuća, 

Sve su stvari nijeme, mrke, mutne, tvrde, 
Jao one mrze mene, 

I kad usnem, kad me više nema, 

onda čujem: stvari živu, nekud idu. 


Samo moji bijeli jastuci 
(Grlim ih ko čiste vjerenice) 
vole mene silno vole; 

Oni svu noć, dokle mene nema 
živa, meni mrtvom pjevaju 


Bijeli moji jastuci 
meni mrtvom pjevaju 
moj san, i tišinu oko mene. 

MOLITVA NA PUTU 


Bože 
koji si me do ovog časa doveo nevidljiv 
vodi me i dalje koncu mojih želja 


Ne ostavi me 
umorna i sama nasred puta 


Obrazi su moji blijedi 
i moje misli nemoćno k& moje ruke vise 
Bože 


daj da novo plavo jutro 
iz umora digne moje misli 


da kroz blijede ruke prođe mlaz crvene svježe krvi 


Budi 
nad mojom glavom pratilica zvijezda 

LJUBAV 


U modroj noći tvoje tijelo sniva 

Kroz tvoje tijelo crvene i plave struje teku 

šume 

Ja slušam njihov šum i ja se u san opijam, 

Ja tonem 

Na površini svijest u zadnjim trzajima 

(ko sunce, što se u vodama gasi). 

Sve je jedno 

U modrom beskraju je tvoje tijelo, tvoje golo bijelo tijelo 
Kroz modri beskraj struje tvoje krvi, šume ljubav 
Ja, bog što sanja, spuštam svoju tešku pjanu glavu 
na tvoju grud 

i slušam. 

ŽIVOT NA OBLAKU 


Zar nije život promjenjivi naš 
život na oblaku? 


Naš oblak lebdi 
i sad je blizu, sad daleko nebu. 


Naš oblak sja se plav uznesen na visini 
Naš oblak gori zapaljen 
u crvenoj strasti pred vratima noći 
Naš oblak crn se goni s vjetrom povrh brda 
Naš oblak leži raskidan na rukama očajnih satova 
Naš oblak pada srušen, mrtav na dno noći 


I dođe mlado jutro 

Oluja ide šumi 

u dugom traku bačena iz neba, 
Naš oblak ustaje 

Naš oblak u oluji visok smion 


Mi letimo uspravni i divlje kličući preko svih nebesa. 

MOLITVA ZA PREOBRAŽENJE 


Dan još je samo nekoliko svijetla koja gasnu 
na vrhovima 
Ja čekam noć: preobraženje stvari 


Noć 
iz doline javi se i raste izmeđ' blizih brda 
k nebu 


Prostor moga kraja pun je noći 
Rasvjetljuju se ispod neba brda 

u ogromne i plave prozirne kristale 

Stabla . 

na vrsima, po polju. oko vode i kraj mene 
bespokretna i crna stanu 

Ja slušam s ceste: dolje livadama 

bijeli mjesec šeta 


i mislim 
zašto noć što vraća stvarima 


blago nepokretno lice njinih mladih dana 
u nama budi tamne gladne požude? 


O noći 
budi hladna ruka preko našeg vrućeg čela 
utišaj krv i spusti blagi mir na čula 


Neka naša tijela mirna i prozirna i plava usnu 
snom nevinih i tihih biljaka 


na plaštevima koje mjesec prostire po travi 


Mi slušat ćemo u snu 
kako mjesec tiho koraca po vodi 

ŽENE PRED UREDIMA 


O, Bože, ako jesi, vidiš li ti s neba ove žene 
što hrpama se kupe ispred ureda i dršću ispred vlasti? 
U prnjama su mnoge i sve s pogledom k6 u snu: 
obaziru se 

ko na nekog što će doći i odatle ih spasti 


Sve plaši ih i straši: naslov iznad vrata 

i s vrata ime njima nijemo prijeti; 

i bude koja što se na smrt prepadne i smete 
kad prozovnu je i preda njom vrata zinu: 

pred pogledom te vlasti može u njoj život stati 
i ispred jedne riječi tijelo obesviješteno pasti 
O, Bože, ako jesi, zašto puštaš ove žene 

— što već su bezbroj puta ispred pravde ove vlasti 
užasnule se, posumnjavši i u te i u pravdu 

i da će iko ikad odatle ih spasti — 

O, Bože, ako jesi, zašto puštaš ove žene 

da stoje tako izgubljene pred životom? 


Kad gledam njih, ja povjerujem 

da jesi i da te mora biti, 

i da je osim ovog jedan drugi svijet 

u koji ćeš ih jednom izbaviti. 

Jer zar će ove oči zauvijek ugasnuti u grobu 
ne ugledati nikad pravde? I zar će ova tijela, 
na zemlji ispaćena, u zemlji biti zemlja, 

i ne će se uzvisit među zvijezde? 


Zar može biti 
da za njih nema utočišta izvan moj pjesme? 

PJESNICI 


Pjesnici su čuđenje u svijetu 
Oni idu zemljom i njihove oči 


velike i nijeme rastu pored stvari 
Naslonivši uho 
na ćutanje što ih okružuje i muči 
pjesnici su vječno treptanje u svijetu 


POVRATAK 


Tii ne slutiš 
moj povratak i moju blizinu 


U noći kada šumi u tvom uhu tiha mjesečina 
znaj: 
ne korača mjesečina oko tvoje kuće 
Ja lutam plavim stazama u tvojem vrtu 


Kad koračajući cestom kroz mrtvo svijetlo podne 
staneš 
preplašena krikom čudne tice 


znaj: 
to je krik moga srca s blizih obala 


I kad kroz suton vidiš crnu sjenku što se miče 
s onu stranu mrke mirne vode 
znaj: 
ja koračam uspravan i svečan 
kao pored tebe 

TIJELO IMI 


Kroz moje žile teče otrov što ga popih 
u nasladama, u noćima pjanim. 
I otrov truje. Tijelo trune. Ja živim u lešu. 


I tijelo mi se gadi. Može li se kako 

odijeliti od tijela, biti čist od tijela? 

Tijelo je teret, tuđin, trulost. 

Ja bih ga rado ostavio negdje 

i utekao od njeg, odletio zauvijek u slobodu. 
Ovako živim s njim, u njemu. Nerazdjeljiv. 
O ko me spoji s ovim tuđinom u jedno? 
Tijelo: težina drži me za zemlju 

i odvući će me u nju svega, bez ostatka. 

Uz krevet mi se mlada žena smije. 

Kako bih došo do nje sam, bez tijela? 

Ne mogu iz njeg. Ne smijem je da taknem. 
Moj dodir, kao dodir smrti, sije svud rasulo. 


U snu se razdvojimo. Ipak sam se otkinuo, 


leb 


i hoću da poletim, da prhnem — 


I probudim se: ležim u svom lešu. 

KONAC 


Tijela ovih ljudi postaju okrugla, 
tijela ovih drugih postaju sve tanja. 
O gdje je konac 

ovog širenja i ovog utanačenja?) 


Čovječanstvo biva uže, neki ljudi širi: 
skoro će po zemlji ići tek vampiri. 


Zemlja biva pusta 
nekoliko samo bića debljajući stenje 


Nevidljivim valom buja poživotinjenje 
cijelom zemljom i k nebu se penje. 

SIROMASI 


Siromasi nestalno lebde 
između života i smrti 

i svaki čas može da pretegne 
nevidljivi uteg smrti. 


Svaki čas mogu da prijeđu 
među i odmah budu 
u smrti: najbližoj blizini. 


SIROMASI KOJI JEDU 


OD PODNE DO PODNE 

Glad vuče podne bliže 

i iz nutrine prazne tijelo tuži i cvili 
Ali podne stoji 

neumoljivo, daleko 


O ćuti, jadno tijelo, 
zaboravi jelo 
i jedi strpljenje! 


Da tijelo može barem izdahnuti! 

U zadnji čas donese uvijek podne okrepljenje 
i tijelo mora da trpi i stenje 

razapeto između dva podneva 


O ćuti, jadno tijlo, 
zaboravi jelo 
i jedi strpljenje! 

PJESMA JEDNOM BRIJEGU 


Taj brijeg na kojem često miruje moj pogled 
dok sjedim sam u sobi! Pust je: tu ne raste ništa 
Tek kamenje se golo plavi. 


Mi gledamo se njiemo. Brijeg i čovjek. 

Ja nikad neću znati gdje se 

sastaje naš različiti smiso 

Pod brijegom voda teče. T ljudi se muče radom. 
Brijeg stoji, plav i visok, susjed neba. 


U noći ga ne vidim. Svi smo duboko u noći 
Al znadem: on je tu! Ko ćutanje je težak. 


Mi rastat ćemo se tuđi jedan drugom. 
Ja umrijet ću. Brijeg se neće maći. 
ta plava skamenjena vječnost 


JEDANPUT IJA... 


Jedanput i ja ovako ružan kako jesam 

zadobio sam ljubav žene osmijehom na licu 

osmijehom u kojem je bilo toliko ljubavi, ah toliko 
ljubavi 

da je i moje ružno lice zasjalo ljepotom u preobraženju. 

Jedanput i ja ovako ružan kako jesam 

zadobio sam ljubav žene svojim tijelom 

što (ugledav je) svom težinom težilo je k njoj i zanijelo 

se za njom 


I njezino se lice obasjalo u plamenu buknulu iz srca. 

SEBI 


Ti hoćeš da živiš? 

O ušto se uzdaš i nadaš? 
Ljudstvo je postalo društvo a život pad. 
prodanje i poniženje 


Ti si se sklonio tu u stradanje i stojiš 
izgubljen 


O dokle ćeš ostati tako 


u borbi sa sumnjom koja te svakog svanuća čeka: 


bi le se izmučen smirio zauvijek u smrti 
ili bi pošao natrag i stisno se u kut 
između poniženja i stida? 


MI MUČIMO SE... 


Mi mučimo se dnevno radom i gladom 
i hranimo se strpljenjem i nadom. 


I mnoga bolest već je na nas pala, 
al još smo živi, poslije sviju zala. 


Bog nikad kod nas nije došao za gosta, 
mi sami smo i sami sebi dosta. 

Kad nad nama se teške tame zgusnu, 
mi nalazimo spas u ljubavi i u snu. 


Tek kadšto kad se spomenemo sebe, izmučenih jadom, 
nad samim sobom bismo zaplakali kradom. 

PJESMA GLADI 
POSVEĆENO POKOJNOM PRIJATELJU ILIJI GLAVOTI 


Umro je!! — Više ne bih ništa trebao reći, jer ta riječ 
sadržava u sebi toliko boli, toliko žalosti, čemera i tuge, 
da je gotovo suvišno dalje pisati. 

Umro je. 

Bijasmo zemljaci i prijatelji, prijatelji kakvi se sa- 
mo mogu zamisliti. Bijasmo prijatelji i braća, jer. nam 
duše bijahu srodne i bratske, jer imađosmo gotovo iste 
misli, čežnje i osjećaje. 

Svakih praznika školskih bijasmo cijelo vrijeme za- 
jedno. Po čitave dane lutasmo i lunjasmo širokim drino- 
vačkim poljem i ćeretajući i razgovarajući o svemu i sva- 
čemu.. O, dragi dani, najdraži moji dani! Polja, kuku- 
ruzi, visoki kukuruzi, među koje se zapleo vjetar i kao 
zarobljen trza se želeći se osloboditi, šumeći, šumoreći, šu- 
šteći šumnu pjesmu svoju. Pa onda jezero, okruglo mo- 
dro jezero, čije su dubine neizmjerne, jezero priča moje 
majke, po kojemu toliko puta šetaše kao labud naš čamac, 
moj ii llijin. O dragi dani, moji najdraži dani! Nebo naše, 
južno, južnjačko modro nebo! 

Ne bijaše pjesnikom, tj. ne pisaše i ne kovaše sti- 
hove, ali imađaše pjesničku dušu, osjetljivu, meku i finu. 
Bijaše nepraktičan, iako silom htijaše biti praktičan. Jed- 
ne noći čitasmo, pruživši se po travi, Nikolića, onu malu 
njegovu crvenu knjižicu, čitasmo na mjesečini bijeloj i 
snatrivoj, i te noći vidjeh najbolje kakvu dušu imađaše 
naš dobri Ilija. Drugi put deklamirah mu neke svoje sti- 
hove koji govorahu o smrti, i taj mi put reče da se ne 
boji smrti, da mu nije žao umrijeti. Kao da ga i sada 
čujem gdje ponavlja tihim i melankoličnim glasom zad- 
nje strofe moje pjesme: 


Mrtva bit će sve. 
Čamac će samo 
Mladosti, sreće 
K obali stići amo. 

Ja ću tad sjesti 


Zadnja će tako 
Sjen se zavčsti 
Tihano i polako. 


Zgasnut će svijeće. 


Nikad se više 
Vratiti neće 
Čamac što ljetom diše... 


Rođen u Hercegovini, ne imađaše ništa hercegovačko- 
ga, osim ljubavi za tu zemlju. Vitak, slabašan, blijeda, 
bjelkasta lica i očiju dubokih i zamišljenih. Ruke aristo- 
kratske, bijele i lijepe. Ne isticaše se nikada i ne govo- 
raše mnogo osim sa svojim najintimnijim prijateljima. 
I smijao se vrlo malo, ali se zato smiješio fino i bolesno, 
često vrlo ironično. Ponosan bijaše toliko, da nije od 
mnogih i mnogih hito primiti potpore. 

Umro je! 

Umro je! Od čega? Glad je, vjerujte mi, glad je glav- 
ni uzrok. Polazeći gimnaziju u Mostaru, nakon odlaska 
s Humca i Širokog Brijega, moraše se sam za sebe skrbiti 
jer mu bijahu kod kuće siromašni. Koliko li puta lutaše 
gladan mostarskim ulicama i sokacima, gladan, snužden 
i potišten. Zimi ležaše u postelji kao mladi Haydn, jer 
nemađaše novaca da plati loženje peći. Ležaše, jer mišlja- 
še da će time i glad utišati. Pa onda zadnje godine bora- 
vak u Beču sa slabom stipendijom za Bodenkulturu. Ni 
na što se nije više tužio kao na to življenje. Reče mi da se 
ne bi viže ni za živu glavu vratio tamo. Zima, tuđi, veliki, 
hladni i nepoznati grad, formule, kemijske formule — sve 
to nije njemu ni najmanje prijalo. 


Kako vidite, glad je glavni uzrok njegovoj smrti. O- 
slabljeno tijelo ne mogaše se oporaviti onim kratkim 
boravkom kod kuće. Jedanput je bio i operiran. Da je po- 
ginuo u ratu, čini mi se da ga ne bih toliko žalio jer je 
smrt u ratu postala nekud prirodna, prirodnija od same 
prirodne smrti. Ovako, kada znadem da je glad glavnim 

uzrokom njegove smrti, dvostruko ga želim i uviđam ko- 
liko stoji nas Hrvate prodiranje u zapadnu kulturu, I 
Ilija je Glavota žrtva toga prodiranja kao i mnogi drugi. 
Uništila ga je glad, okrutna, crna glad, jača od poe- 
zije, jača od života, jaka kao smrt. Njezina je pjesma 
gromorna i jaka, i mnogi je mora čuti, osjetiti, tko se 
hoće da dovine sunca kulture i znanja. Mnoge je već ona 
zaglušila, umorila svojim strašnim zviždukom. I Ilija je 
Glavota jedan zvuk te pjesme gladi, okrutne gladi... 
ija, moj dobri Ilija! Ti ode, a mene ostavi sama, 
samotnijeg nego ikada. Ne vidjeh te ima pola godine, 
ne bijah na tvojem pogrebu, tihom i malom seoskom po- 
grebu, što je tiši nego što si ti bio, ali znaj da te nikada 
zaboraviti neću jer si postao dio mene, dio moje duše! 
Daleko je naš kraj! U njemu je već odavno proljeće 
mirisa i cvijeća, i zar baš ti sada morade usnuti, dragi 
predragi Ilija, osjetljiva, mila dušo! 
O, dragi dani, najdraži moji dani, ćeretanje naše, ku- 
kuruzi, sunce, nebo, jezero, selo naše, sunčani naš kraju, 
Ilija preminuli, slatki Ilija! 


Novine, 1916. 

ILIJA JAKOVLJEVIĆ (Mostar 1898 — Zagreb 1948) 
svestrani književni stvaralac, vrstan stilista, žučan pole- 
mičar i po svemu pravi Mostarac, potječe iz siromašne 
zanatlijske obitelji. Školovao se u Mostaru, Sarajevu, Za- 
grebu i postao doktor prava. Sudjelovao je kao đak u 
prvom svjetskom ratu. Uređivao katoličke listove Luč, 
Narodnu politiku i osječku Hrvatsku obranu. Pripadao 
Hrvatskoj pučkoj stranci i aktivno se zalagao za provođe- 
nje njezina programa. Kasnije pristupio Hrvatskoj seljač- 
koj stranci i postao godine 1936. urednik Hrvatskog dnev- 
nika. Jedno vrijeme uređivao Savremenik, a godine 1940. 
bio predsjednik hrvatskih književnika i najutjecajnija lič- 
nost u zagrebačkom društvenom i političkom životu. Od 
godine 1942. do u jesen 1944. proveo u ustaškom konce- 
tracionom logoru u Staroj Gradiški. Čim je pušten iz lo- 
gora, prelazi na oslobođeno područje i pridružuje se par- 
tizanima, Od oslobođenja bio odvjetnik u Zagrebu sve do 
smrti. 


Jakovljević se javio u književnosti, kritičkim članci- 
ma, već za gimnazijskih dana, što ukazuje na njegovu 
preranu duhovnu zrelost. Tako je nastala njegova prva 
kniiga »Studije i feljtoni« (Zagreb 1919). Tri godine ka- 
snije izdaje zbirku pripovijesti pod naslovom »Zavičaj«, 
a godine 1925. izdaje roman »Na raskrsnici«, koji je iz- 
lazio u »Hrvatskoj prosvjeti« u nastavcima. Godine 1927. 
izdao je drugu zbirku pripovijesti »Hercegovke« i u nji- 
ma prikazao mukotrpan život hercegovačkih seljaka i 
duhanara. Roman »U mraku« izdao je godine 1945. 


Jakovljević je kao čovjek u zrelim godinama, 1940, 
izdao zbirku pjesama »Otrov uspomena«, koja ima šest 
ciklusa: Sjene naših dana, Iza zavjese, Naša zemlja, Inti- 
ma, Otrov uspomena i Lirska proza. U većini njegovih 
pjesama dominira »otrov uspomena«, žal za mladošću i 
za prohujalim godinama koje su pjesnika ostavile ogor- 
čenog i otrovanog. U više pjesama izrazio je prosvjed 
protiv negativnih i nečovječanskih pojava koje su uzele 
silni zamah u predratnoj Jugoslaviji. Druga zbirka Ja- 
kovlievićevih pjesama izišla je godine 1945. pod naslovom 
»Lirika nevremena«. To su pjesme plod njegova tamno- 
vanja u ustaškom logoru u Staroj Gradiški. 

Inače, Jakovljević nije pripadao ni jednoj književ- 
noj školi. Zastupao je mišljenje da svaki književnik mora 
ostati ukorjenjen u rodnoj zemlji i polaziti u svom stva- 
ralaštvu od hrvatske književne tradicije. 

HERCEGOVINA 


Kad nas sve prezre i ostavi: 
i smrt i život i nada, 
i sunce kada se ugasi, 
dok sumrak na dušu pada. 

Poći ću na put posljednji 
kroz šibe, zmije i drače, 
u dragi sklonit se zavičaj, 
zagrlit vjerne orače. 


I drugdje cvjetaju proljeća 
i zemlja miriše svuda, 
no tako opojno nijedna 
ko dobra domaća gruda. 


Svagdje je lijepo gledati, 
kako blago dolazi s paše, 
ali su uvijek najslađe 
bijele ovčice naše. 


Biju nas suše i vjetrovi, 
naša je zemlja tvrda, 
a opet srcu su najdraža 
ta naša sirotna brda. 


Popijeva cvrčak na livadi, 
hambari prazni nam stoje, 
no naše matere žalosne 
pobožno dječicu doje. 


Netko se selom prošulja. 
Duhan se plašljivo svija. 
Slušamo. Mirni i uspravni. 
Čvrsta je seljačka šija. 


Anđeo Gospodnji zazvoni, 
i nešto pukne u dolu. 
Zaplači, tužna udovico, 
u crnom opij se bolu! 

Stalno odmiču godine. 
Prolaze dani i noći. 
A sve me onamo pozivlje. 
Morat ću onamo poći. 


Tamo se najslađe odmara 
i radi, bori i pati. 
Tamo se snaga sa zanosom, 
ljubav sa čežnjom jati. 


I zato, kada nas ostave 
i pjesma, radosti druge, 
još će nam srca i bregove 
spajati zavjetna duga. 

Noć 


Stara je ura zaspala: 
šuti sate ne broji. 
Kuda su, Bože, nestali 
daleki putovi moji? 


Ruža u bašči miriše, 
javlja se slavuj na grani. 
Zašto su, zašto svenuli 
mojega djetinjstva dani? 


Taman se oblak nadvio 
i mjesec više ne svijetli. 
Teško je zoru čekati. 
Nijemi su jutarnji pijetli. 

KOD KUĆE 


Skrušen sam danas kao malo dijete. 
Pramen mi svijetla obavio čelo. 
Ljube se ptice, naši dobri druzi. 
U mojoj duši sve je vedro bijelo. 


Ko oblak lebdi moje svijetlo tijelo. 
Večernja rosa na me s neba pada. 
Radosno bruje naši sretni luzi. 

Daleko tone sjena velegrada. 


Prve nam zvijezde Božji pozdrav šalju. 


Starinska pjesma voćnjakom vrluda. 
Zričak se javi pa utihne opet. 
Miriše slatko draga rodna gruda. 


O, samo da se kao pratnja glase 
domaća zvona, stara zvona naša, 
da i ja snjima, kao nekad davno, 
izbrojim oštro dva — tri očenaša... 


PREDVEČERJE 


Blista zelena livada. 

Htio bih na njoj cvasti. 
Hrastovi s nebom se rukuju. 
Da mi je s njima rasti! 


Planina pozdravlja daljine. 
Stakli se bijela stijena. 
Dolina sjela kraj potoka. 
Mirišu plastovi sijena. 


S visova ruše se vjetrovi. 
Ptice nad glavom kruže. 
Janjci se igraju anđela. 
Dvojnice tiho tuže. 


Na dugom i vječnom lutanju 
dva su se oblaka srela. 
Sunce u lisnatim granama. 
Brige na licu sela. 

NAVUCI ŠEŠIR NA ČELO 


Navuci šešir na čelo 
i sakrij žalosne oči, 
u mraku crnom i hladnom 
ko sjena ukleta kroči. 


Bježi od svijeta, bježi od ljud. 
prozeblom cestom samotan bludi! 
Zatvori srce i usne, 
vilice stegni i šuti, 
i nemoj nikoga pitat, 
zašto su smrznuti puti. . 
i zašto čovjek čovjeka kolje 
i zašto nikad ne će biti bolje. 


I ti ćeš saznati jednom, 
što mnogi saznao nije, 
kako je hajkati teško 
i biti uspravne šije: 


Lovina uvijek pripada lovce | 
na sreću, pamet, ukaz i novce. 


Ako ti pristupi netko 
komadić nudeći neba, 
raspravu brzo zaključi, 
pitaj ga, koliko treba. 


Ne mari nitko za tuđe jade. 
Programi lažu kao fasade. 


I zato šešir navuci | 
i srce svladaj i stisni 
i samo u prokislu mraku 
otvori usta i vrisni: 


Divlje zatuli, gdje prestaju puti 
i gdje te nitko ne može čuti . 

ČEKANJE 


Sitna kiša. Sati stoje. Rujan je. 
Njene oči sanjaju o zorama. 
Kisnu sjene. Šuti čempres. Nujan je. 
Njeno lice umire u borama. 


Cvate pjesma. Njena riječ tihana 


skromno šapće: Gdje si, dragi — volim te. 


Sva je duša slatkom čežnjom njihana. 
Budi dobar! Misli na me! Molim te! 


Venu sati. Sivi dani tuguju. 
Jesen ide. Tebe nema. Hladno je. 
Kad ćeš doći? Strah i nada druguju. 
Daj mi ruku! Srce zebe. Jadno je. 

STARINSKA 


Ja poznam njene čari, kao drage žene, 
i njezin govor svijetli — žubor naših vrela, 
i njene oči jasne — plavu tajnu mora, 
ja poznam dušu njenih gradova i sela. 


Ko majka mi je dobra, puna brige svete, 
i kao sestra mila, koja mnogo voli, 
i kad se digne ruka na njezino lice, 
rumeni moj se obraz, mene srce boli. 


I zato često planem i rječkam se s njome, 
i preklinjem je žučno: »Nemoj biti mlaka! 
U tvojoj tihoj patnji svu te ogoliše. 
Ne trpi više krivde! Budi, ženo, jaka! 


A ona mi se smješka. Ne ljuti se na me. 
Ponese moju ruku preko starih rana, 
provede srce naglo klancem umiranja, 
porosi tamnu dušu svijetlom novih dana. 


Pa kad se malo smirim, pogledam joj oči: 
dubine plave dršću, trepti suza slana. 
Nad mrtvom vodom plače vriska galebova. 
Hrvatska zemljo naša, još će bit orkana! 


MOME SINU 


Spušta se vjetar s planina 
i nosi miris vrijeska. 
Moj sin se igra na žalu 
i pravi kuću od pijeska. 


On gradi kuću i ruši je 
i onda je diže s nova, 
a oči su njegove prepune 
srebrne magle snova. 


O, gradi, sine maleni, 
kule od pješčane građe 
i puštaj u more daleko 
slabašne svoje lađe. 


I maši rukom galebu 
ko dobrom i starom drugu, 
opij se zrakom i svjetlošću, 
a nama ostavi tugu. 


Potrči s vjetrom niz obalu, 
neka te ništa ne smete. 
U tvojim blistavim sanjama 
svoje ću poznati dijete. 

SIN DOMOVINE 
(Uz odar dra Ante Trumbića) 


Sklopljene dvije su ruke, 
što nisu prositi znale. 
Slijepe su ponosne oči, 
koje su hrabrošću sjale. 


A sada sve je tek prošlost: 


i prkos i snaga i fibra, 
i gorki osmijeh na Themsi 
i trpka riječ kraj Tibra. 


Mrakom su posuti puti 
i jedan samo još vodi: 
u tebe, nesretna zemljo, 
koja ga za sebe rodi. 


Malo, i sve će zašutjet: 
i plač i uzdah i — fraze, 
i mnogo će pustinje biti, 
i rijetke, rijetke oaze. 


ZAKLON 


Dobar je smijeh i srce jača 
i nosi, nosi u luku jada. 
Divan je smijeh i vjeran drug je 
ko teška sjena, ko lažna nada. 


Suze su gorke i kad su slatke, 
a srce zebe, kad oko gori. 
O, blažen onaj, koji se smije, 
dok duša jeca i tuga zori. 


Život je kratak i dugo traje, 
i malo mazi i mnogo bije; 
u ledu zbilje smrznut se ne ćeš, 
kad smijeh te blagom topliom grije. 


Nek drugi plaču i prste lome, 
ti budi miran i smij se, smij se! 
U mračnom smijehu potraži zaklon, 


u svome smijehu skrij se, skrij se... 

U SAMICI 


Dva mrka čuvara zakona 
na tvrdoj klupi sjede, 
u gole gledaju zidove 
i moje obraze blijede. 


Svu noć sam s oblakom plovio, 
groznicu mraka pio, 
u hladnom i sivom zvoniku 
o mrtvo zvono bio. 


Ruke sam svijo i lomio, 
o dragom sanjao domu. 
Plave su usne šaptale 
o suncu i velikom slomu. 


Dva mrka čuvara zakona 
nad mojom bdiju sudbinom. 
O, stara majko, ne plači 
nad svojim jedinim sinom! 


Na klupi sjede i šapuću, 
čuvaju mene griješna. 
Ledi se vodoskok vremena 
i java neutješna. 
1934. 


ROĐENDANI 


Svakoga jutra mi se rađamo. 
Usne su modre, a oči slijepe. 
Daleko šume vrela radosti. 

Mrtve su boje i stvari lijepe. 


Jecamo — djeca — dok se budimo. 
Hijeli bi nekud krenuti, jadni. 
Grči se tijelo. Noge sputane. 
I šute, šute zidovi hladni. 


Nad našom glavom sjene promiču. 
Nebo je mračno. I svud je šutnja. 
Mrak nam je hrana, gorka okrepa 
i majka svijetlih buntovnih slutnja. 


Možda će ipak — tajno sanjamo — 
probit se poklik i našeg puka. 
Možda se blizu — srce, ne kucaj! — 
pjeni i naša slobodna luka. 


Prolaze sati — spore godine — 
časovi novi nove su muke. 
Pritište sila, peče nepravda. 

Krvare plave, svezane ruke. 


Vučemo tijelo, kola vučemo. 
Bole ramena, bole nas grudi, 
Naše su patje, naše bolesti. 

Naša klonuća i naši trudi. 


Nama je isto: tuča padala, 
rosila kiša il sunce sjalo. 
Mi znamo samo jednu molitvu: 
da bi što brže za brda palo. 


Onda nas puste. Kola otpregnu. 
I kažu: »Sada možete kući. 
A sutra, kad se opet rodite, 
dođite za nas ponovo vući!« 

JESENSKI GROBOVI 


Nad crnim i gustim oblakom 
jesenska zvijezda gasne, 
a duga noć se produžuje 
i ceste nisu jasne. 


Kisnu jesenski grobovi, 
mirišu fosforne ruže. 
Nad našim umornim glavama 
srpovi smrti kruže. 


Kisnu i zebu grobovi, 
sebi nas zovu i vuku, 
a tijelo klonulo posrće 
u krhkom i drhtavom luku. 


Posrće tijelo po cestama 
i jutro sviće u muku. 
Mjedena zvona su umrla, 
lađa je stigla pred luku. 


O, pruži, mi, pruži mi ruku: 
jesenski grobovi vuku. 


POVRATAK DUŠE 


Noćas mi se vratila moja duša 
i stala uz moje tijelo, 
i svojim ga mirisom posula 
ko platno čisto i bijelo. 


A kad je našla rane — 
i sada bolne i svježe — 
osjetih, da se stužila 
i da je nešto steže. 


I tada se na njih nagnula 
i jecala i hropila 
i dugo ih je ljubila 
i mojom se krvlju opila. 


A kad je opet odletjela 
ko hitra i zlatna ptica, 
vidjeh, da sjedim za stolom 
blijeda i zaplakana lica. 

U MRTVAČNICI 


U tužnom, bijelom sanduku 
djevojka jedna spava. 
Zašto si umrla, Marijo, 
ljubavi moja plava? 


Na bijelom i tužnom sanduku 
miriše proljetno cvijeće, 
a ona mu miris ne udiše 
i nikad ga udahnut ne će. 


Kraj njene glave raskošne 
samrtne svijeće gore. 
usne su blijede i šutljive 
i samo meni zbore. 


U duši mojoj zbunjenoj 
njezino tijelo zgrčeno 
ko krhko staklo lomi se: 
odzvanja njezin plač. 
Njezine ruke klonule 
u momo se srcu sklapaju, 
Kroz moju dušu prolaze: 
dušu je probio mač. 


Okolo ljudi dokoni 
u lažnoj crnini stoje: 
o tebi, Marijo, govore, 
posmrtne vijence broje. 
A tijelo tvoje umorno 
u cvijeću leži i čeka, 
dok mine pjesma plaćena, 
ugasne molitve jeka: 
i da ti lahor posljednji 
uvojke plave smrsi, 
iu mojim žalosnim grudima 
ledeni prođu srsi. 


Zašto si umrla, Marijo? 

ZAPIS U SPOMENAR 


Ko rakiju smo gorku ljubav pili, 
oči su naše pune strašne tame. 
O, nitko ne zna ponor naše drame, 
tajnu smo svoju na dnu srca skrili. 


Dolaze vode i jesen bugari, 
preletje mladost ko ptica bez glasa. 
Sada se traži tiha luka spasa. 
Još malo, draga, i bit ćemo stari! 

Kada joj kažem: Porušen sam grad, 
u suton plovi naša modra lađa, 
samo se sunce svakog dana rađa, 


ona se lecne. Znadem njezin jad. 
— Prestani, dragi! — gleda me i moli. 
Utonem u se. Njezin pogled boli. 

EPITAFIJ 


U ovom grobu mlada majka spava, 
i troje djece s njome slatko snije. 
U mračnoj raci, podno skromna križa 
cijela prošlost duboko se krije. 


Ja poznam onu, što se ovdje skloni 
sita života i varoške buke, 
i troje djece, tri anđela mala, 
u svoje primi materinske ruke. 


Kad zadnji put joj milovah kosu, 
reče mi tiho: Idem djeci, brate. 
I nasmiješi se. A suza se spusti 
niz oči dobre, blage, umiljate. 


Zovnuh je glasno. Vidjela me nije. 
Nad njeno lice nadvila se tama. 
Uza nju stajah, ljubljah čelo hladno, 
a ona ipak bješe sasvim sama. 


Uzalud vrisak, molbe, preklinjanja: 


šutnja je sjela na ledena usta. 
U staroj sobi, gdje usnuše mnogi, 
još jedan život, u mladosti, susta. 


Opustje kuća. Ugasi se vatra. 
Ni pelin više u vrtu ne cvate. 
Nad grobom samo križ drveni zebe, 
dok mislim, sestro, u osami na te. 

NE, NIJE VAŽNO 


Ne, nije važno, 

kako će zvonit ove skromne rime, 
kamo će stići i kome će prići, 
dokle će ponijet moje čedno ime. 


Znam što se mora 
jednog dana ili noći zbiti: 
mjesec će sjati, nigdje ne će stati, 
a ja ću zgasnut i ne će me biti.“ 


Smrt će ko lupež 
životu svakom otrovati zdence. 
Spasit nas ne će govori ni cvijeće. 
Bacite u peć sve nadgrobne vijence! 


Mi dobro znamo, 
kamo nas vodi konac puta zloga. 
Dok rosa blista, mlada šuma lista, 
Pijmo gorku čašu za drugoga. 


Ja čujem štropot 
tankova teških, mrkih kamiona. 
Dok jedni šute, drugi ljube skute, 
na bunu zovu zavezana zvona. 


Vjetrovi cvile. 
Pred kućom plaču matere i žene. 
Konac je ljeta i staroga svijeta. 
Koga se tiču tuđe uspomene? 


Ne nije važno 
za ovo doba, ljuto doba naše, 
što pjesnik pati, što ga vječno prati, 
da li mu sreća cvjetnom granom maše. 


Ledi se srce. 
U gori tule preplašene zvijeri. 
Evo početka Velikoga Petka! 
Nad nama hukte noćni bombarderi. 
1940. 

VJEČNI MILJOKAZI 


Moja pjesma nije 


ni prkos ni prijetnja ni predaja sramna. 


Ona je ko i ja: I kada se smiješi, 
ima nešto tamna. 


Ako možda kroz nju 

zabugari jače neka bolna fuga, 

to je samo zato, što i patnja bješe 
neljudska i duga. 


Ne znam, što me čeka. 

Vratiti se neće glasnik iz mog grada. 
Sve trpkije biva čeznutljivo grožđe 
mojih vinograda. 


Jedri lađa kobi. 
U zabiti luka. Mračna luka srca. 


Kada vode bljesnu, mrki mornar skoči. 


Samo bol iskrca. 


Ipak žalit neću, 

Ja sam bio onaj, što je vječno snio, 
pa iako prođe u koroti crnoj, 

moj je život bio. 


Prijatelji moji, 

evo sumrak uma, evo ludo pjanstvo! 
Digoh se do zvijezda, u nebo se utkah. 
Ja sam svjedočanstvo. 


Od sebe sam jači. 

Silan kao orkan, golem kao boštvo. 
Div sam u planini, kazaljka na satu. 
U meni je mnoštvo. 

1945. 


Siđoh na dno stvari. 

Ja im srce nađoh, otkrih jezgru žudnu. 
Izranjena ptica ima teška krila, 

ali dušu budnu. 


Hukti vjetar plamni 

raspaljujuć miris samrtničkih svijeća. 
No još je vedrina i časnih sjedina. 
Ima i raspeća. 


A ti, koji pratiš 
ove čudne riječi, ove stope trudne, 
sjeti se, da patnje nikad nisu bile 
sasvim uzaludne. 


Primi zalog vjere, 

u otajstvo boli tihim krokom slazi. 
Na cestama duha neka vječno straže 
vječni miljokazi. 


SOLILOKVIJ DUHA SPREMNOST 
IZA REŠETAKA 


Zidovi goli. Ruka ruku ište. 
Zašume stope, kojih nije bilo. 
U suton ide žuto robovište 
idanisrce i sve, što se snilo. 


Ako je ovo moja posljednja pjesma, 

neka bude ko rijeka, duboka, teška i mračna. 

Rijeka je putnik mudri, širine i padove pozna. 
\ I kada se ustavi tamna, rijeka je uvijek zračna. 


Kome ćuti dati ovaj pogled sgašen, 
jer već su davno odletjele laste. 
Noćas bih bio pobjednik i spašen, 
da čujem neke usne jagodaste. 


Ako je ovo moja posljednja noć, 

neka bude bez zvijezda, crna ko ikona stara. 

Velike, srebrne zvijezde u mojim očima gore, 
: na mome dlanu treperi sunčana zlatna para. 


Ruke su slabe, a rešetka čvrsta. 
Slutim došašće jedne noći burne. 
Zadrhtati će srce Isukrsta. 

Za sobom neću ostaviti ni urne. 


Ako je ovo početak nekoga teškoga puta, 

neka bude maglovit i oštro staklinje skrije 

— jer moja je ponosna duša samo u patnjama jaka 
— jer cvijet mojega duha samo na kamenju zrije! 


1 ja sam s Njime po jezeru išo, 
kruhom života tisuće nahranih, 
no još se nisam smirio ni stišo, 
iako udoh i u Getsemani. 

PROBUĐENJE 


Iz duboka sna jutros sam se probudio. Nada mnom 
se njihala lozova grana, a iz bašće je dopirao miris žu- 
tih šeboja. Kadulja i vrijesak toplo su disali: sa zlatnim 
grozdovima zanovijeti njihov mi je miris donosio poz- 
drav jutra, koje rastužuje. 


Tako je lijepo i drago jutro. Oči mi se navlaže od 
radosti, a lice mi se stegne, kada osjetim, kako prodire 
u me i svega me zaokuplja. 


Ima radosti, kad se tijelo trza od sapetih suza, kao 
srce od neizrečenih čeznuća. To je jutro, kada oči ob- 
nevide od svijetla, a pluća se zagrcaju od mirisa. Kao 
mjesečari se dižemo i lagano lebdimo nad zemljom, sa- 
njajući u svojemu probuđenju. Svaka nam stvarca oživi 
i postane nam neobično bliska: čini nam se, da se podigla 
na prste, i sad će nam pružiti svoje nevidljive ruke. Prići 
će nam, da se uz nas sasvim priljubi. Tako se priljub- 
ljuju stari, nesvladani osjećaji i smiona odricanja, koja 
izoraše duboke brazde na njivama bolesnih čeznuća. 

O mladosti, nezaboravna i nasmijana naša žalosti... 


Lišće zatreperi nada mnom: svaki mi njegov trep- 
taj donosi pozdrav skromnog djetinjstva i šalje mi gla- 
se novoga života, koji se budi. Zatvaraju se dvorovi mla- 
dosti i odškrinjuju se vrata na odajama jeseni. 

Kao trkač sam, koji se umorio u divljemu trku i 
smirio se na meti, na koju ga bacio napon nabreklih mi- 
šića i ubrzani udarci srca, što se spremalo da prepukne. 

Na meti stojimu vedrom, zaljubljenom južnjačkom 
jutru, pod plavim pozdravom nebesa i rzanjem konja, što 
pred kapijom čekaju teret, da ga posljednjim naporima 
odvuku po cesti staroj i pjeskovitoj, punoj jaraka i o- 
pasnih strmina. 

Kao pjevač sam, kojemu je glas sustao, a pjesma mu 
dršće u grlu i vapi za snagom, koja će je pokrenuti. 


Kao orao sam — naša ptica ponosna! — što se smi- 
ono spustio u nizinu i strepi nad zamahom, koji će ga 


152 


ponovno vinuti u njegovo sklonište: dom njegov na su- 
rim i junačkim visinama. i 

Kako je katkada teško ići u nizinama! Ima časova, 
kad nas zabole udovi od hodanja zelenim perivojima i 
otmenim alejama: završiti u nama krik zaprepaštenja i 
cijelo nam se biće uzdigne prema visokim i neprohodnim 
klisurama. Tada osjetimo, kako je bolno odmarati se u 
sjenama grijeha. j Vasa 

Probudio sam se i ispitujem hod svoj, koji je nev- 
ješt i nesiguran. Novi je dan svanuo i život s njim novi: 
život čovjeka, koji je obukao novu tešku odjeću, i ovje- 
sio je o umorna ramena. 

Davno sam prestao biti dijete. JA: ' 

Godine su pokosile vlasi na mojoj glavi. Niz lice mi 
se povukle crte iskustava i iskušenja: oči su mi izgor- 
jele od maštanja, a pod vjeđama mi u posljednjim trza- 
jima umire u tamnom modrilu posljednja sjena mlade- 
načkih iluzija. A 

Crni se ugarci zarinuše u duboke bezdane podsvijes- 
ti. Njihovu nemirnu ognjicu osjećam u slabim, nesigur- 
nim kretnjama. 1 , 

Kao bolesnik sam, koji se dignuo iz postelje: vru- 
ćica je minula, bilo se smirilo, a zdravlje tek polako 
struji žilama, kroz koje je tekao otrov doživljaja. x 

Jutro! Južnjačko jutro, miris ružmarina 1 kadulje, 
i prvo, nakon dugog sna prvo probuđenje. ' 

Pala je crvena odjeća mladosti i niz moja se bedra 
objesila toga muževnosti: promijenio se kut moga gle- 
danja, i sve su mi stvari pokazale lice, koje još ne vid- 
jeh. Njihov je izgled muževno strog, no oči su njihove 
do plakanja blage. ' 

Sve su mi stvari otkrile svoja srca i pokazale mi 
svoj pravi smisao. Život nije ni lijep ni ružan: on je du- 
boko ozbiljan, i blago onome, tko shvati njegovo znače- 
nje i osjeti ritam njegova zagonetnog hoda. 

Njiše se lozova grana i podrhtavaju zračne struje. 
Zagušuje miris šeboja, a muzika ptica izvodi pjesmu, ko- 
ja se ljulja na lozovim granama. Otvaraju se vrata jesen- 
skih dvorova, u kojima se slegoše bure uspomena. 


Pođimo, da ih pozdravimo! 
Pođimo, da se njima pričestimo' 

CEESKETIJ 


kae zake 


E 


STANKO KLJAJO (Ilići kraj Mostara 1904 — Zagreb 
1926) je pjesnik i sveučilištarac, potječe iz seljačke obi- 
telji. Poslije završene gimnazije u Mostaru, studira pra- 
vo u Beogradu a zatim u Zagrebu. Pripada katoličkom 
krugu pisaca a uređivao je i đački list Luč. Nije završio 
studije, jer je iznenada obolio i ubrzo umro u 22. godini 
života. 

Kljajo je još kao gimnazijalac počeo pisati pjesme 
i objavljivati ih u raznim listovima i časopisima. Odliko- 
vao se ranom duhovnom zrelošću, ozbiljnošću i ljepotom 
duha. Za života nije izdao svoju zbirku pjesama, pa su 
mu pjesme i prozni sastavci ostali razasuti po raznim 
novinama i časopisima, ponajviše u Luči i Hrvatskoj pros- 
vjeti. »U svojim književnim radovima bio je neobično 
fin. Bujica moderne zaraze, koja ne pazi ni na formu 
ni osjećaj, njega nije takla. On je u svojim literarnim 
radovima diskretan i naša književnost gubi u njemu je- 
zičnog čistunca, profinjenog lirika i jednog od onih, koji 
nisu književnost smatrali samo estetskom emanacijom 
već naporom čovječje duševnosti da pomoću umjetnosti 
osvaja svijet za jedan dublji i moralniji život.« (Mate 
Ujević) 

MOJE STAZE 


Preda mnom se prelivaju 
u tisuće boja 

i stotinu bregova 
dugačke staze moje. 


Po njima su zasjeli 
bolovi crni 

i veselja bijela. 

I lica su mu srela 
mnoga 

na stazi, što se bijeli 
divno. 


Vidio sam ljude 

gdje bolove piju 

putujući plaču, 

ko da ih pritište zima 

i kad bura stražeća duva. 
Po stazama mojim svima 
danas stražu nevinost čuva. 


Vidio sam ljude gdje plaču, 
al'i smijat se oni znadu 

kad vide da ruže bijele skaču 
pred pogledima 

u daljine plave... 

SESTRE NA RASKRŠĆU 


Izbriši s lica taj tužni osmjeh 
isčupaj iz oka tu mutnu boju, 
pa gledaj: 

mladost oko Tebe snažno vrije 
i život se slatko smije 

na Tebe. 


Sestro na raskršću, 
na desno okreni pogled svoj: 
Srebrena cesta tamo Te čeka, 


na njenom kraju sunce se ljeska. 


Zakoraci i putuj 
stazom bijelom 
smjelo. 

Suncem se ogrni 
i pjesmu života 
pjevaj veselo. 


Sestro isčupaj tugu bolesnu 
iz dubokog oka Tvog, 

tama na kraju srebrene ceste 
naći ćeš opet Boga svog. 

SAM 


Biti bačen u more života 

i pasti u divlji val 

— ali — teško je živjeti u njemu 
i osjetiti, da si sam. 


Još kad se bolovi gorki viju 

i zloba ljudska s njima se druži, 
u hladan prezir iz oka sviju 

na sva bijela htijenja se tvoja tuži, 
— ali — teško je gledati u taj val 

i osjetit bolno da si sam. 


I stupati tako kroz raskršća sva 
u žutoj pratnji bolećive boje, 
gledati u borbi ludoj Bića dva, 
gdje se za te bore. I vječno stoje 
nad pognutom glavom tvojom, 

što na svijet gleda bijelom bojom. 


Teško je čekati dok borba se svrši 

i dok zaplešu svi bijeli snovi 

uz svilenu pratnju Božjih Heruvina 
i pokaže se jedan čovjek novi 

na mliječnom putu u zlatnu Daljinu. 
Teško je čekati taj dan 
iosjetit,dasisam... 

162 


158 


DVIJE SUZE 


Na dnu duše ojađene 
nosim dvije tople suze 
ko dva žarka plamena 
što me peku 

i bolovima muče 

a srce me vuče 

na daleke poljane radosti. 


O vi dvije suze ojađene, 
o vi dva žarka plamena, 

o vi dva mračna ponora 

u duši mojoj 

kada ću vas iscijediti 

i doživjeti dan slavlja svog, 
dan bijele radosti moje!? 


Kroz prostor ću koračati 
i komade srca bacati 

na sve krvave staze svoje 
i Bogu ću se moliti, 

da uzmognem proliti 
dvije suze ove 

koje me peku 

kao dva plamena. 

ŽEĐA 


Monotno teku moji dani 

na periferiji plavog života 

i sjećaju me prošloga »lani«, 

što sipljivo u prošlost se mota. 
Svuda život isti boje iste 

ko pratilice vjerne mene prate 

i ja sam žedan promjene česte 

i osjećaja jednog milog: brata... 


I posmjeha sam žedan 
o bijela kraljice moga života, 
što u dušu pada i srce mi topi 


u osjećaj neizmjerne bijele ljubavi. 


O toga sam žedan, toga 
i uzalud tražim svakog dana 
vrela, još nikad neproključana 


na stepama života svoga... 
i još se molim Tebi, o Veliki, 
da dadeš snagu mojim rukama, 
da se svakog dana dižu u prostore 
daleke i mole se Tebi, 
da zagrle visoke vrhunce 
svih planina onih nedostižnih 
i nad njima poljubim sunce, 
što mi se svakog dana 
prostorno smije 

i žarko me grije 
kada se molim Tebi 
o Bože Veliki! 

PISMO DRAGOJ 


U srcu svome drhtavom 
koje se u bolu kupalo, 
kada sam ostavio Tebe 
i podsmjeh Tvoj. — 
ponio sam Te, draga, 

u daleki grad. 


I od onog časa 

ja sanjam samo o tome, 

kako ću sakovat zlatnu 

aureolu jdnu 

i okrunit Tvoju kosu mirisavu 
i obradovati svijetli pogled Tvoj 
i razigrati živo, malo srce Tvoje. 


I dok Ti pogledom svojim miluješ 
na nebu, možda svijetle zvijezdice, 
u srcu mome čežnje se gnijezde 

a pogledi moji pitaju 

za Tebe: 

gdje si mi, gdje si 

o mala, zlatna 

bijela 

Ljubavi moja? 

DRINOVCI — rodno mjesto braće Šimić 


STANKO STANISLAV ŠIMIĆ (Drinovci 1904 — Zag- 
reb 1960) je izrazito satirički pjesnik, esejist i kritičar. 
Ovaj rođeni Hercegovac postao je pravi Zagrebčanin. Ško- 
lovao se u Drinovcima, Širokom Brijegu, Mostaru i Zag- 
rebu. Bio profesor i lektor hrvatskog jezika a jedno vri- 
jeme radio kao bibliotekar Radničke biblioteke u Zag- 
rebu. Izdavao časopis Slobodni spisi od 1931. do 1932. 
godine, uređivao Savremenik od 1937 do 1938. izdao s 
Novakom Simićem Hrvatski almanah 1940. Ratne godine 
proveo dosta teško u Zagrebu ne objavljujući skoro ništa. 
Poslije oslobođenja književno djeluje, putuje u inozem- 
stvo i kod mlade književne generacije dobiva sve više 
poštovanje i ugled mu raste. Živio je kao izraziti osobe- 
njak. Dobio je sušicu i počeo rano poboljevati, tako da 
se sušica vremenom pretvorila u leukemiju od koje je 
i umro relativno mlad. Prije svoje smrti uspio je prire- 
diti sabrana djela svoga brata Antuna Branka Šimića, i 
napisati iscrpan predgovor. 


Književni rad otpočeo je suradnjom u zagrebačkim 
listovima i časopisima. Pisao je pjesme i lirsku prozu. 
Godine 1939. izdao je zbirku pjesama koju je nazvao 
»Čitanka za sve društvene razrede.« Njegove su pjesme 
zanimljivije kao satire nego kao lirika. U njima je žes- 
toko kritizirao u satiričnom tonu negativne pojave i me- 
ne malograđanskog društva, koje nikako nije mogao pod- 
nositi. Zato njegovi stihovi mogu izazvati smijeh, ali ne 
i oduševljenje. Godine 1946. izašla je njegova druga zbir- 
ka pjesama »Gnjev i pjev« u kojoj ima vrlo uspjelih pje- 
sama, koje odražavaju patnje pjesnika u ratnim godina- 
ma i u bolesti. 

Međutim, Šimić je mnogo značajniji svojim kritič- 
kim radovima i lucidnim esejima. U kritici se oslanjao na 
Karla Krausa, a u esejistici na svoga brata A. B. Šimića. 
Njegov kritičarski stil izgrađen je na književnoj tradiciji 
Kurelca, Starčevića i Pavlinovića. Svoje književno-teorij- 
ske teme pisao je pretežno u sarkastičom tonu. Poznata 
su mu djela iz oblasti književne kritike: Dalekozor duha, 
Jezika i pjesnik i Krleža kao kritik. Cijenjen je i kao 
prevodilac. 

ODLAZAK 


Premale, preslabe su moje ruke 

a da bi zagrlile ovaj prostor 

gdje sam toliko prebivao. 

Koliko li bi trebalo pozdrava i odzdrava! 
Oh, da mogu kao sunce 

nasmiješiti se, pomilovati sve jednako 
odjedanput. 


Vi što ostajete, 
nitko neće ni pogledati za mnom, 
niti se sjetiti da stupah s vama ko drug, 


i da možda sad gazite nevidljive tragove mi stopa. 


Kao što ni sam ne znam čije gazim. 
Jurenjem vlaka od vas udaljivan, 
evo iz kupea motrim kako od mene 
sav grad s vama bježi. 


Prijatelji, 

u nekoj divljoj krčmi 

iscjeđujete posljednje čaše, i čujete: 

vani mukli topot, gdjekoji zvuk blize muzike: 
i mirišete pjane zadahe jedan drugoga. 


Sve dalje bježi zanoćali kraj 

rasvijetljen zviježđem od gradskih svjetiljaka. 
Pod jednom šetajući djeca mjere svoje sjenke. 
Ogleda se svjetlost veselo 

u nebo i u moje zbog nje sumorne oči: 
zastori daljine polagano im vidik zastiru, 

te se ne snalaze, 

ko zabludjele ptice. 

OPORUKA 


Živio sam sve živote i poznam sve ljude 
Melankoliju znače 

prvi pojam noći i smrti, osude 

da me preda mnom sakriju i unište 

Uvijek je življenje skrivljenje. Kiša plače. 
Prostori nebesa tište. 


Na zemlji tvrdoj pod nebom visokim sam ubog 
Najnedokučivije su zvijezde tvoje oči 
Nemilosrdna si ko bog . 
Svaka pomisao i riječ u meni se u kletvu ukoči 
Bježim od muke i umaram je skitanima 
Razbijam je pijančevanjima. 


Svaki mi bližnji i ja njemu i svirač na guslama 
Srce ko spužva izažima i slama 

Zagrliti ih iskreno djetinjski! 

Zavrištati im svim očajima životinjski! 

Imovinu i snagu u alkohol dadoh 

Oslobođen svega da se natrag rodim — dostojan 


ostadoh. 

LJUBAV BEZ STANA 


Mi nemamo stana. Mi volimo 
jedno drugo i dane bez kiša. 
Takvih mjesec dana odolimo 
klimi, što je od nas samih tiša. 
Mi vodimo ljubav tek na cesti. 

I ne znamo gdje ćemo je odvesti. 


Ljubav živi skromno pod kaputima. 


Kakav drugi krov se nje ne tiče. 
želimo li da i za nas ima 

kakva soba — što nas to zanima, 
njoj je krivo. Kao da je smiče 
vrijeme koje u brizi se miče. 


Oblak zao kao jastreb odlazi. 

S nama ide ljubav — ptica luda. 
Kuće stoje kao putokazi 

u ulice druge i nikuda. 

Mi vodimo ljubav tek na cesti 

I ne znamo gdje ćemo je odvesti. 

LEŽANJE BOLESNIKA 


Nejak sam da pravo stanem. 
Pokrenuli noge hod, 

s koračanja na tlo panem 
kao s grane crljiv plod. 


Bolest hoće da ja ležim, 
i neželjnost u me uli 

da s ležaja ikad bježim. 
Pokoran joj pluća trulih. 


Ubog ležim: bol me gnječi, 
u džep smrti hoće zbiti. 
Od sobe što menom ječi, 
da mi se u misli skriti! 


Al u glavi tmine sročne 
i tek jedne misli sjaj: 
ležanjem se život počne, 
ležanje je njemu kraj. 


Oruđe na slabu dršku, 

duh nemože dublje zaći. 

U postelji ja na vršku 

s kojega ne mogu saći. 
Bolest podlo svrsihodno 
iskaljuje svoju zlobu: 
ležanjem se vježbam zgodno 
za ležanje u svom grobu. 


1947. 


167 


168 


ELEGIJA PRED IZLOZIMA 


Stoput gledaš u stotine izloga 
Divna šunka, baš ću takav štof. 
Cviker trebam. I čitav niz toga 
Zmijoliki to čuva paragraf. 

Oj, taj konjak. To je dobra marka. 
Ali želja nije hiljadarka. 


Crijeva krulje. Tramvaj prugom zvekće. 


Sja porculan, sav uveče izlog. 
Straga tvoje hlače sjaju veće. 

Sva ulica sja ko jutro istok. 

Tek se sumor od toga sjaja ukeba. 
Zvijezde sjaju u izlogu neba. 


U praznu ti džepu mraci sjeli. 
Nema im od inih stvari tiske. 
Staklom izlog od robe dijeli. 

I želje ti postaju starinske. 
Muzej si mi. Ovud prođi sutra: 
naći ćeš ih u sebi unutra. 

OPROŠTAJ 


Gore su svečane kad jutro bane 

Utihnule ulice ko opale rijeke ga 
vije ruke dodirnu se ćutljivo na oproštaj 
to donosi raskoš žalosti i neutješiv očaj. 


i si mirisna biljka što krv raspiruje 
u grozi sna srce zastane. Strepnja. .. 
padnuta je svaka kretnja 
Tišina meka muzika daleka umiruje. 


Vlak propišti i zahrže. Hoću da te shvatim | 
ji put; bol svoj na licu za uzdarje uzvratim 
u milosti sanja 
zab rav i mir od oo rati) 
Zaš ho ti ruke, cvijet s trnjem, nisam stisnuo 
da poteče krv i vrisnuo ha, 
O da je ostala i tjelesna rana, koja ne može zacjeliti 
te je kao spomen cjelivati. 


[ 
| 

PETAR BAKULA (Posušje 1906) je pjesnik izrazito 
/ socijalne tematike i zavičajnih ugođaja, potječe iz siro- 
/ mašne i brojne seljačke obitelji. Bakula je potpuni auto- 
/ diktat. Završio je samo osnovnu školu i ostao kod ku- 
x > . pmkealo ? će, da radi seljačke poslove kao njegovi vršnjaci. Ali kad 
ern 3 SO a grdgakui / je ratne i gladne godine 1917. počeo narod masovno umi- 
' "7% ! : rati od gladi u Hercegovini, Petar je kao dvanaestogodišnji 
' ' . 1 dječak odlazi na prehranu u Slavoniju, kao i mnoga herce- 
govačka djeca, čiji je odlazak organizirao fra Didak Bun- 
tić. I tako je Bakula ostao u svijetu i rano se počeo sam 
bez ičije pomoći probijati kroz život. Radio je najprije 
kao fizički radnik, zatim učio razne zanate, proputovao 
pješice kroz razne krajeve tražeći zaposlenje i boreći se 
za goli opstanak. Kako je bio bistar i nadaren mladić, 
prolazeći kroz silne poteškoće i zapreke, on je uporno 
učio i duhovno se izgrađivao, stječući istodobno drago- 
cjeno životno iskustvo, a što ga je sve snažno poticala na 
pjesničko stvaralaštvo. To mu je omogućilo da sam sebi 
prokrči put i da se kasnije bolje snađe te da obavlja us- 
pješno razna intelektualna zanimanja. 


Prvu pjesmu napisao je i objavio u »Organiziranom 
radniku« godine 1929. Od tada objavljuje pjesme i proz- 
ne radove u listovima i časopisima: »Literaturi«, »Hrvat- 
skoj reviji«, »Hrvatskom dnevniku«, »Jutarnjem listu«, 
»Savremeniku« i drugdje. U zbirci pjesama »Ogledalo 
vremena«, koju sačinjava grupa autora, objavio je ciklus 
pjesama »Rosa na asfaltu«. Pisao je i u prozi. U »Savre- 
meniku godine 1937. objavio je veću novelu Priča o nevre- 


ls. u 


: ZF \ Ga menu, u kojoj je prikazao pravu sliku seljačkog života, 
€: a \ | govora i shvaćanja u posuškom kraju koji je poznat pod 
dy ? Vo. us \' Hi imenom Gornja Bekija. Napisao je oveću pripovijest Smrt 
DALA li We H> \ adu u kasabi. 

mii rat “ad a 


a. RTTANIU Bakula se u pisanju odlikuje snažnim realizmom i 
ZAP KU | iskrenošću. Sve ono što je pjevao, pjesnik je i sam pro- 
no življavao. Zato njegove pjesme ostaju kao dokumenat jed- 
nog nepravednog i nečovječnog društvenog uređenja u 
doba stare Jugoslavije. Bakula je kao socijalni pjesnik 


bio angažiran i zato su ga progonili. Sada živi u Zagrebu 
kao umirovljenik. 

HERCEGOVINI 
Dr Anti Ramljaku 


O hridino siva, o goleti naša 

u tebi vrisak i kadulja cvate. 
Koliko je izmoljeno bogu očenaša, 
koliko kapi znoja palo je na te. 


Zimi te bura svojim škropcem mije, 
ljeti te sunce sažiže i grije 

i samo rđa na tom suncu klija, 

a bijeda se u busije krije. 


Nema jutarnjih bijelih rosa, 

da opiju svježinom izgorjela sela. 
Kud se baci pogled: srce čemer nosa 
i jasno se čita sa ljudskoga čela. 


Turski te zulum tlačio i gnjeo. 
Harala je kuga, pljačkali hajduci. 
Sad brat bratski na grbaču sjeo, 
pije i smije se tvojoj muci. 


Oružnike šalju da te knutom krote, 
pale i globe za lulu duhana. 

Sve što se dalo sve ti drugi ote 

uz sveti blagoslov fratra-igumana. 


O hridino siva, o goleti naša 

u tebi vrisak i kadulja cvate. 
Koliko je izmoljeno bogu očenaša, 
koliko kapi znoja palo je na te. 

SLIKA HERCEGOVAČKOG SELA 


Kud pogled pane: golet siva i krši. 


Strnjina strši. 


Neuzorane njive, 
međaši: žal i rivine. 


Slamnate kućice ovijene dimom. j 
Na podzicima trava, ripljina i koprive. 


Po koji šuplji hrast, 
pun mravi. 


Pred kućama: kaldrma, 
kokoši i žuta slinava djeca, 
bešika, rasčupane žene. 


Starci krče kamenje, 
nose zemlju u vreći, 
grade vrtliće. 


I ništa se novo ne događa, 


tek pokoljenja se mijenjaju. 

POVRATAK 


Pogled mi zapliva u daljinu sivu. 
Na horizontu razaznavaju se prvi obrisi 
poznatog kraja i sivog neba, 


što uvijek tmurno nad ovom golotinjom visi. 


Napinjem očne živce, kroz omaglicu 
upijam u sjećanja razbacana sela 

i slamnate kućice, što čuče, 

lica odrpana, nevesela. 


Toga časa zaboravih na pratnju, 

što uzastopce za mnom tvrdo korača, 
u mojoj se glavi vrzlo neotklonivo 
sjećanje djetinjeg veselja i plača. 


Redaju se slike: pojate, crne hrpe đubra... 
Bradata seljačka lica uvučena u se 

koračaju tromo, pred sobom dekaju, 

drvima natovareno kljuse. 


Mičem se nijem, a pogled lagano pada 
na krda djece i prazan ovčiji tor. 
Tek crkva je promjenila izvana lice 

i sagradio se novi župni dvor. 


174 


BEZ PROMJENE 


Suhozidina pokrita raževom slamom. 


Čađave grede i letve nI 
prorešetane kuršumom crvotočine. 


Iz čerene oblijepljena goveđom balegom 
vise komaštre i kotluša. 

Tu su nedavno dolazile age 

ovnove pekli, pucali iz kubura. 

Ljubili kmetske žene 

i nosili trećinu. 


Danas porobači robe 
za porez i neutjerane globe . 
a u jesen kupi fratar svoju redovinu. 

MOJ OTAC OBILAZI USJEV 


Ispucana zemlja treperi. 

Po malim naplavima žito zrije. 
Moj otac u klasje zaviruje; 

za njim se pogurena sjena vuče? 
Kao da se krije. 


— O kako te je malo... 

dok podmirim crkvu, porez glavara, 
ostat će prazna kuća, 

neću imati s čime 

počastit žandara. — 


Opaljene ruke na leđa skrsti, 
zemljavicu lulu u zubima drži, 
polako se pogurena sjena vuče 
po suncu što prži. 


VEČER NA SELU 


*: Nazidu njišu se sjene, 


bivaju čas veće čas manje. 
Na ognjištu šapću plamenčići — 
zgara se suho granje. 


Moj otac sjedi nijem... 


Preda se objesio zemljave ruke 
i kamenjem okrvavljene prste. 
Za vrljikom šuškaju janjci, 
jasenovu granu brste. 


Na vratima zinula noć kao crna raka. 


Radosti ognja tiho se gase. 
Tama guta na zidu sjenu. 
Muk! Tek jedna ovca u izbi 
sanjajuć — blenu. 

IZGUBLJENO DJETINJSTVO 


Koliko puta vraćam se u misli 
na prošlost, djetinjstvo uvelo, 
kako smo zebli i na škropcu kisli, 
bosonogi skačući kroz selo. 


Tuge moje i mojih vršnjaka 
prečesto bugare (premda smo zreli) 
javljaju se ko iskre iz mraka, 

što pepeo ih zaborava preli. 


Iskrsnu kuća, neherenom strehom, 
ognjište zapretanim žarom, 

čađava undžera zasjenjena mijehom 
i škrbavo burilo s bukarom. 


Mati gunđa s kudjeljom o pasu, 
vreteno zvrnda po kamenoj ploči. 
Dok promukla oca kašalj zasu, 
topla se tuga iz plamička toči. 


Umor večeri zakriljuje selo, 
dan minuo u koljenu lama. 
Narađeni ostavljaju djelo, 
vraćaju se s mrakom i ovcama. 


Godine brazdaju zareze na čelu, 
ruke od truda sve su bagavije. 
Koracamo tromo životnom raspelu, 
a radosti nikad bilo nije. 

SMRT U PROLJEĆE 


Proljeće je, a mati mre... 
Izobliči se lice od trzaja 

i navuče boju smrti. 

Ukočiše se ruke suhe kao grana. 


Umirala je teško i dugo, 
od nedjelje do utorka. 
Život joj je bio gorak 

i smrt joj bijaše gorka. 


Pozajmiše čistu košulju 
obukoše majku u bijelo. ' 
Konjskom putačom zaputiše se groblju. 


Uvuče se noć u kuću 
raskrili svoju zjenu dugu 
donese tešku tišinu i tugu. 


Majčin ležaj je prazan. 
Negdje bolno zavije pseto. 
Pogled nemoćno luta u krugu. 

SAN GOLUBOVA 


S plave vitke visine 
trne se dan. 


Cvrkut vrabaca gine 
golubove hvata san. 


Zaklopit će crvene oči 
kad zadnji puta guknu 
za tren buke će grada 
u njima da umuknu. 


I snivat ć pod mramornom bradom 
velikana nacije. 

Neće — ko beskućnik kradom 
bježat od noćne racije. 


BEZ STANA 


O kako je teško 

u večer iz grada se vraćati, 
razvaljenim cipelama drumom gaziti 
i tražiti 

plast sijena 

gdje ćeš se skriti 

do jutra. 


Mokar i gladan 

u klupko se svijati, 

svojim dahom ledene ruke grijati. 
Rano se umoran dići 

i nepoznato otići! 

JEDAN OD MNOGIH DATUMA 


Hodao sam danas ulicama 
i mnoge znance sreo, 
nitko me nije upitao 

da li sam jeo? 


Kod mnogih me miris ošinu 
neki neće ni da stanu, 

tek kimnuvši glavom 

odoše u kavanu. 


Tamo će se živo raspričati 


o liniji, o bijedi što kašljuca, JOSIP REBAC (Trebižat kod Čapljine 1909) potječe 
a nikad nisu osjetili | iz patrijarhalne seljačke obitelji. Školovao se u Trebi- 
bolest praznog želuca. žatu i Mostaru. Duhanski stručnjak, a sada živi kao umi- 


rovljenik u svom rodnom mjestu. 


Kao srednjoškolac surađivao u mostarskom literar- 
nom časopisu »Zora« i objavljivao pjesme i prozne ra- 
dove. Kasnije je objavljivao pjesme u raznim listovima 
i časopisima. Mogo je volio selo. Otuda i niz deskriptiv- 
nih pjesama: Naše selo, Seljački život, Noć u selu. Pi- 
sao je pjesme s različitom tematikom. Poznat je kao i 
kulturni radnik. 

NAŠE SELO 


Davno je bilo (o tome ništa 
nema crno na bijelo), 
kada su ljudi doselili ovdje, 
kada je nastalo selo. 


Al davno je bilo, jer na starom groblju, 


kad digne se zemlja i trava, 


u jednom grobu, pod jednim križem, 


nađu po dvanaest glava. 


Davno su ljudi doselili ovdje 
u ova kamena brda, 

mnogo je popila krvi i znoja 
zemlja škrta i tvrda. 


Uvijek su se mučili jutrom i mrakom 


i uvijek živjeli teže; 
neki i sada pate i muče, 
neki pod grabima leže. 


Davno je bilo a ni sad nema, 
ceste do našeg sela, 

ne rese njega dvorovi sjajni 
ni škola ni crkvica bijela. 


Samo tu žive šutljivi ljudi 

s brigom i nevoljom svojom. 
Žene su zdrave, strojne i lijepe, 
a nikad se ne mažu bojom! 


Sami tu žive. Za njih se sazna, 
kad porez platiti valja, 

ili kad ih zovnu na poljanu bojnu, 
da ginu za dom i kralja! 

ČOBANICA 


Široka bijela sniježna kiša, 
pahulje k zemlji lete, 
sestrica ovce u brdu čuva, 
slabašno, nejako dijete. 


Kukuljom bijelom pokrila glavu, 
kabana seže do pete, 

mrznu joj ruke, a ona pjeva 

i bratu čarape plete. 


Obuća mokra, haljine trošne, 
sliku seljačke bijede, 

u torbi nosi kruha i luka 

i jednom na dan jede. 


Patnica mala večeri mnoge 
uz vatru haljine suši. 

Kiša i led i nevolja svaka 
život i zdravlje joj ruši. 


Majka je gleda i miluje malu, 
ljubavlju srce joj grije: 
Dušice mala, nisi ti sama, 


što ledi kiša te bije. 


I tvoju je majku i maminu majku 
bila patnja i bijeda, 

sve smo mi srce stradale tako 

od kiše, snijega i leda. 


Rijetko smo mi veseli bili, 
radosni, sretni i siti. . 

A Bog zna, dijete, da neće uvijek 
ni nama tako biti.« 

SELJAČKI ŽIVOT 


Život naš teče pred brdima ovim, 
kraj polja u zelenoj doli, 

u pjesmi, smijehu, brizi i patnji, 
radosti, tuzi i boli. 


Skriveni ovdje radimo isto 
ko djedovi naši i oci; 

njihova patnja i nevolja naših 
brda su nijemi svjedoci. 


Kada pak koji od tereta teška 
umoran padne i klone, 

naša ramena groblju ga nose 
pod stare grobove one. 


Dođe li netko iz daleka grada 
dovuče ga znatiželja, 

vidi on naša, raskošna polja, 
i »more« pjesme i veselja. 


Pa napiše pjesmu vedru i skladnu 
i žuljeve naše veliča. 

Nije naš život tako baš skladan 
ko njegova pjesma i priča. 


Mi radimo dalje i patimo dalje — 
da brda zborit mogu! : 

Al šute brda. Ko molitve naše 

i nade gledaju k Bogu. 

OSMI KOLOVOZA 


Jeknula zvona... po surome stijenju 
težak se prolio zvon 

— ranjenu srdcu najteža rana — 
plačite: umro je On. 


Jecala zvona... po sivome kršu 
tužio kobni im zvuk... 

stegla se srdca, sgrčile usne 

u jedan strahoviti muk. 


O more suza, planino bola, 

na duši naroda mog, 

zar plakati vječno, tužiti vječno 
Višnji nam, dosudi Bog?! 


* 


U dolu pod brijegom stisle se kuće. 
do doma žalostni dom. 

Patnici idu plaču i mole 

u bolu i ponosu svom. 


O dobri i dragi »Vladaru duša«, 
čuješ mukli taj hod: 

velik u boli, snažan u patnji 
prolazi seljački rod. 


A Tebe nema, snivaš duboko, 
grob je nijem i gluh. 

Tamno je svuda, samo na nebu 
hrvatskom svijetli Tvoj duh. 


A Tebe nema, snivaš duboko, 
grob je nijem i gluh. 
Tamno je svuda, samo na nebu 


hrvatskom svijetli Tvoj duh. 
1928. 

NOĆ U SELU 


U noći rastu daljine, 
Noć oblike mijenja. 
Kuće se saginju zemlji. 
Kuće su dobre ptice: 
širokim tamnim krilima 
toplo čuvaju ljude. 
Murve kraj kuće stoje. 
Strehama prilaze loze, 
odrina sanja. 

Nad selom noć i mir, 

u selu umor i san, 
samo psi bezdušno laju. 
Noć je odmakla rijeku, 
po vjetru prilazi slap! 

O dobre, male kuće, 
koliko srdaca dragih 
kriju krovovi sivi! 
Koliko bogatstvo snova, 
kakova raskoš mira 
vlada u našemu selu. 
Nevolje tvrde i teške, 
velike crne brige 

skrio je umor i san. 

O, noć je veliko dobro. 
San je najdraži dar. 
Neka bi Novo Jutro, 
prosulo više sreće 

u naše dobro selo, 

u ovaj dragi kraj! 

JUTRO 


Gle! Gori zlato, sunčevo zlato 
na visokom gorskom vrhuncu! 
Čudesnom snagom pojuri život 
kroz debla i mladice k suncu! 


Livadam cvjetnim blista se rosa 
tisuće svijetlih kristala; X i 
noćas u krune, dok cvijeće je snilo, 
pa kap je s neba palo. 


Na rijeku se izli u široku mlazu 
bljesak sunčana žara. 

Gori li voda? ... Jutro se kupa 
u mirisu mladog behara. 

PRED GOROM JABLAN STOJI 


Go jablan stoji pred gorom 

ko okovana čežnja za visinama .. 
Mnogo je jeseni prosulo lišće 

kraj debla jablana starog... 

Mnogo je proljeća izvuklo život 

kroz žile na pupove * 

k suncu. 

I mnogo je zima stajao jablan 

pred gorom... 

okovana čežnja k visinama... 

J ablane stari, 
ima još snage u njedrima zemlje nam rodne! 
Spava još ona... ' 
Itijošspavaj!... 

Pa kad me vidiš, da volove gonim 
dobre drugove moje ' 

na oranje, na sijanje, 

naš sveti, stari obred 

buknut će snaga, 

kliknut će mladi život, 

čedo Proljeća i Sunca, 

i razlit će se u čudo, u zanos — 

u svijetlo zelno lišće! ... 

I laste će doći, što odoše 

daleko nekuda u topliju zemlju — 
vesele ptičice naše... 

Kad sukne snaga kroz žile tvoje 
neukrotivom čežnjom k visinama, 
jablane viti, 
ponesi želje i nade naše, 

nek radosti, što spavahu stoljeća 
kliknu 
i prospu se iz njedara prvog proljeća! . .. 

ANTE PETRLIĆ (Stolac 1910) potječe iz činovničke o- 
bitelji. Završio učiteljsku školu u Mostaru i višu peda- 
gošku školu — odsjek francuski jezik — u Sarajevu. 
Službovao kao učitelj i nastavnik francuskog jezika u 
raznim mjestima Hercegovine. Umirovljen kao tajnik X. 
osnovne škole u Mostaru, gdje i sada živi kao umirovlje- 
nik. 

Prve stihove napisao je kao srednjoškolac. Objavlji- 
vao je pjesme u raznim listovima i časopisima: Obitelji. 
Domu i svijetu, Hrvatskom kolu, Kršćanskoj obitelji i 
Zborniku hrvatske omladine Herceg-Bosne, a poslije rata 
u mostarskoj Slobodi, Našim ognjištima i drugdje. Tema- 
tika Petrilićevih pjesama pretežno je vezana za selo i ži- 
vot u selu. Napisane su tradicionalnim stihom i bogatim 
jezikom. Petrlić je nadaren pjesnik, ali se javio u vri- 
jeme kada je poezija nezahvalna stvar. Nepoćudne prili- 
ke u životu nisu mu dozvoljavale da se skroz posveti 
književnom radu, niti mu je Život bio naklonjen kao pjes- 
niku, tako da nije objavio niti jednu zbirku pjesama. Is- 
tina, ima mnogo pjesama u rukopisu s izrazito refleksiv- 
nom intonacijom i o problemima koje je donijela suvre- 
mena tehnička civilizacija. 

OTKOSI 


Otkosi zeleni leže, otkosi zeleni 
pušteni da ih žuto sunce peče. 
Vreo dan. Trepte zrake sunčane 
i livada kao da niz strminu teče. 


Eto, otkosi ovi u ovom sušenju 
drago i toplo mirišu, 

a jablani nad vjetrom u skrušenju 
trepću lišćem kao da dišu. 


Vreo i raskošan dan 

sav drhti, ražaren, sunčan. 
Srebrna Neretva niz grebene plazi 
moru u krilo žuboreć slazi. 


Otkosi zeleni leže, otkosi zeleni 
pušteni da ih žuto sunce peče. 
Vreo dan. Trepte zrake sunčane 
I livada kao da niz strminu teče. 


ZVONO 


Rosni je trag preko njiva 
Ostavio i nestao za suncem dan, 
Nad selom leluja tišina siva. 

I doziva meki san. 


Niču kao biserna zrna 


I pune zvijezdah neba svod plavi. 


Na istoku iznad brda crna Pa, 
Okrugao i blijed se mjesec javi. 


Zabruja zvono svetoga Franje 
O zvukove mu tako slušat volim, 


Jer djetinjstva u meni dozivlju dane. 


Pod beskrajnim prostranstvom neba sam 
osjećam — sve u jedan slijeva se hram. 
Prigibam glavu... ruke sklopim i molim. 

NOVI PLUG 


Na ledini leži plug nov: 

Crvena mu kola. Ručke zelene kao 
rosna trava, 

Na njima svjetlost. Gledam ga. Osjećam: 

Golema snaga u njemu spava. 


On polju starom plodnost novu nosi, 
Para zemlju za dobro sjemenje 

i kad Božji blagoslov rosi 

Na izvaljeno grumenje, 


Snaga se ljudstvu u žilama mladi. 

Plug i zemlja! S poljupca njihova blaga, 
Nad kojim se nebo plavetno sladi, 

Niče ponos, radost i snaga. 


Drago mi ga gledat, — ko da zove: 
»Uzmi me, okreni, volove dovedi, 

Njiva se zavila u busove, 

A proljetno sunce na mrginju sjedi. . .« 


A' ja nisam orač. Moji stari vrijedni 
Volili su mnogo njivu i to ralo, 
Orali su, želi prihod čedni, 

Sjećanje je na to u meni ostalo. 


Na ledini leži plug nov i dug, 

Titra svjetlost na ručicama zelenim. 
Aprilski vjetar pojurio kroz lug, 
Pozdravlja ga šuma glasom radosnim. 


A kako će bljesnuti oko 

Vrijednome težaku, 

Kad zarije plug u zemlju duboko? 
Ne će li tad osmijeh sjat i na oblaku? 

Mila, 

Noćas sam sasvim teško spavao, 
jer me jedna čežnja mučila, 

u meni izgarala, 

da vidim Tebe. 


Noćas sam jače no ikad spoznao 
moć ljubavi kad se iskreno nudi, 
noćas sam jednom shvatio bol srca, 
kad nema, što žudi. 


U sobi je bio težak mrak i: 

jer oblacima sivim prekri nebo jesen, 
pa štropoču kapi kiše. ————— 

Noćas osjetih ponovo Tvoju sjen: 

što s hladnog mi čela znoj briše... 

A Ti ćeš mi doći nasmijana, vedra, 
čedo naše noseć u naramku svom. 
(Oh, kakve će biti oči njegove 

kojima će ukrasiti naš dom ...!) 


Mila, i 
Sreću sam najbolje razumio, 
kad sam dio srca stavio 

našem idućem biću tom. 

(Oh, kakav će biti pogled njegov 
kojim će radovati naš dom...) 

U BOŽIĆNOJ NOĆI SVETI FRANJO I JA 


Šta čekaš, čekaš tako dugo? I 
Što misliš, čezneš u noć kasnu, 
Na umorne dlane naslonivši glavu, 


Blijedu, staračku časnu? Polako se spusti, brate, s tog svetog mjesta! 
šaš znalo L7 će dođi Pazi, kakove to imaš na nogama rana! 
Na zemli 3 Bo ce x. U nas ravnice nema, dobrih putova i cesta, 
zemlju našu izmučenu tvrdu. Uvrijedit ćeš se, ako Ti noga na kamen stane! 
.. će putovi, kojima će proći 
romnoj kapeli na brdu. Daj, kao ljiljan bijelu ruku mi pruži, 

PT Ka Da Te povedem kroz naše krše, 
3 Ta a + dovi : ' Na kojima često, dok goli strše, 
Olivjet će vata han, Moje se srce kao srce ptice — stuži... 
Sred Po oim ' Polako! ... Pazi, molim Te lijepo, oče, 

2 Gdje ćeš spustiti noge bose 

Šumom snijega, anđeoskih krila : Pp : etat 
Na putu Isus ljubit će mu oči Da goga nona uke 
Za Hrvatsku pao je, mila! Seljanke na zdencu vodu toče, 


Neke u burilu kući nose, 
Mrke, jer lice im opali sunčev plam... 


| II 


Oprosti, što ću Te, brate, zamoliti: 

Vidiš ove naše kuće bijele i male, 

Pod krovovima crvenim — slične kao makovi viti — 
Bdiju ljudi, što Te mole i hvale, 

Pa se vrati... Od ognjišta će se ukućani dići, 

Da nam mjesto dadu na niskom stolu. 

A zatim će skrušeno — ponosni u bolu, 

Da ljube skut i ruke — polako prići... 


. Njih sve jedne te iste brige more, 
Gdje će nabaviti hranu za sjutra, 
I na počinak iduć otiru rukom znoj. 

Do sutona plavog muče se od jutra, 
Da od kamenog brda plodnicu stvore, 
Pa budi im bliži i blagoslov udijeli svoj. 


HI 


Ti znaš, pa ne trebam pričati o tom, 

Ali volim da u svojoj sredini ljudi Te vide, 

Bit će im drago, kad čuju: svetac u pohode ide 
Zaogrnut tako siromašnim habitom... 


Pa kad obiđemo selo: Rasno ga zovu, 
A naša su sela gotovo sva taka, 
Ojačat ću u duši radost neku novu, 
Pa ću uz titraj sunčanih zraka 


Tamo na zdencu, odakle vodu nose, 
Oprati Tvoje noge bose, 
Pa se ponovo u kapelu vrati... 


Vjerujem bit ćeš teško ganut, 
I samilost će u Tvom srcu planut 
Spram naroda ovog, kog nevolja mlati. 


IV 


Imam nešto, što zaboravih prije: 

U svom selu ja sam učitelj bio, 

A sad sam odsutan već godine dvije, 
U Bosni patio se i znoj lio. 


U školi imam nešto namještaja, 

Tu mi je žena i dijete — sva nada meni, 
Oprosti — ali bez ikog ustezanja 

Sa mnom i tamo kreni.. 


Vidjet ćeš kako mi se hvata oko vrata 
Moje dijete — i smiješi mi se oči bistre, 
Čut ćeš najljepši doziv: »Tata.« 

Svu skladnost nose kretnje hitre, 


A kao cvijet — moja najljepša sanja 
Odgaja bez moga njegovanja... 

FRA JANKO BUBALO (Turčinovići kraj Lištice 1913) 
je izraziti pjesnik, potječe iz seljačke obitelji. Gimnazi- 


.ju završio na Širokom Brijegu, bogosloviju u Mostaru 


i Vroclavu i postao franjevac-svećenik. Služio je u raznim 
dabi u dini a sada živi u samostanu Čerin kod 
Mostara. ka re 

Rano je počeo pisati pjesme i lirsku prozu. Svoj 
književne radare objavljivao je između dva rata ro 
pod pseudonimom Janko Trtalski u listovima i s: ta : 
sima: Glasniku sv. Ante, Hrvatskoj straži, Hrva = ij 
smotri, Obitelji, Jadranskoj vili iu almanahu pa a 
bogoslova Stopama otaca, kojega je i uređivao dvije g 
dine. ' gs Mini sa 

Bubalo se u novije vrijeme afirmirao kao značajan i 
vrlo plodan hrvatski pjesnik iz Hercegovine. Izdao je u 
zadnjih desetak godina nekoliko zbirki pjesama, koje je 
kritika ocijenila vrlo dobro i laskavo. Inače, Bubalo još 
uvijek piše i objavljuje u raznim vjerskim listovima i ča- 
sopisima. On još uvijek ima šta reći! Ali nas ovdje zani- 
ma samo njegov pjesnički rad između dva rata, pa se 
zato i ne osvrćemo opširnije na njegovu najnoviju duhov- 
nu liriku. Uostalom, o njemu su dosta reklii pasali dig 
ni književnici kritičari i teško bi se imalo nešto dodati. 
ovom izboru naći će svoje mjesto samo one njegove pjes- 
me koje su objavljene između dva rata. 

KNJIGA IZ ERCEGOVINE 
(25. XII.) 


Umorne su naše ruke, 
i naši su volovi umorni. 


Oni su čitavo proliće nosili brime drvenog pluga, 
i mi smo š njima 

privrćali čitavo proliće siromašnu zemlju 

i brazdama bacali sime ječma i ozimice. 


I...mismo pivali,. 

pa s nami su pivale i Božije tičice, 

s nami je pivalo sunce 

i grijalo naše sime u mirisnim brazdama. 
I dica su pivala kamenitim stazama, 

pa mavala suncu 

i bilom oblačku na dalekom vr'uncu, 

da se spuste u dolove, | 

pa izljube i operu naše umorne volove 

i zaliju sime u brazdama. 


Dica su zvala i molila stazama — — — 


I sime je brazdama proklijalo, 

u kasno se proliće veću cvatu njijalo. 
Mi smo bili radosni, 

a sunce je sve jače grijalo... 


I mi i dica sad smo molili oblake, 

da se spuste u dolove, 

pa izljube i operu naše umorne volove 

i zaliju žito u brazdama i duvan u lijama. 


— Mi smo molili Isusa — 
a sunce je sve jače grijalo 
i šturo se klasje zemlji sve više svijalo. 

——————— —————————— ———> 
“a, spa. 


šla je ž imi bili žalosni, 
Prošla je žetva... i mi smo 
pa da nismo virovali u dobroga aja : 
što se brine za sitne travčice 1 ljiljane u poljima, 
našoj žalosti ne bi bilo granica. 


Mi bi plakali bez kraj pa 

pa ne bi znali više ni moliti, 

a Isus bi nas pristao voliti. | 

I našoj tuzi ne bi bilo granica — — 


Mi danas opet nismo žalosni. 

Bog se brine za svoje daje. Z 

i On će uniti nešto u naše dvorove, : 
što mu danu dobri ljudi od Save do Pjam 
— Vami, dobri ljudi, i Bogu za sve vala: 


IT mi smo danas opet mnogo odg Zo 
nas je poodilo danas Novorođeno n a 
a mi smo ga molili za sriću drage Rva 

i za sriću sve nam braće bracke 

između Save, Drave i Dunaja, 


Š krv ljubav s nami spaja, : 
okla jedu vas puno braća vaše braće brackć 


i mole vas, da molite š njima za sricu Rvacke— 

SUNCE U KLASJU 


Mojemu ocu 


Procvali klasovi šapuću 

ko mala usta umornog zrička 
i klanjaju se suncu i pticama, 
što po njima prebiru. 


I cvatu procvali različci — cvatu... 
i dozreli mak se trusi. 


I sve je dobro, oče, i radosno. 
Isus je noćas kraj Tvoje njive prošao 


i opipao svaki klasić ječma i ozimice, 
pa je sve radosno: i klasje i ptice. 
Sunce jutros po Tvom žitu prebire, 
vere se s vrha do dna stabljike, 

da je utopli i ogrije. 


I cvate karišik maka i pšenice, 

i šumi klasje ko štručeva usta umorna. 

A Tvoja je radost i jutros nešto sumorna, 
jer nemaš jutros kome u kose * 

staviti ni jednoga procvalog klasića: 

jedno Ti dijete zauvijek odvedoše — 


Ali, oče dragi, jutros ipak možeš biti radostan. 
Znadeš: Tvoje dijete nije nesretno, 

jer ono nešto lijepo na našem nebu naslućuje. .. 
Jutros je sve radosno: mak i sunce iz klasja vire 
i pjevaju s različkom — 

Sunce sa životom jutros žito prebire. 


Pa molim Te, dragi oče, da budeš mnogo radostan; 
da moliš s djecom za sreću naših njiva 
i za naše sunce. 


I opet Te molim, ljubljeni moj oče, 
oče moj dragi, da ne budeš tužan, 


jer sve će dobro biti: 
Sunce se diže na naše vrhunce — — — 

MOLITVA MALOGA PROSJAKA 


Ja ne znam što bih . . . a evo sva djeca 
spustiše nešto ispred slike Tvoje: 
pregršti cvijeća odputova malih . 

i boje po njemu sva presretna broje 


i pričaju nešto o stazama malim 
i o pticama kuda su ga brala 

i o majkama, koje su im rekle, 
da Ti preporuče svoja srca mala. 


Ja znam što bih . . . Kraj mojega puta 
cvijeća već nema ili je ra — 

I nisam ništa donio, o, Majko, ' 
— stid me, o stid me! draga Majko moja. 


O nisam ništa donio već ruke 

i žedna usta i očice male 

i trudne noge i vijenčić rana, 
što u dnu mene ko ognjevi pale. 


I još sam - Ti srce donio, o Majko, 
— to Ti više voliš od svakog cvijeta — 
i priču o svome malenom putu, 


što tihne vrh šumice ko na gori svijeća... 


— Oto Ti voliš. .. i voliš pomagat; 

u tome ko da je i sva sreća Tvoja. 

Marijo, molim Te primi moje dare, 

jer to je, Majko, sva baština moja — — — 

ERA STANKO VASILJ (Međugorje 1920) potječe iz 
seljačke obitelji. Gimnaziju završava na Širokom Bri- 
jegu, bogosloviju u Mostaru, a svećenik je franje- 
vac od 1943. Vasilj je imao i pjesničkog i muzičkog dara, 
ali njegov svećenički poziv priječio mu je da se razvije 
kao pjesnik; svećenik je ugušio pjesnika! 

Prvi pjesnički prilozi Vasiljevi objavljeni su u »Luči« 
1939/40. Otada je objavio čitav niz pjesama u raznim li- 
stovima i časopisima. No više je pisao u prozi veoma za- 
pažene članke ponajviše iz vjerske i teološke problemati- 
ke. Napisao je veoma pristupačnu knjigu mladima »Po- 
vjerovali smo ljubavi«, nedavno je objavio zbirku pripo- 
vijesti pod naslovom »Fratrova oporuka« u kojoj se naj- 
bolje odražava njegov duhovni profil. Surađivao je u mno- 
gim vjerskim i drugim listovima. 

MOJ NEVEN 


Pod prozorom mojim do u kasnu jesen 
Cvjetao je stalno jedan neven žuti; 
Pjevao mi pjesme u jesensko doba 
Kad su mrtvim lišćem puti obasuti. 


Padale su kiše, popuhivo vjetar, 
Zamiralo sve je u jesenskoj tami. 
On je stalno cvao, sve je drugo velo, 
Još ja i on ostali smo sami. 


Jednog mrzlog jutra nestade i njega, 
Ubrala ga bura, usnuo u ledu. 

A ja ostah nujan sam u kasnu jesen. . . 
Tišina i tama novi život predu. 


Zbogom, mali cvijete, tugo srca moga 
Ti ćeš možda opet na proljeće procvast 
Ali mi se čini da će jedna mladost j 
Ko u jesen lišće uvenut i otpast. 

A KAD SAM NAŠAO TEBE... 


Koliko tuge u meni bi. 

Koliko je proteče venama mojim. 

Sve je, sve je plivalo u tuzi. 

Tuga bijaše — ah, tako dugo dugo — 
velika podvodna lađa moja. 

Ljudi to nisu znali. Znali smo, Gospodine, 
samo jai Ti. 


Bilo je tuga gorkih. Od čemera gorčih. 

Bilo je crnjih od noćiju jesenskih crnih. 

I blago osunčanih i nježno raspjevanih . 
Bilo ih je sjetnih kao nezaboravljeni pogledi 
mladosti prve, i nezaboravljene. 


Znao sam, znao izvore tuga svojih. 
Jednu sam ljubav ostavio bio 
Drugu još nisam našao bio. 

A kad sam našao Tebe. 

I sve se izmjeni. Divno, tako divno. 


Pridrži me da se nikad ne odmaknem od Tebe. 
Hvala Ti, Gospodine, za sve Ti hvala. 

Govori, samo govori Ti. Da više nikad ne očujem 
otrovne prelijeve starih tuga svojih. 

Nekad tako dragih, a sad ih se samo plašim. 
Na tren sam vidio kako si lijep. 

Ništa osim Tebe ne treba mi više. 

Jer sada sve Tobom diše i Tobom miriše. 

NAŠOJ GANGI 


Nitko te ne razumije osim nas. 

A tko smo mi ne moramo nikome reći. 
Lice je tvoje siromašno i grubo 

ali je srce bogato i meko. 

Gango, divlja i draga, 

naših najdubljih dubina jeko, 

mi se rađamo s tobom, s tobom ćemo 
iu grob leći. 

Gango, pjesmo naša nedopjevana, 
riječi naša nedorečena, 

bolu naš nepreboljeni, 

naša bolna radosti, naša poezijo 

i naš stidni Parnas 

jer te nitko ne voli osim nas. 


U tebi su naša stoljeća sakrita, 

U tebi se svija grč svih poraza naših. 
U tebi jecaju sve tuge naše, 

U tebi se talasaju sve radosti naše. 

U tebi je sva naša gorčina izlita. 


U tebi je zbita sva mladost naših djevojaka, 

U tebi se propinje sirova snaga naših momaka. 
U tebi grešno šumore sve mračne noći naše, 

U te su zakopane sve naše staje i dubrave. 


U te su utkane sve nade, očaji i sve naše strave. 


Neka nas preziru svi s tobom 

i mi se ne stidimo svojih bolova, 
svojih radosti i svojih uspona. 

U tebi gango mi nosimo sebe 
ovakve kakvi jesmo. 


Kad nestane tebe i povijesti će jedne nestati. 


Sve ostale pjesme cijenimo, a tebe samo volimo. 


Gango, tugo sakrivena, nado pritajena, 
naša divlja ali draga i jedina pjesmo! 

SADRŽAJ 


MA LIESCI — TRAGOM NARODNOG 
DESETERCA _. +. 
Fra Lovro Šitović Ljubušak 

Iz »Pisme od pakla« 


Fra Grga Martić 

Nije krivo .- 

O pijevni mi 

Junacima : 

Perkanu . . 

Hrvatskoj mladeži 

Fra Petar Bakula ME za a i 2 
Hercegovina za de.edeset godina vezirovanja 
Hali-paše 

Fra don Franjo Milićević 

Tursko nasilje 


KOLO NARODNIH PROSVJETITELJA 


Ivan A. Milićević 

Napitnica 

Put po noći... e 

U spomen gospođici S. T. . 
Još ja lutam draga 

Ivan Zovko Mostarac 

Otkad mojom 

Samo s tebe +" 
Pametno dijete... +. > 

Mostaru 
Pitanje 


Nikola Nine Buconjić 
Svom zavičaju . 
Pošteno ime 

Seka i braco 


Na grobu pobratimu Ivanu Zovki 


Ante Jukić — Veljo Obra 
Sumbul i Đulsija str se ' 
Ugasla svijeća 

Nemam srebra . 

Gledaj, sinko 

Poštuj, sinko, roditelje 

Ljubi j jezik . 

Oh ne više . 

Nikola Bubalo 

Proljetno veče . 

U spomenicu 

U oku ti 

Ja se bojim 


Pero Jakovljević Ljubušak 
Moj grad — o.<. Ta 
Veseo sam . a 
Htio bih 


Jozo fra Konstantin Jukić 
Domovini = 
Smrt 


STVARNOST, SNOVI I NADANJA 


Nikola Kordić 
Hercegovini 

Pismo prijatelju 

Kuće u selu A 
Bijeda u našim selima . 
Seljački pjesnik u gradu 
Badnja večer u selu 


Siromah 
-Seljanka s drvima u gradu . 


Sadimo duhan 
Večer e 

Vaga. . : 
Polazak franjevaca u Hercegovinu . 
Dolazak franjevaca u Hercegovinu . 
Odlazak gladne djece u Hrvatsku . 


Sjena Petra Svačića narodnom izrodu . 


Očaj Sever-paše 


Antun Branko Šimić 

Na kućnom pragu . 

Ah evo opet 

Hercegovina 

Seoski život 

Radost tišine 

Sevdalinke a 
Odmor uz pjevanje mladoga vina z 
Pjesma i doka odi 
Molitva na putu 

Ljubav 2 

Život na oblaku 

Molitva za preobraženje 

Žene pred uredima 

Pjesnici : 

Povratak 

Tijelo i mi. 

Konac . 

Siromasi 


Siromasi koji jedu od podne do podne . 


Pjesma jednom brijegu 
Jedanput i ja . 
Sebi + 
Mi mučimo se 


Pjesma gladi. Posvećeno pokojnom prijatelju 


Iliji Glavoti 


Ilija Jakovljević 
Hercgovina 

Noć h 

Kod kuće 
Predvečerje 

Navuci šešir na “čelo 

Čekanje 

Starinska 

Kome sinu 

Sin domovine Uz odar dra Ante * Trumbića) 
Zaklon : 

U samici 

Rođendani 

Jesenski grobovi js 
Povratak duše... 
U mrtvačnici š 
Zapis u spomenar . 
Epitafij 


Ne, nije važno 
Vječni miljokazi 
Solilokvij duha 
Spremnost 
Probuđenje 


Stanko Kljajo . 
Moje staze . 
Sestri na raskršću . 
Sam a 
Dvije suze . 

Žeđa 

Pismo dragoj 


Stanko Stanislav Šimić 
Odlazak ; 

Oporuka 

Ljubav bez stana. 
Ležanje bolesnika . 
Elegija pred izlozima . 
Oproštaj 

Petar Bakula 

Hercegovini A 
Slika hercegovačkog sela . 
Povratak. . 

Bez promjene 

Večer u selu : 
Izgubljeno djetinjstvo : 
Smrt u proljeće 

San golubova 


Bez stana 


Jedan od mnogih datuma ' 


Josip Rebac 

Naše selo 

Čobanica . 

Seljački život 

Osmi kolovoz 

Noć u selu . 

Jutro . 

Pred gorom jablan stoji 


Ante Petrlić 
Otkosi . 

Zvono . . 
Novi plug . 
Pismo . . 

U božićnoj noći 
Sveti Franjo i ja 


Fra Janko Bubalo . 
Knjiga iz ercegovine 
Sunce u klasju 


Molitva mladoga prosjaka : 


Fra Stanko Vasilj . 

Moj neven . : 
A kad sam našao tebe . 
Našoj gangi 

OD ISTOG PISCA: 


PUSTINJAKOVE PRIPOVIJETKE IZ SEOSKOG ŽIVOTA 
ZAPADNE HERCEGOVINE PRIREDIO ZA TISAK DUV- 
NO 1972. 


TRI ZABORAVLJENA IMENA IZ KULTURNE PROŠLOS- 
TI HERCEOVINE, ZAGREB 1974. 


DUHAN I ŽIVOT NARODA U HERCEGOVINI, 
ZAGREB 1976. 


HRVATSKI NARODNI OBIČAJI U HERCEGOVINI, 
ZAGREB 1978. 


DR ANTE RADIĆ — VELIKAN HRVATSKE KULTURE, 
ZAGREB 1979. 


TRAGOM HRVATSKE KULTURNE BAŠTINE 
U HERCEGOVINI 1980. 

Ostaci rodne kuće Fra Grge Martića 


